Ei Ufalaaeku Hithaamayaai Hiydhathi Ihsaas Kurimathivi Dhuvaheh! އެއީ އުފަލާއެކު ހިތާމަޔާއި ހިތްދަތި އިޙްސާސް ކުރިމަތިވި ދުވަހެއް! – Huvadhoo News Ei Ufalaaeku Hithaamayaai Hiydhathi Ihsaas Kurimathivi Dhuvaheh! Huvadhoo News\nއެއީ އުފަލާއެކު ހިތާމަޔާއި ހިތްދަތި އިޙްސާސް ކުރިމަތިވި ދުވަހެއް!\nތިނަދޫއިން މީހުން ބޭލި ހާދިސާ ރީކްރިއޭޓް ކޮށްފައި -- ފޮޓޯ: ނާން\nއެއީ މީގެ 55 އަހަރުގެ ކުރީގެ ހަނދާނެކެވެ. އެދުވަހަކީ ދުލުން ބަޔާންކުރަން އުދަނގޫ އިޙްސާސްތަކެއް ހިތަށް ވެރިވެގެން ދިޔަ ދުވަހެކެވެ. އެދުވަހަކީ ނޭނގޭފަދަ އުފަލާކާއި ހިތްހަމަޖެހުމެއް ހިތަށް ލިބިގެން ދިޔަ ނަމަވެސް، ދެލޯ ކަރުނުން ފޯވެގެން ދިޔަ ދުވަހެކެވެ. ހިތުގައި އަދިވެސް ވަނީ ޝަކުވާއެވެ. އުފަލާ ހިތްހަމަޖެހުމާއެކު ފުދުންތެރި ދިރިއުޅުމެއް އުޅެމުން ދަނިކޮށް، ކަނޑުފޭރޭ ބަޔަކު ފަދައިން އައިސް، މުދާކޮޅު ފޭރި، ކުށެއް ނެތް ރައްޔިތުން ބިކަހާލުގައި ޖައްސައި ނިކަމެތިކޮށް، އަޚުންނާއި އުޚުތުން މަރައި، މުޅި ގެދޮރު އަންދާ އަޅިއަށް ހަދާލީ، ކޮން ކުށެއް ކޮށްގެންތޯ ކެނޑި ނޭޅި ހިތާ ހިތުން ސުވާލު ކުރވެއެވެ. ހަޤީޤަތުގައިވެސް ރަޙުމުގެ ކަންފުޅެއްވެސް ނެތީއެވެ. ރައްޔިތުންނަށް ރައްކާތެރިކަން ހޯދައިދޭން ލާޒިމްކުރާވާ ފަރާތުން އާދެ، ދިވެހި ދައުލަތުން ރަށެއްގެ ރައްޔިތުންގެ ދިރިއުޅުން ސުންނާފަތި ކޮށްލުމަކީ، ދުވަހަކުވެސް މަޢާފު ދެވޭނެ ކަމެއް ނޫނެވެ. އެހިތި ހަނދާންތައް ރޯކޮށްހުރި ޒަޚަމެއް ފަދައިން ހިތުގައި މިއަދުވެސް ބިންވަޅު ނެގިފައިވެއެވެ. އެހިތްދަތި އިހްސާސްތަށް ހިތަށް ވެރިވުމުން، އެކަން ތަޖުރިބާކޮށްފައިވާ ފަރާތްތަކުގެ ލޮލުން މިއަދުވެސް ކަރުނަ ފޫއްދާލައެވެ.\nދެފައިތިލަ ތިނަދޫ ފަސްގަނޑުގައި ބީއްސާލުމުން، އާދަޔާ ޚިލާފު ހިތްވަރެއް ލިބިގެން ދިޔައެވެ. ދިރިއުޅުމުގެ އުންމީދު އާވެގެންދިޔައެވެ. އާ އަޒުމެއް ހިތުގައި ކަނޑައެޅިގެން ދިޔައެވެ. ދިރިއުޅުން ކުރީގެ ހާލަތަށް އަނބުރާ ގެންދިޔުމެވެ. ބޯހިޔާވަހިކަމެއް ނެތި ފަޅުރަށްރަށުގައި، ތުއްތު ތުއްތު ކުޑަކުދީން، ކާލާނެ އެއްޗެއް ނެތި ބަޑުހައި ހޫނުކަމުގައި އެންމެ ފަހުނޭވާ ދޫކުރާ މަންޒަރު ގޮތް ހުސްވެފައި ތިބެ ބަލަން ކެތްވާނީ ކޮން މައިންބަފައިންނަކަށްތޯއެވެ. ހިތްވަރު ކަށިންނެރެ، ދެން އެފުރުޞަތު ނުދީ، ދިރިއުޅުމާއިގެން ކުރިޔަށްދިޔުމަށް އާރޫހެއް ހިތުގައި އާލާވެގެން ދިޔައެވެ.\nކޮންމެއަކަސް މިއީ އެދުވަސް ހަމަލޮލަށް ފެނުނު މީހުންގެ އިޙްސާސް ތަކެވެ. އެއީ ތިނަދޫ ދެވަނަ ފަހަރަށް އާބާދުވެ މީހުން ދިރިއުޅެން ހުއްދަލިބުނު ދުވަހެވެ. އެއީ އުފަލާއެކު ހިތާމަޔާއި ހިތްދަތި އިޙްސާސްތަކެއް ކުރިމަތިވެގެން ދިޔަ ދުވަހެކެވެ. އަމިއްލަ ގެދޮރާއި، ބުރަމަސައްކަތުން ހޯދިތަކެތި ވީރާނާ ވެފައިވާ މަންޒަރު ފެނުމުން އެމަސައްކަތުގައި އުޅުނު ފަރާތްތަކަށް ފުން އަސަރު ކުރާނެ ކަމީ ޝައްކެއް އޮތްކަމެއް ނޫނެވެ.\nހަތަރު ހާސް ވަރަކަށް އާބާދީއެއް އޮތް ހަވަރުތިނަދޫން މީހުން ބޭލުމަށްފަހު ދިވެހިސަރުކާރުން ރަށުގައި ވަޒަންވެރިވުމުގެ ހުއްދަ ދިނީ ހަމައެކަނި އެރަށުގެ މީހުންނަކަށް ނޫނެވެ. ވަޒަންވެރިވުމަށް ބޭނުންވާ ކޮންމެ ފަރާތަކަށް އެފުރުޞަތު ހުޅުވާލެވުނެވެ. މިހެން މިކަން އޮތް ނަމަވެސް، ތިނަދޫގައި ދެވަނަފަހަރަށް ވަޒަންވެރިވީ ތިނަދޫއަށް އުފަން މީހުންނާއި، އެމީހުންގެ ދަރީންނެވެ.\nއެތަކެއް ހިތާމަޔާއި ހިތްދަތިކަމާއި ބިރުވެރކަމާއި، ދަތި ހާލުގައި އަތޮޅާއި ރާއްޖޭގެ ކަންކޮޅުތަކުގައި އުޅުމަށްފަހު އަމިއްލަ ރަށަށް އާދެވުމުގެ އުފާ ގިނަފަރާތަކަށް ދަންނަވަންވެސް ދައްޗެވެ. އަނބުރާ ތިނަދޫއަށް އާދެވުނު އިރު، މަދުބައެއްގެ އަތުގައި ނޫނީ، އުދަލި، ކަތިވަޅި، ފުރޯ ފަދަ ތަކެތި ނެތެވެ. އެހެނަސް އެންމެންގެ ހިތަށްވެސް ވެރިވެފައިވަނީ ބަޔާން ކޮށްދޭންވެސް ދަތި އުފަލަކާއި ހިތްހަމަޖެހުމެކެވެ. ފުރަތަމަވެސް ދެވުނީ އަމިއްލަ ގެޔާއި ގެދޮރު ހުރި ހާލަތެއް ބަލާލުމަށެވެ. މަގުމައްޗާއި، މީހުންގެ ގޯތި ގެދޮރުގައި ވަނީ ގަސްފަޅައި ވީރާނާވެފައެވެ. މީހުން ކުރިން ދިރިއުޅެފައިވާކަމުގެ ނިޝާންތަށް ހުރިކަމުގައި ވިޔަސް މުޅި ރަށްވަނީ ފަޅުރަށަކަށް ބަދަލުވެފައެވެ.\nގެތަކުގެ ފުރާޅުގައި ހުރި ޓިނުކޮޅާއި، މަތިވަޑާން އަރުވާފައި ހުރި ލަކުނޑި ކޮޅާއި. ތަކެތިވެސް ވަނީ ލޫޓުވާފައެވެ. ސާފުކުރެވުނު މިންވަރަކަށް އަތުން ގަސްއުފުރައި، ވިނަ ނޮޅައި ސާފުކޮށް ވީވަރެއްކޮށްފައި އިރުއޮއްސެން ކައިރިވުމުން، ދެން އަވަސްވެގަތީ ބޯހިޔާކޮށްލާނެ ބޯހިޔަލެއް ހެދުމަށެވެ. އުވައިން ރާނާފައިހުރި، ދެފާރުބުރި މައްޗަށް ހިކިފަންކޮޅެއް އަރުވައިގެން ބޯހިޔާކޮށްލާނެ ތަންކޮޅެއް ހެދީމެއެވެ. ދެން ވިސްނަން ޖެހުނީ، ރޭގަނޑުގެ ކެއުމުގެ އިންތިޒާމް ހަމަޖެއްސުމަށެވެ. ކަތިވަޅިން ބުރިކޮށްފައި އޮތް ކުރެދި ހިމަ ދަނޑިގަޑެއް ހިފައިގެން ފުއްޓަރުފަރާތު ފަރުމައްޗަށް އެރި ހިފުނު ދެތިން ލަނޑާ، ފިހެގެން ކާއްޓާއި މަހާއި ރޭގަނޑު ކެއުމަށް ކުޑަ ދެކުދިންނާއެކު ދެމަފިރިން ކެއީމެވެ. ރޭގަނޑުގައި ނިދަންޖެހުނީ، ބިންމަތީގައި ފަންއަޅައިގެން ފަންމަތީގައި މަގޫގަހުގެ ކުރި ބިނދެގެން އަޅައިގެންނެވެ. ތިނަދޫ ފަސްގަނޑުގައި އެދަތި ހާލުގައިވެސް ނިދާލާނެ ފުރުޞަތު ލިބުނީތީ ﷲ ހަޒްރަތުގައި ދުޢާދެންނެވީމެވެ. ދުވާލުގެ ބުރަމަސައްކަތުގެ ބުރަކަމުންނާއި، ލިބިފައިވާ އުފަލަކާއި ހިތްހަމަޖެހުމެއްގެ ސަބަބުން އުފަލުން އާދަޔާޚިލާފު ގަދަ ނިންޖަކުން ނިދާލެވުނެވެ. ފަތިހަށް ހޭލާ ދޫނިތަކުގެ އަޑު ފެށެންދެން އަރާމު ނިދީގައި ނިދާލެވުނެވެ. އެއީ ތިނަދޫ ފަސްގަނޑު ދޫކޮށްފައި ފޭބިފަހުން ހަމަޔަށް ހިތްފުރެންދެން ނިދާލެވުނު ފުރަތަމަ ރެއެވެ.\nމިއީ އަޅުގަނޑުމެންގެ ކާބަފައިންގެ ތެރެއިން މިހާދިސާ އަމިއްލަޔަށް ތަޖުރިބާކުރި ފަރާތްތަކުގެ އިޙްސާސްތަކެވެ. ވަކި ފަރާތެއްގެ ނަން ހާމަނުކުރީ، އެފަރާތުން އެކަން ހާމަކުރަން ބޭނުން ނުވާތީއެވެ. މުޅި ދިރިއުޅުން ސުންނާފަތިކޮށްލުމުންވެސް، ނުގުޑާފަދަ އަޒުމާއި ހިތްވަރުން، ކާބަފައިންގެ މަސައްކަތުން މިތިނަދޫ، މުޅި އަތޮޅުގެ އެންމެ ތަރައްޤީ ރަށަށް މިއަދު މިވަނީ ބަދަލު ކޮށްލާފައެވެ. މިކާމިޔާބީގެ ސިއްރަކީ، މިފަސްގަނޑަށްޓަކައި، އަޅުގަނޑުމެންގެ ކާބަފައިން ހިތުގައި އޮތް ލޯތްބާއި ޤަދަރެވެ. ދެވަނަ ފަހަރަށް ތިނަދޫ އާބާދުވުމުގެ 55 އަހަރު ނުވަތަ ބައި ގަރުނު އަޅުގަނޑުމެން މިއަދު ފާހަގަ ކުރަމުންދާއިރު، އަޅުގަނޑުމެންގެ ކާބަފައިންގެ ހިތްވަރު ފާހަގަކޮށް، މިލޮބުވެތި ފަސްގަނޑަށްޓަކައި ވެފައިވާ ޤުރުބާނީ، ފާހަގަ ކުރަންޖެހެއެވެ. އެލޯބި ޒުވާނުންގެ ހިތްތަކުގައި އާލާކުރަންޖެހެއެވެ. އަޅުގަނޑުމެން މިދެކޭފަދަ ތަރައްޤީ ރަށަކަށް ތިނަދޫ ބަދަލުވެފައިވަނީ ތިނަދޫއަށް އުފަން ތިނަދޫ ދަރީންގެ ވަޠަނީ ލޯތްބާއި ނުގުޑާފަދަ އަޒުމެވެ. މިލޮބުވެތި ފަސްގަނޑު އަޅުގަނޑުމެންނާއި ހަމަޔަށް ފޯރުކޮށްދިނުމަށް ގަދައަޅައި މަސައްކަތްކޮށްފައިވާ އެންމެހާ ލޮބުވެތި ކާބަފައިންނަށް މާތްﷲ ހެޔޮރަޙުމަތް ލައްވާށި. ޝައްކެތްނެތް ގޮތުގައި ތިނަދޫ ދެވަނަފަހަރަށް އާބާދުވި ދުވަހަކީ، އުފަލާއެކު ހިތާމަޔާއި ހިތްދަތިކަން އިޙްސާސް ކުރިމަތިކުރުވި ދުވަހެކެވެ.\nގައްދޫއަން އަރައި ތެހެލާން ގުރުޢާން ކޭވޫނުން ފޭރުންނޫ މިކޮމެންޓާ ޖަހައި.ހަހަ


Civil Service Ah Vanumah Dhevey Imthihaan Ge Application Dhookuran Fashaifi - Vaguthu\nސިވިލް ސަރވިސްއަށް ވަނުމަށް ދެވޭ އިމްތިޙާނުގެ އެޕްލިކޭޝަން ދޫކުރަން ފަށައިފި\nވެލާނާގެ – ވަގުތު އިމޭޖްސް: އިބްރާހިމް ޝާބިލް\nއޯލެވެލް އިމްތިޙާނު ބާއްވާ ކޮންމެ ރަށެއްގައި، ސިވިލް ސަރވިސް އިމްތިޙާނު ވެސް ބާއްވަން ނިންމައި، 2018 ވަނަ އަހަރުގެ ނޮވެންބަރު 10 ވަނަ ދުވަހު ބޭއްވުމަށް ހަމަޖެހިފައިވާ ސިވިލް ސަރވިސްއަށް ވަނުމަށްދެވޭ އިމްތިޙާނުގެ އެޕްލިކޭޝަން ދޫކުރުމާއި ފައިސާ ބަލައިގަންނަން ފަށައިފިއެވެ.\nއެޕްލިކޭޝަން ދޫކުރުމާއި ފައިސާބަލައިގަތުމަށް ހަމަޖެހިފައިވަނީ 2018 މޭ 14 (މިއަދު) އިން ފެށިގެން 2018 ޖޫން4ވަނަ ދުވަހުގެ ނިޔަލަށް މާލޭގައި ނަމަ ޑިޕާޓްމަންޓް އޮފް ޕަބްލިކް އެގްޒެމިނޭޝަނުންނެވެ. އަތޮޅު ތެރޭގެ ސެންޓަރުތަކުން ބައިވެރިވާ ފަރާތްތަކުން އެޕްލިކޭޝަން ހުށަހަޅަން ޖެހިވަޑައިގަންނަވާނީ އެސެންޓަރަކަށް ކަމަށްވެސް ޑިޕާޓްމަންޓް އޮފް ޕަބްލިކް އެގްޒެމިނޭޝަނުން ވިދާޅުވެއެވެ.\nޑިޕާޓްމަންޓް އޮފް ޕަބްލިކް އެގްޒެމިނޭޝަން ހާމަކުރައްވާފައިވާ ގޮތުގައި އެޕްލިކޭޝަން ފޯމު ދޫކުރުމާއި، ފޯމު ޗެކުކުރުމާއި، ފައިސާ ބަލައިގަތުމަށް ހަމަޖެހިފައިވަނީ ސަރުކާރު ބަންދުނޫން ކޮންމެ ދުވަހެއްގެ 08:30 އިން13:30 އަށް އަދި ރަމަޟާން މަހުގައި 10:00 ން 13:45 އަށް ކަމަށެވެ.\nފޯމު ހުށަހަޅުއްވަން ވަޑައިގަންނަވާއިރު ދިވެހިރައްޔިތެއްކަން އަންގައިދޭ ކާޑުގެ އަސްލާއި ފޮޓޯކޮޕީ ގެންނެވުމަށް ޑީޕީއީ އިން އެދިލައްވައެވެ. އަދި އެޕްލިކޭޝަން ފޯމު ޑިޕާޓްމަންޓް އޮފް ޕަބްލިކް އެގްޒެމިނޭޝަންނާއި، އެޑިޕާޓްމަންޓުގެ ވެބްސައިޓުންވެސް ލިބެން ހުންނާނެކަމަށް ވިދާޅުވެއެވެ.\nވިހެއުމުންދޭ ޗުއްޓީ ނެގުމުން އެމަޤާމަށް ވަގުތީ މުވައްޒަފުން ނަގާ އުސޫލަށް އަމަކުރަން ފަށައިފި\nދެ މިނިސްޓްރީއަކަށް ޕާމަނަންޓް ސެކެޓްރީން ހޯދަން އިއުލާންކޮށްފި


Oxford Vaccine Ge Ithuru Thahuleelthakeh Hadhanee - Vaguthu\nއޮކްސްފޯޑް ޔުނިވާސިޓީ އާއި އަސްޓްރާޒެނެކާ ކުންފުނިން އުފެއްދި ކޮވިޑް-19 ވެކްސިންގެ އިތުރު ތަހްލީލުތަކެއް ހަދަން ނިންމައިފިއެވެ.\nއަސްޓްރާޒެނެކާއިން ބުނީ އޮކްސްފޯޑް ވެކްސިން އިން ގާތްގަނޑަކަށް 70 އިންސައްތަ މީހުން ބަލިން ރައްކާތެރިކުރެވޭ ކަމަށެވެ.\nއޮކްސްފޯޑް ވެކްސިނާއި ގުޅޭ އިިތުރު ތަހުލީލުތައް ކުރާނީ މައިގަނޑު ގޮތެއްގައި އެ ވެކްސިން ބޭނުން ކުރުމުގެ ރައްކާތެރިކަމާ ގުޅޭ ގޮތުން ކަމަށާއި، މި ތަހުލީލުތައް ކުރުމަށް ހަމަޖެހިފައި ވަނީ އެ ޔުނިވާސިޓީ އާއި ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ގުޅިގެން ކަމަށް "ސީއެންބީސީ" އިން ވަނީ ރިޕޯޓުކޮށްފައެވެ.\n"މި ވެކްސިނުގެ ސައިންޓިފިކް ނަތީޖާގައި އަބަދުވެސް ކޮންމެވެސް މައްސަލައެއް އުޅޭ. މީގެ ހުރިހާ މައުލޫމާތެއްވެސް އަދި ހިމެނިފައެއް ނެތް. އެެހެންވީމަ މި ބޭނުންކުރާ މީހުންނަށް އުނދަގޫވާނެ މިއީ ރަނގަޅު ވެކްސިން ކަން ގަބޫލު ކުރަން." އޮކްސްފޯޑް ޔުނިވާސިޓީން ބުންޏެވެ.\nމީގެ ހަތަރު ދުވަސް ކުރިން އޮކްސްފޯޑް އިން ވަނީ ކުރިއަށް އޮތް ހަފްތާއެއްހާ ދުވަހުގެ ތެރޭގައި އެ ޔުނިވާސިޓީގެެ ވެކްސިން ބޭނުންކުރުމުގެ ހުއްދައަށް ޑަބްލިއުއެެޗްއޯ ގައި އެދުމަށް ތައްޔާރުވަމުން އަންނަކަން އިއުލާންކޮށްފައެވެ.\nނަމަވެސް ބެލެވޭ ގޮތުގައި ދެން އޮކްސްފޯޑުން ހުއްދައަށް އެދޭނީ މި ތަހުލީލުތަކަށް ފަހުއެވެެ.\nއޮކްސްފޯޑް އާއި އެސްޓްރާޒެނެކާގެ ވެކްސިންގެ އަގު މިހާރު ރައްކާތެރިކަން ކަށަވަރު ވެފައިވާ ފައިޒާ އާއި މޮޑާނާގެ ވެކްސިނަށްވުރެ މާބޮޑަށް އަގުހެޔޮ ވާނެއެވެ.\nއެސްޓްރާޒެނެކާ އިން އަމާޒު ހިފާފައި ވަނީ އަންނަ އަހަރު ނިމުމުގެ ކުރިން ތިން ބިލިއަން ޑޯޒްގެ ވެކްސިން ބާޒާރަށް ނެރުމަށެވެ.\nމިއީ ކުދި އަދި މެފުފަންތީގެ އާމްދަނީއެއް ލިބޭ ގައުމުތަކަށް ވަރަށް އަވަހަށް ލިބިދާނެ ކަމަށް އުއްމީދު ކުރެވޭ ވެންސިނެކެވެ.


Ram Kapoor barudhan luikuree Nach Baliye gai baiverivaantha?\nރާމް ކަޕޫރާއި އޭނާގެ އަންހެނުން ގޯތަމީ--\n20 ޖުލައި 20190ކޮމެންޓް\nރާމް ކަޕޫރު ބަރުދަން ލުއި ކުރީ "ނަޗް ބަލިއޭ" ގައި ބައިވެރިވާންތަ؟\nކާމިޔާބު ޓީވީ ޝޯތައް ކަމަށްވާ، "ކަސަމްސޭ" އާއި "ބަޅޭ އައްޗޭ ލަގްތޭ ހޭ" ގެ ލީޑު ރޯލުން ގިނަ ބައެއްގެ މަގްބޫލުކަން ހޯދި، ރާމް ކަޕޫރު ބަރުދަން ލުއި ކުރީ "ނަޗް ބަލިއޭ" ސީޒަން ނުވައެއްގައި ބައިވެރިވުމަށް ކަމަށް އިންޑިއާގެ ނޫސްތަކުން ބުނެފި އެވެ.\nނޫސްތަކުން ބުނީ އޭނާ އެހާ ބޮޑަށް ބަރުދަން ލުއިކުރުމުގެ އެންމެ ބޮޑު ބޭނުމަކީ އެ ޝޯގައި ބައިވެރިވުން ކަމަށެވެ. އަދި އޭނާ އެ ޝޯގައި ބައިވެރިވަނީ އޭނާގެ އަންހެނުން ގޯތަމީ ކަޕޫރާއެކު ކަމަށް ވެސް ވެއެވެ. ނަމަވެސް އެކަމާ ގުޅޭ ރަސްމީ އިއުލާނެއް އަދި ކޮށްފައެއް ނުވެ އެވެ.\nނަވާރަ ސަތޭކަ ނުވަ ދިހަ އަށް ވަނަ އަހަރު ފިލްމީ ދާއިރާގައި މަސައްކަތް ކުރަން ފެށި، ރާމް ވަނީ ޓީވީ ޝޯތަކުގެ އިތުރުން ބޮލީވުޑުގެ ގިނަ ފިލްމުތަކުންނާއި ރިއަލިޓީ ޝޯތަކުން ވެސް ފެނިފަ އެވެ. އެގޮތުން 2017، ވަނަ އަހަރު ދައްކަން ފެށި، "ކަރްލޭ ތޫ ބީ މޮހައްބަތު" ގައި ވެސް މަސައްކަތް ކުރަމުން އަންނަ ރާމް އެންމެ ފަހުން ފެނިފައިވާ ބޮލީވުޑުގެ ފިލްމަކީ 2018 ވަނަ އަހަރު ނެރުނު "ލަވްޔާތުރީ" އެވެ.\nފިލްމީ ދާއިރާ އިން ގިނަ އެވޯޑުތަކެއް ވެސް ލިބިފައިވާ ރާމް، ކައިވެނިކޮށްގެން އުޅެނީ މަޝްހޫރު ޓީވީ ބަތަލާ، ގޯތަމީ އާއެވެ. ގޯތަމީ ވަނީ ސްޓާ ޕްލަސް އިން ދެއްކި މަޝްހޫރު ޝޯ، "ތޭރޭ ޝެހެރް މޭ" ގައި އަމާރާގެ މަންމަގެ ރޯލުން ވެސް ފެނިފަ އެވެ.\nމުނިފޫހިފިލުވުން ރާމް ކަޕޫރް


Quarantine kurumuge usoolu badhalukuran mashvaraa kuranee\nކޮވިޑް-19 އަށް ޕޮޒިޓިވްވި މީހަކާ ގުޅުންހުރި މީހުން ޓެސްޓު ކުރުމުގެ މަސައްކަތުގައި އެޗްޕީއޭގެ ބޭފުޅުން ހަރަކާތްތެރިވަނީ. -- ފޮޓޯ: އަހުމަދު އަޝްހާދު އަބްދުﷲ (ޖެރީ)\nމިހާރު މާލެއިން ފެންނަމުންދާ ކޮވިޑް-19 އިގެ ކޭސްތަކާ ގުޅިގެން، ކަރަންޓީނު ކުރުމުގެ އުސޫލަށް ބަދަލުތަކެއް ގެނައުމަށް މަޝްވަރާ ކުރަމުންދާކަމަށް ހެލްތު މިނިސްޓަރު އަބްދުﷲ އަމީން މިއަދު ވިދާޅުވެއްޖެ އެވެ.\nއެންއީއޯސީގައި މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ މުޖުތަމައުގެ ތެރޭގައި ފެތުރޭ ސްޕީޑަށް ބަލައި، އަންދާޒާތަކަށް ބަދަލު ގެންނަމުންދާ ކަމަށެވެ. އަދި ޕޮޒިޓިވްވި ކޭސްތައް މިހާތަނަށް ފެނިފައިވަނީ ހަމައެކަނި މާލެއިން ކަމުގައިވީ ނަމަވެސް، ކަމާބެހޭ އިދާރާތަކުން ތައްޔާރުވަމުން އަންނަނީ އަތޮޅު ތެރޭގައިވެސް މިހާރު އެ ބަލި އުޅޭދާނެކަމަށް ބަލައިގެން ކަމަށް އަމީން ވިދާޅުވި އެވެ.\nގޭގައި ކަރަންޓީނުކުރަން މަޝްވަރާކުރަނީ މިހާރު ހުރި ކަރަންޓީނު ފެސިލިޓީތަކަށް ނުކަތާ މިންވަރަށް ކޭސްތައް އިތުރުވާނެކަމަށް ބެލެވިގެންތޯ ނޫސްވެރިއަކު ކުރި ސުވާލެއްގެ ޖަވާބުގައި އަމީން ވިދާޅުވީ އެފަދަ ނިންމުމަކާ ފެސިލިޓީތައް ހުރި އަދަދާ ގުޅުމެއްނެތް ކަމަށެވެ.\n"ކަރަންޓީން މި ކުރަނީ ފެތުރޭލެއް ލަސްކޮށްލުމަށް ޓަކައި. އެއީ މެޑިކަލް ފެސިލިޓީއާ ގުޅިފައި ހުރި މައްސަލައެއް ނޫން. ގޭގައި ކަރަންޓީން ކުރުމާ ހަމައަށް ދާއިރު، އެ ފިޔަވަޅުތައް އަޅާނީ ނަންބަރުތަކަށް ބަލައިގެން. އޭގައި އުނދަގޫތައް ހުންނާނެ. އެކަމަކު ފިޔަވަޅެއް މި އަޅަނީ އޭގެ ބޮޑު ފައިދާ މުޖުތަމައަށް އަންނާނެތީ،" އަމީން ވިދާޅުވި އެވެ.\nއެކަމާ ގުޅިގެން ޑރ. އަލީ ލަތީފް ވިދާޅުވީ، މުޅި މާލެ ތެރެއަށް އެ ބަލި ފެތުރިގެން ގޮސްފިނަމަ، ފެސިލިޓީސްތައް މަދުވެ މީހުން ގޭގައި ކަރަންޓީނު ކުރަންޖެހިދާނެ ކަމަށެވެ. ނަމަވެސް، އެފަދަ ހާލަތެއްގައިވެސް އެގޮތަށް ނިންމާނީ ގޭގައި އެކަހެރިކޮށްފައި ބެހެއްޓޭނެފަދަ އިންތިޒާމެއް ހުރިތޯ ބެލުމަށްފަހުކަމަށް އޭނާ ވިދާޅުވި އެވެ.\nކޮވިޑް-19 އަށް ޕޮޒިޓިވްވި މީހަކު މާލެއިން ފެނުމާއެކު މުޅި މާލެ ސަރަހައްދު 14 ދުވަހަށް ލޮކްޑައުން ކޮށްފައިވާއިރު، އެ މުއްދަތު އިތުރު ކުރާނެ ކަމުގެ އިޝާރާތެއް މިއަދު އަމީން ވަނީ ދެއްވައިފަ އެވެ.\n"މިވަގުތުގެ ހާލަތަށް ބަލާއިރު، ކުރިއަށްއޮތް ހަތަރު ވަރަކަށް ދުވަހުގެ ތެރޭގައި އާއްމު ހާލަތަކަށް ނޫނީ ލޮކްޑައުން އުވާލަންޖެހޭ ހާލަތަކަށް އަންނާނެ ކަމަކަށް އަޅުގަނޑަކަށް ގަބޫލެއް ނުކުރެވޭ،" އަމީން ވިދާޅުވި އެވެ.


Anna hukuru dhuvahu Nouvelle gai Equatic Vibe ge live music! | Jazeera\tއަންނަ ހުކުރު ދުވަހު ނޮވެލްގައި އެކުއެޓިކް ވައިބްގެ ލައިވް މިއުޒިކް! - Jazeera\nއަންނަ ހުކުރު ދުވަހު ނޮވެލްގައި އެކުއެޓިކް ވައިބްގެ ލައިވް މިއުޒިކް!\nމުޙައްމަދު އަފްޒަލް January 6, 2021 174 views0\nދިވެހިރާއްޖޭގެ މަޝްހޫރު ބޭންޑް އެކުއެޓިކް ވައިބް އިން ނޮވެލް ގްރިލް އެންޑް ރެސްޓޯރެންޓްގައި ލައިވް މިއުޒިކް ދިނުމަށް ހަމަޖެހިއްޖެއެވެ.\nދިވެހި ފަންނާނުންގެ ކުރިއެރުވުމަށް ގިނަ މަސައްކަތްތަކެއް ކުރާ ނޮވެލްގައި، އެކުއެޓިކް ވައިބް އިން ލައިވް މިއުޒިކް ކުޅުމަށް ހަމަޖެހިފައިވަނީ ޖެނުއަރީ 8ވާ ހުކުރު ދުވަހުގެ ރޭގައެވެ. މި ޝޯގައި އެ ބޭންޑްގެ ފަސް މެންބަރުންވެސް ބައިވެރިވުމަށް ވަނީ ހަމަޖެހިފައެވެ.\nއެކުއެޓިކް ވައިބްއަކީ އަމިއްލަ ރާގުގެ ދިވެހި ލަވަ ހެދުމަށް ހާއްސަ ސަމާލުކަމެއް ދީގެން މަސައްކަތް ކުރަމުން އަންނަ ބޭންޑެކެވެ. އެ ބޭންޑްއިން އެންމެ ފުރަތަމަ ނެރުނު އަލްބަމް "ކުލަތައް"ވެސް ވަނީ އާންމުންގެ ބޮޑު ސަމާލުކަމެއް ހޯދާފައެވެ. އެ އަލްބަމްގެ ޅަވަތަކަކީ ލީޑް ވޯކަލިސްޓް ޝަމްއޫންގެ ޅެންތަކަކަށް ހަދާފައިވާ ލަވަތެކެވެ. އެ ބޭންޑްގައި ދެން މަސައްކަތްކުރަނީ މަބީ (ލީޑް ގިޓަރިސްޓް)، ހުސައިން (ކީބޯރޑް)، އަމީން (ބޭސް) އަދި ޝިނާން (ޑްރަމްސް)އެވެ.\nކޮވިޑް-19ގެ ސަބަބުން ރެސްޓޯރެންޓްތައް ބަންދުކުރުމާއި ހަމައަށް، އެކިފަހަރު މަތިން ނޮވެލްގައި ދިވެހި ފަންނާނުންގެ ހާއްސަ ލައިވް މިއުޒިކް ގެނެސްދީފައިވެއެވެ. މީގެ ތެރޭގައި ދިވެހިރާއްޖޭގައި މަޝްހޫރު ގިނަ ލަވަކިޔުންތެރިންނާއި، އެ ދާއިރާއިން އަރަމުން އަންނަ ފަންނާނުންވެސް ހިމެނެއެވެ.


BREAKING NEWS: COVID-19: positive vi4meehunge haaluves ragalhu – Iru\nކޮވިޑް-19: ޕޮޒިޓިވްވި4މީހުންގެ ހާލު ރަނގަޅު\nރާއްޖޭގައި ކޮރޯނާ ވައިރަހަށް ޕޮޒިޓިވްވި ހަތަރު މީހުންގެ ހާލު ވެސް ރަނގަޅު ކަމަށް ކޮރޯނާ ވައިރަހާ ގުޅޭ ތަރުޖަމާނު މަބުރޫކު އަޒީޒު މިއަދު ވިދާޅުވެއްޖެ އެވެ.\nށ. ފޯކައިދޫގައި ހުރި ކުރެއްދޫ ރިސޯޓްގެ ދިވެހި މުވައްޒަފަކު، ކޮރޯނާ ވައިރަހަށް ޝައްކު ކުރެވޭތީ އޭނާ ކަރަންޓީނު ކުރުމަށް ފަރުކޮޅުފުއްޓަށް ވަނީ ގެންގޮސްފަ އެވެ. އަދި، ފޯކައިދޫގައި އިތުރު ނުވަ މީހަކު ވަނީ އެކަހެރިކޮށްފަ އެވެ. އެއީ އެ މުވައްޒަފާ ކޮންޓެކްޓްވި މީހުންނެެވެ. އޭގެ ތެރެއިން އެކަކު ކަރަންޓީނު ކުރުމަށް ދަނީ މަސައްކަތް ކުރަމުންނެވެ.\nފޯކައިދޫއަށް ދިވެހި މުވައްޒަފު ދިޔައީ އޭނާގެ ޗުއްޓީގަ އެވެ. އޭނާ އެ ރަށަށް ދިޔަ ފަހުން ހުން އައިސް ހުރުމުން އޭނާ މީގެކުރިން ބެހެއްޓީ ގޭގައި އެކަހެރިކޮށްފަ އެވެ.\nމީގެއިތުރުން ކުރެއްދޫގައި ހުރި އިޓަލީ މީހާ، މާލޭގައި ދެ ދުވަހު މަޑުކުރި ކަމަށް މިއަދު ސަރުކާރުން ވަނީ ހާމަކޮށްފަ އެވެ. އޭނާ މަޑުކޮށްގެން ހުރީ މާގިރި ހޮޓެލްގަ އެވެ.\nކޮރޯނާ ވައިރަހާ ގުޅޭ ތަރުޖަމާނު މަބުރޫކު އަޒީޒު ވިދާޅުވީ މާގިރި ހޮޓެލްގެ 15 މީހަކާ އެ ޓޫރިސްޓް ކޮންޓެކްޓްވި އެވެ. އެ އެންމެން ވެސް އެކަހެރިކޮށްފައިވާއިރު އެއިން މީހެއްގެ ފަރާތުން އަދި އަލާމާތެއް ނުފެނެ އެވެ.\nނަމަވެސް އެ ޓޫރިސްޓް، ޓިކެޓް ގަތް ޔުނިވާސަލްގެ ޓިކެޓް އޮފީހުގެ މުވައްޒަފެއްގެ ފަރާތުން އަލާމާތްތައް ފެންނާތީ މިހާރު އޭނާ ކަރަންޓީނު ކުރުމުގެ މަސައްކަތް ދަނީ ކުރަމުންނެވެ. އޭނާ ކަރަންޓީނުކޮށް ސާންޕަލްތައް މިއަދުގެ ވަގުތެއް ނެގުމަށް ވަނީ ހަމަޖެހިފަ އެވެ.\nއޭނާ ކަރަންޓީނު ކުރަނީ ފަރުކޮޅުފުށީގަ އެވެ.


ފަލަސުރުހީ - ގުޅިފައިވާ ސިޔާސީ ޕާޓީތަކުން ބާއްވާ ޖަލްސާ\nބޮޑު ފަޅި ބޮޑުވާއިރު 42 މަސީހުގެ އިތުބާރު ނެތްކަަމަށް ނިހާންވެސް ސޮއިކުރައްވާނެ: ސާތިރު\nމިއީ ޤާނޫނީ ވަކީލުންވެސް ތެދުވާވީ ވަގުތު: އަލީ ހުސެއިން\nމަސީހު ބޭރުކުރުމަށްވުރެ ބޮޑަށް އަޅުގަނޑުވެސްދެކެން ބޭނުންވަނީ ރައީސް އަބްދުﷲ ޔާމީން ގޮނދިން ފައިބާ މަންޒަރު ބެލުމަށް: އަލީ ހުސެއިން\n12 އޭޕްރިލް 2017 | ބުދަ 02:37\nMDP, PPM, JP, AP ge faraathun baavva Jalsa M.Kunooz gai kuriah dhanee pic.twitter.com/zgwYd4Tido\n— MDP Secretariat (@MDPSecretariat) April 11, 2017\nKudahuvadhoo Dhaairage Raees Shaathir Abdul Rahman vaahakafulhu dhakkavany\nMDP, PPM, JP, AP ge Jalsa pic.twitter.com/ZZWOkadPqx\n11 އޭޕްރިލް 2017 | އަންގާރަ 22:55\nJP ge Council Member adhi Kendhoo Dhaaira ge MP Ali Hussain vaahakafulhu dhakkavany\nMDP, PPM, JP, AP ge Jalsa pic.twitter.com/YRmkZVZVlP\n11 އޭޕްރިލް 2017 | އަންގާރަ 22:34\nމަސީހު ބޭރުކުރުމަށްވުރެ ބޮޑަށް އަޅުގަނޑުވެސްދެކެން ބޭނުންވަނީ ރައީސް އަބްދުﷲ ޔާމީން ގޮނދިން ފައިބާ މަންޒަރު ބެލުމަށް. ޕީޕީއެމްގެ ބައެއް މެމްބަރުންވެސް އިއްޔެ އަޅުގަނޑާ ވާހަކަދައްކަވަމުން ބުނި، ވަރަށް އަވަހަށް 42 މެމްބަރުން ހަމަވާނެއޭ. އަޅުގަނޑު ބުނާނީ 42 ހަމަކޮށްފައޭ އަޅުގަނޑުމެން ހުއްޓާނީ. 42 ހަމަކުރާނަން.\n42 މެމްބަރުންގެ ސޮއި ހަމަކުރުމަށްފަހު، ޖުމްހޫރީ މައިދާން ސަރަހައްދުގައި އޮތް ދޮން ނޫމަސް ގަނދު ބާނަން ދާނަން. މި ދުވަސްވަރަކީ މާލޭގައި މަސްވެރިކަންވެސް ދަށް ދުވަސްވަރެއް. ރަނގަޅު ރެޔަކުން އެ މަސްތައް ބާނަން އަޅުގަނޑުމެން ދާނެކަމަށް މި ބުނަނީ.\n11 އޭޕްރިލް 2017 | އަންގާރަ 22:33\nކުނޫޒުގައި ކުރިއަށްދާ ޖަލްސާގައި ގިނަ އަދަދެއް ބަޔަކު އަންނަނީ ބައިވެރިވަމުން\nMDP, PPM, JP, AP ge faraathun baavva Jalsa M.Kunooz gai kuriah dhanee pic.twitter.com/98A6M6TXvw\n11 އޭޕްރިލް 2017 | އަންގާރަ 22:27\nރައީސް އަބްދުﷲ ޔާމީންގެ ހިމާޔަތުގައި ދިވެހި ރައްޔިތުންނެއް ނުތެދުވާނެ: ސިދާތާ\nއަޅުގަނޑުމެން މި ތިބީ ގަދަކޮށް. އަޅުގަނޑުމެން ކުރާ މަސައްކަތް ކޮންމެ 24 ގަޑިއިރަކު މި އަންނަނި ވަރުގަދަކުރަމުން. ރައީސް ޔާމީންގެ ފަހަތުގައި ތިބީ ހަމައެކަނި ކުނޫޒު ކުރިމަތީގައި ހުރި ޕޭމެންޓު ގާތަކާއި، ބްލްޑީޒަރުތައް އެކަނިކަމަށް މި ފެންނަނީ. އެހެންވީމައި އަޅުގަނޑުމެން މޮޅުވާކަމަށް މި ބުނަނީ.\nތިމަންނާއަކީ ޤާނޫނީ ސަރުކާރެއް ހިންގޭނެފަދަ ރައީސެއް ނޫންކަންވެސް ސާބިތުކޮށްދެނީ ރައީސް ޔާމީން. ރައީސް ޔާމީންގެ އަމަލުފުޅުތަކުން އަޅުގަނޑުމެންނަށް އެކަން ސާބިތުވެގެންދަނީ.\nއަޅުގަނޑުމެން ވަރަށް ކެތްކޮށްފިން. ނަމަވެސް ދެން އަޅުގަނޑުމެންނަކަށް ކެތެއް ނުކުރެވޭނެ. އަޅުގަނޑުމެންގެ ހުރިހާ ސިޔާސީ ލީޑަރުންތައް ޖަލުގައި އެތިބީ ބޭއިންސާފުން. އެކަންކަން އިސްލާހުކުރާނަން. ޤާސިމް އިބްރާހިމް ޖަލުގައި ހުންނެވީ ޤާނޫނާއި ހިލާފަށްކަން ހުރިހާ ރައްޔިތުންނަށްވެސް އެނގޭނެ މިއދު. އެކަމަށް ހުރިހާ ދިވެހި ރައްޔިތުންވެސް ހެކިވާނެ.\nރައީސް އަބްދުﷲ ޔާމީންގެ ހިމަޔަތުގައި ދިވެހި ރައްޔިތުންނެއް ނުތެދުވާނެ. ދިވެހި ރައްޔިތުން ތެދުވާނީ ދިވެހި ޤައުމުގެ ދިފާއުގައި. ދިވެހި ޤައުމު އަނބުރާ ހޯދުމަށް.\n11 އޭޕްރިލް 2017 | އަންގާރަ 22:22\nމިއީ ޤާސިމަށް އެހީތެރިވެދޭންވީ ވަގުތު: ތޯރިޤް\nޤާސިމް އިބްރާހިމްގެ ފަރާތުން އެހިތެރިކަން ލިބުނު ހުރިހާ ފަރާތްތަކުންވެސް ޤާސިމާއެކު ތިއްބެވުމަށް އަޅުގަނޑު ގޮވާލަން. ޤާސިމް އެތަށް ބޮޑެތި އެހީތެރިކަމެއް ފޯރުކޮށްދެއްވި ފަރާތްތައް އަނެއް ކޮޅުގައި ގެންދަވަނީ މަސައްކަތްކުރައްވަމުން. އެއީ އެންމެ ރަނގަޅުގޮތެއް ނޫން. މިއީ އެ ފަރާތްތަކުގެ އެހީތެރިކަން ޤާސިމް އިބްރާހިމް ނުހަނު ބޮޑަށް ބޭނުންވާ ވަގުތު.\nއެމްޑީޕީގެ ފަރާތުން ދޭނެ ޔަޤީންކަމަކީ ޤާސިމް އިބްރާހިމާއެކު ދެމި ތިބޭނެކަމުގެ ޔަޤީންކަން. އިސްލާހީ މަސައްކަތުގައި ދެމިތިބޭނެކަމުގެ ޔަޤީންކަން އަޅުގަނޑުމެންދެން. ހުރިހާ ފަރާތްތަކުން މި އިސްލާހީ ނަސައްކަތުގައި ތިބުމަށް ގޮވާލަން.\n11 އޭޕްރިލް 2017 | އަންގާރަ 22:08\nއަދީބެެއް ވައްކަމެއް ނުކުރޭ، ވައްކަންކުރީ ރައީސުލްޖުމްހޫރިއްޔާގެ ނައިބް: ތޯރިޤް\nޤާނޫނު އަސާސީގައި ބުނެފައިވާ އެއްޗެއް އަޅުގަނޑުމެންނަށް އެނގޭ. ކުށެއް މީހެއްގެ މައްޗަށް ސާބިތުނުވާ މީހަކީ މައުސޫމް މީހެއް. އެފަދަ މީހެއް ޖަލަކަށްލެވިދާނެކަމަށް އަޅުގަނޑު ގަބޫލެއް ނުކުރަން. ކުށެއް ނުކުރާ މީހުންނަށް ބޮޑެތި އަދަބުތައް ލިބޭ މަންޒަރު އަޅުގަނޑުމެންނަށް މި ފެންނަނީ.\nޤާނޫނު އަސާސީގައި ލިޔެފައިވާ އެއްޗެއް ރައީސް އަބްދުﷲ ޔާމީނަށްވުރެ ބޮޑަށް އަޅުގަނޑުމެންނަށް އެނގޭނެއޭ އަޅުގަނޑު ދަންނަވާނީ.\nއަޅުގަނޑު ދަންނަވާނީ އަދީބް ވައްކަމެއް ނުކުރެއޭ. އަދީ ކޮރަޕްޓެއް ނުވެއޭ. ކޮރަޕްޓްވެ ވައްކަންކުރީ ރައީސުލްޖުހޫރިއްޔާގެ ނައިބޭ. އޭގެކުރިންވެސް އަދީބް ހުންނެވި. ނަމަވެސް އެ ބުނާ ވަރަކަށް ފައިސާތަކެއް ނުގެންގުޅޭ. ފައިސާތަކެއް ގެންގުޅުނު މަންޒަރެއްވެސް އަޅުގަނޑުމެންނަކަށް ނުފެނޭ.\n11 އޭޕްރިލް 2017 | އަންގާރަ 21:57\nގުޅިފައިވާ ސިޔާސީ ޕާޓީތަކުން ކޮންމެ ރެޔަކު މ. ކުނޫޒުގައި އަންނަނީ ޖަލްސާ ބާއްވަމުންނެވެ. އެ ޖަލްސާގައި ޕާޓީގެ ލީޑަރޝިޕްގެ ބޭފުޅުން ވާހަކަދައްކަވަ އެވެ.\n11 އޭޕްރިލް 2017 | އަންގާރަ 21:43


ދިވެހި ރާއްޖޭގައި ހައްލުކުރަން އެންމެ އުނދަގޫ އެއް މައްސަލައަކީ ބިދޭސީންގެ މައްސަލަ އެވެ. މިކަމަށް ޒަމާންތަކެއް ވެގެންދިޔަ އިރުވެސް ހައްލެއް ގެނެވިފައެއް ނުވެއެވެ.\nމިކަމަށް އަނެއްކާވެސް އިތުރު ބޮޅެއް މިހާރު މިވަނީ އިތުރުވެގެން ގޮސްފައެވެ. މިހާރު އެންމެ ބާރަށް ސޯޝަލް މީޑިއާގައި ފުވައްމުލަކު ރައްޔިތުން ދައްކާ އެއްވާހަކަ އަކީ ބިދޭސިންވީމަ3މީހުން އަރުވައިގެން ސައިކަލް ދުއްވުން ހުއްދަވީ ތޯއެވެ. ދިވެހިރާއްޖޭގެ ގިނަ ބަޔަކު އަބަދުވެސް ދަތުރުކުރާ އެއް ގައުމަކީ އިންޑިއާއެވެ. މިވަގުތު ދިވެހިރާއްޖޭގެ ގިނަ ގެސްޓް ހައުސްތަށް މިވަނީ އިންޑިއާ ފަތުރުވެރިން އައިސް ފުރާލާފައެވެ. ހޮޓެލްތަށް ފުރިގެން އާއްމުން ދިރިއުޅޭ ގެތަކުގަވެސް މި މީހުން ބައިތިއްބަން ފަށާފައެވެ. މިއީ ހަމައެކަނި ފުވައްމުލަކުގެ ހާލަތެއް ނޫނެވެ. މުޅި ދިވެހިރާއްޖޭގެ ގެސްޓު ހައުސް އެއް ހުރި ހުރިހާ ރަށެއްގެ ހާލަތެވެ.\nސައިކަލް ދިވެހި ރާއްޖޭގައި ދުއްވުމަށް ރަޖިސްޓްރީ ކުރެވިފައިވަނީ2މީހުންނަށް ދުއްވޭ އުޅަނދެއްގެ ގޮތުގައެވެ. މިކަން ނޭގޭނެ އެއްވެސް ދިވެއްސަކު ހުންނާނެ ހެން ހީނުވެއެވެ. ނަމަވެސް އަވައްޓެރި އިންޑިއާގައި ކަންކުރަނީ އެހެންނެއް ނޫނެވެ.3މީހުން ނުވަތަ4މީހުންވެސް އެރޭ ކަމުގައިވަނީނަމަ އަރައިގެން ދުއްވައެވެ. މިހާރު ފުވައްމުލަކުގައި އާއްމުކޮށް ދުވާލު ގަޑިތަކުގައިވެސް ބިދޭސިން3މީހުން އަރުވައިގެން ދުުއްވަނީއެވެ. މިކަމާ ކަނބޮޑުވާތަން ފެންނަނީ ރަށު ރައްޔިތުންނެވެ. އެއީ3މީހުން އަރުވައިގެން ދުއްވީމަ ޖުރުމާނާ ކޮށް ލައިސަންސް ހިފަހައްޓާތީއެވެ. ނަމަވެސް ބިދޭސިންނާއި ދޭތެރޭގައި މިފަދަ ފިޔަވަޅުތަކެއް އެޅޭނެބާއޭ މިއީ ރައްޔިތުން ކުރާ ސުވާލެކެވެ.\nމިކަމާއި ގުޅިގެން ފުވައްމުލަކު ޕޮލިސް ސްޓޭޝަނުގައި މަސައްކަތް ކުރައްވާ ބޭފުޅަކު ވިދާޅުވީ މިހާރުވެސް ފުލުހުންނަށް މިކަން ފާހަނގަވެގެން ބަލަމުންދާ ކަމަށެވެ. އަދި މިގޮތަށް ދުއްވާމީހުން މަޑުކުރުވާ ސުވާލުކުރުމުން އެމީހުން ބުނަނީ އެ މީހުންނަކަށް އެ މަޢުލޫމާތު ދީފައި ނެތް ކަމަށެވެ. މި ކަން މިހެން ހިނގާނަމަ މިއީ ވަރަށް ދެރަ މައްސަލައެކެވެ. ސަބަބަކީ ފަތުރުވެރިން ގެންނަ ފަރާތްތަކުން މިފަދަ ޤާނޫނީ ކުށްތަކުގެ ވާހަކަ ބުނެދިނުމަކީ އެންމެ ބޭސިކް ކަންތަކެވެ. އެހެންކަމުން މިކަމުގައި ގެސްޓްހައުސް ހިންގާ ފަރާތްތަކުން އިސް ދަޢުރެއް އަދާކުރުމަކީ މުޙިންމު ކަމެއް ކަމުގައި ދެކެމެވެ.\n"ރަށި ކަބަރޮ" އަށް މަޢުލޫމާތު ލިބިފައިވާގޮތުގައި މިހާރު ފުވައްމުލަކު ޕޮލިސްޓޭޝަނަށްވެސް ވަނީ ބައެއް މަސައްކަތްތަކެއް ކުރެވި އެގޮތަށް ފެންނަ މީހުން ހުއްޓުވާ ސުވާލުވެސް ކޮށްފައެވެ. އެގޮތަށް ހުއްޓުވާ ސުވާލުކުރުމުން އެމީހުން ބުނަނީ އެފަރާތްތަކަށް ގެސްޓްހައުސް ތަކުން މަޢުލޫމާތު ދީފައި ނުވާކަމަށެވެ. އެހެންކަމުން މިފަދަ ކަންކަން ހައްލުކުރުމަށް އަޅުގަނޑުމެން ބޭނުންނަމަ ރަށަށް އަރާ ފަތުރުވެރިންނަށް މި މަޢުލޫމާތު ދިނުމަކީ ފަރުދީގޮތުންވެސް އަޅުގަނޑުމެން ކުރަންޖެހޭނެ ކަމެއް ކަމުގައި ދެކެންވާނެއެވެ.\nފޭސްބުކްގައި މިކަމުގެ ކަންބޮޑުވުން މިހާރު އިތުރުވާ މަންޒަރު މިހާރު ކޮންމެ ދުވަހަކު ފެންނަމުން އެބަދެއެވެ. އެހެންކަމުން މިކަމަކީ ފުލުހުން އެކަނި އުޅެގެން ހުއްޓުވޭނެ ކަމެއް ނޫނެވެ. މިކަމުގައި ގެސްޓް ހައުސް ހިންގާ ފަރާތްތަކުން ވެސް ޒިންމާތަކެއް ނަގަން އެބަޖެހެއެވެ. ސަބަބަކީ ޓުއަރިސްޓުންގެ ގޮތުގައި އައުމަށްފަހު އެބައިމީހުންނަށް ރަށާއި، ދިވެހި ރާއްޖޭގެ ޤާނޫނުތަކުން މަނާކުރާ ކަންކަން އެނގެން ޖެހެއެވެ. އެހެންނޫނީ މިފަދަ އެތަކެއް މައްސަލަ ފެންމަތި ވެގެން ދިއުމަކީ އެކަށީގެންވާ ކަމެކެވެ.\nފުވައްމުލައް ސިޓީ ސައިކަލް ދުއްވުން ޓްރެފިކް މައްސަލަ


ދަރިންނަށް ނަންދިނުން – Ilm\nبسم الله والصلاة والسلام على من لا نبي بعده، وبعد:\nކުޑަ ދަރިފުޅަށް ނަން ދިނުމަށް ސުންނަތުން ވާރިދުވެފައިވާ ދުވަސްތައް:\nއުފަންވާދުވަހު ނަން ދިނުން\nތިންވަނަ ދުވަހު ނަން ދިނުން\nހަތްވަނަ ދުވަހު ނަން ދިނުން\nމިއިން ކޮންމެ ގޮތަކަށް ޢަމަލު ކުރިޔަސް ރަނގަޅު ވާނެއެވެ.\nކުޑަ ދަރިފުޅަށް ނަން ދިނުމަކީ އެކުއްޖާގެ ބައްޕައަށް ލިބިގެންވާ ޙައްޤެކެވެ.\nބައްޕަ އިޚްތިޔާރު ކުރާ ނަމަކަށް މަންމަ ދެބަސްވެ އަރާރުން ވުމަކީ އެއްގޮތަކަށްވެސް ކޮށްގެން ވާނޭ ކަމެއް ނޫނެވެ. ރީތި ނަމެއް އިޚްތިޔާރު ކުރުމުގައި އަނބިމީހާއާ މަޝްވަރާ ކުރުމަކީ އެދެވިގެންވާ ކަމެކެވެ. ދެމީހުންގެ މެދުގައި އޮންނަ ގުޅުން ބަދަހިވެ ލޯބި އިތުރު ވެގެން ދާނެ ކަމެކެވެ.\nނަން އިޚްތިޔާރު ކުރުމުގައި ދީނީ ޢިލްމުވެރިއަކާ މަޝްވަރާ ކުރުން\nމިތުރު ޞަޙާބީ ބޭކަލުން އެބޭކަލުންގެ ދަރިދަރިކަލުންނަށް ނަން ދެއްވުމަށްޓަކައި މާތް ނަބިއްޔާ صلى الله عليه وسلم އަށް ހުށައަޅުއްވަތެވެ. މިކަމުން ދަލީލު ކޮށް ދެނީ ދަރިފުޅަށް ރީތި ނަމެއް ހޯދައި ދިނުމަށް އެދި ޢިލްމު ވެރިންނާ މަޝްވަރާ ކުރުމަކީ އެދެވިގެންވާ ކަމެއް ކަމަށެވެ. އެހެނީ އެކަލޭގެފާނުގެ މަޤާމުގައި މީސްތަކުންނަށް ތެދުމަގު ބަޔާންކޮށް ދެއްވައި އިރުޝާދު ދެއްވުމަށް ތިއްބަވާ ބޭކަލުންނަކީ ހަމަ ޢިލްމު ވެރިންނެވެ. ޢިލްމު ވެރިންނާ މަޝްވަރާ ކުރުމެއްނެތި އަމިއްލައަށް، ޙަޤީޤަތް ނޭނގޭ ސައިޓުތަކުން ނަން ހޯދައިގެން ނަން ދިނުމަކީ އެއްގޮތަކަށް ވެސް ކޮށްގެން ވާނޭ ކަމެއް ނޫނެވެ.\nދަރިފުޅު ނިސްބަތް ކުރެވޭނީ ބައްޕައަށެވެ. މަންމައަކަށް ނޫނެވެ.\nލަފުޒާއި މާނައިގައި ރީތި ނަމެއް އިޚްތިޔާރު ކުރުން\nކިޔަން އުނދަގޫ، ޢަރަބި ނޫން، އަދި ކާފަރުންނަށް ކިޔައި އުޅޭ ނަންތައް ދިނުމަކީ ހުއްދަ ކަމެއް ނޫނެވެ. މިއަދު އަޅުގަނޑުމެންގެ މުޖުތަމަޢުގައި ޢަރަބި ނޫން، ކާފަރުންނަށް ކިޔައިއުޅޭ ނަންތައްވަނީ ފެތުރި ޢާންމު ވެފައެވެ. ގިނަ ވަގުތުތަކެއް ހޭދަ ކުރަނީ ޢާންމު ކޮށް ކިޔައި ނޫޅޭ އާ ނަމެއް ހޯދުމަށެވެ. ނަތީޖާއަކަށް ވެގެން ދަނީ ޢަރަބި ބަހާ ބީރައްޓެހި ބަސްތަކުން (އެނގިގެން ނަމަވެސް ނުވަތަ ނޭނގި ނަމަވެސް) ކުދިންނަށް ނަން ދިނުމެވެ.\nކިޔުން މުސްތަޙައްބު ނަންތައް:\nعبد الله އާއި عبد الرحمن. މިއީ މާތްﷲ އަށް ލިބިވޮޑިގެން ވާ ނަންތަކުގެ ތެރެއިން އެންމެ ލޮބުވެތި ނަންތަކެވެ.\nމާތްﷲ އަށް ލިބިވޮޑިގެން ވާ ރިވެތި ނަންފުޅުތަކަށް عبد ލައިގެން ދެވޭ ނަންތައް.\nމިސާލަކަށް: عبد الملك، عبد العزيز، عبد القدوس ……. އަދި މިނޫން ވެސް ނަންތަކެވެ. މިގޮތަށް ނަން ދިނުމުގައި ސަމާލު ވެލަން ޖެހޭ ވަރަށް މުހިންމު ކަމެއް އެބަ އޮތެވެ. އެއީ މާތްﷲ އަށް ލިބިވޮޑިގެން ވާ ނަންފުޅެއްތޯ ބަލައި ކަށަވަރު ކުރުމެވެ. އެހެނީ މާތްﷲ އަށް ލިބިވޮޑިގެން ވާ ނަންފުޅު ތަކަކީ ތައުޤީފީ އެއްޗެކެވެ. ޤުރުއާނުން ނުވަތަ ސުންނަތުން އެނަންފުޅެއް ކޮންމެހެން ވެސް ޘާބިތު ވާން ޖުހޭނެއެވެ.\nނަބީ ބޭކަލުންނާއި ރަސޫލު ބޭކަލުންގެ ނަންފުޅުތައް ދިނުން.\nމުސްލިމުންގެ ތެރެއިން ވާ ހެޔޮލަފާ ޞާލިޙުންގެ ނަމުން ނަން ދިނުން.\nމި އުއްމަތުގެ އެންމެ ހެޔޮލަފާ ޞާލިޙު ބޭކަލުންނަކީ ރަސޫލާ صلى الله عليه وسلمގެ މިތުރު ޞަޙާބީންނެވެ. އެބޭކަލުންގެ ނަންފުޅު ތަކުން ނަން ދިނުމަކީ ވަރަށް ބޮޑަށް އެދެވިގެން ވާ ކަމެކެވެ.\nޝަރުޠު ފުރިހަމަ ވެފައި ވާ އެހެނިހެން ނަން ދިނުން.\nކުއްޖާއަށް ދެވޭ ނަމެއްގައި ކޮންމެހެން ވެސް ދެ ޝަރުޠެއް ފުރިހަމަ ވޭތޯ ބަލަން ޖެހޭނެއެވެ.\n* ޢަރަބި ނަމަކަށް ވުން\n* ބަހަވީ އަދި ޝަރުޢީ ގޮތުން ލަފުޒާއި މާނަ ރަނގަޅުވުން\nނަންދިނުމުގެ ބައެއް މުހިންމު އަދަބުތައް:\nއިސްވެ ބަޔާން ކުރެވިފައިވާ ތަރުތީބުން ދިނުން މުސްތަޙައްބު ނަމެއް އިޚްތުޔާރު ކުރުން.\nދުލަށް ކިޔާލަން ފަސޭހަ ނަމަކަށް ވުން.\nމަދު އަކުރު ހިމެނޭ ނަން އިޚްތިޔާރު ކުރުން.\nއަޑު އަހާ މީހުންނަށް ފަސޭހައިން ދަސްކުރެވޭ ނަމަކަށް ވުން.\nދިނުން ޙަރާމް ނަންތައް:\nﷲ ފިޔަވާ އެހެން ފަރާތްތަކަށް އަޅުވެތިކަން ނިސްބަތް ކުރެވޭ ނަންތައް.\nމިސާލަކަށް: عبد الرسول، غلام رسول(ރަސޫލާގެ އަޅާ) ، عبد علي(ޢަލީގެފާނުގެ އަޅާ)\n* ﷲ އަށް ލިބިވޮޑިގެންވާ ނަންފުޅުތަކެއް ކަމަށް ބަލައި ކިޔައި އުޅޭ ބައެއް ނަންތައް:\nعبد الستار، عبد المقصود، عبد الموجود، عبد المعبود، عبد الوحيد\nމިއީ އެކަލާނގެއަށް ލިބިވޮޑިގެން ވާ ނަންފުޅުތަކެއް ނޫނެވެ. އެހެން ކަމަށް ވުމުން މިފަދަ ނަން ކިޔައި އުޅުމަކީ އެއްގޮތަކަށް ވެސް ކޮށްގެން ވާނެ ކަމެއް ނޫނެވެ. ޤުރުއާނާއި ސުންނަތުން ޘާބިތު ނުވާ ނަންފުޅަކަށް އަޅުވެތިކަން ނިސްބަތް ކުރެވިގެން ނުވާނެއެވެ.\nﷲ އަށް ޚާއްޞަ ވެގެން ވާ ނަންފުޅެއް ދިނުން.\nމިސާލަކަށް: الرحمن، الرحيم، الخالق ……………\nޢަރަބި ނޫން، ކާފަރުންނަށް ޚާއްޞަ ނަން ދިނުން.\nﷲ ފިޔަވައި އަޅުކަން ކުރެވޭ ބުދުތަކަށް ކިޔައި އުޅޭ ނަން ދިނުން.\nމިސާލަކަށް: نائلة، اللات، هبل މިފަދަ ނަންތަކެވެ.\nނަން ދެވޭ ފަރާތައް ޙައްޤު ނޫން ނަން ދިނުން.\nމިސާލަކަށް: ملك الملوك(ވެރިންގެ ވެރިޔާ)، قاضي القضاة(ޤާޒީންގެ ޤާޒީ)، سيد الناس(މީސްތަކުންގެ ސާހިބާ)\nރަސޫލާ صلى الله عليه وسلم ޙަދީޘްފުޅު ކުރެއްވިއެވެ. ((لا تزكوا أنفسكم ، الله أعلم بأهل البر منكم)) “ތިޔަބައިމީހުން ތިޔަބައިމީހުންގެ އަމިއްލަ ނަފުސަށް ތަޢުރީފުކޮށް ނަހަދާށެވެ. ތިޔަބައިމީހުންގެ ތެރެއިން ވާ ހެޔޮލަފާ ޞާލިޙުން އެކަލާނގެ މޮޅަށް ދެނެވޮޑިގެން ވެއެވެ.”\nޝައިޠާނުންނަށް ކިޔައި އުޅޭ ނަން ދިނުން.\nމިސާލަކަށް: خِنْـزب، الوَلْهان، الأَعْور، الأَجْدَع\nކިޔުން މަކުރޫހަ ނަންތައް:\nލަފުޒު ނުވަތަ މާނަ ހުތުރު ނަން ދިނުން.\nމިސާލަކަށް: نادية(ފެނާ ދުރު މީހާ)، هُيام އަދި سُهام(ޖަމަލަށް ޖެހޭ ބައްޔަކަށް ކިޔާ ނަމެކެވެ.)\nޝަހުވާނީ މާނަ ދޭހަވާ ނަން ދިނުން.\nމިސާލަކަށް: فَاتِن(ފިތުނަވެރި ކުރުވާ މީހާ)، شَادِية އަދި شادي(ލަވަ ކިޔާ މީހާ)\nމުސްލިމުންގެ ތެރެއިން ބޮޑެތި ފާފަ ކުރުމަށް މަޝްހޫރު ވެފައި ވާ ފާސިޤުންގެ ނަން ދިނުން.\nފާފައިގެ މާނަ އެކުލެވޭ ނަން ދިނުން.\nމިސާލަކަށް: ظالم(އަނިޔާ ވެރިޔާ)، سَرّاق(ވަގުންތައް)\nފިރުޢައުނުންގެ ނަން ދިނުން. فرعون، قارون، هامان ފަދަ ނަން ދިނުން.\nއެދެވިގެން ނުވާ މާނަ އެކުލެވޭ ނަން ދިނުން.\nމިސާލަކަށް: خَبِيّة(ކަންތައްތައް ފޮރުވާ މީހާ)، كَنَّاز(މުދާ ރައްކާކޮށް ޖަމާ ކުރާ މީހާ)\nހަޑި މުޑުދާރު ޞިފަތައް ވާ ޙަޔަވާނުންގެ ނަން ދިނުން.\nމިސާލަކަށް: كلب(ކުއްތާ)، حمار(ޙިމާރު). ބައެއް ޢަރަބީން މިފަދަ ނަންތައް ދީފައިވަނީ އޭގައިވާ ރިވެތި ޞިފައަށް ބެލުމަށް ފަހުއެވެ. ކުއްތާ: މަސައްކަތްކުރުމާއި ސަމާލުވެ ހުރުމުގެ ރީތި ޞިފައަށް ބަލާފައެވެ. ޙިމާރު: ކެތްތެރިކަމާއި ހިތްވަރު ގަދަ ކަމުގެ ޞިފައަށް ބަލާފައެވެ.\nالدين އާއި الإسلام އަށް ނިސްބަތްކުރެވޭ ނަންތައް ދިނުން.\nنور الدين(ދީނުގެ ނޫރު)، نور الإسلام(އިސްލާމް ދީނުގެ ނޫރު). ބައެއް ޢިލްމުވެރިން މިފަދަ ނަން ދިނުމަކީ ޙަރާމް ކަމެއް ކަމަށް ވިދާޅުވެއެވެ.\nއެހެން ނަމަކަށް ނިސްބަތްކޮށް ދެވޭ ނަން.\nމިސާލަކަށް: محمد أحمد، ނަމަކީ އަޙްމަދު އެވެ. މުޙައްމަދު އިތުރުކޮށްފައިވަނީ ބަރަކާތް ޙާޞިލު ކުރުމަށްޓަކައެވެ.\nމިބައިގައި عبد ފިޔަވައި ﷲއަށް ނިސްބަތްކުރެވޭ ނަންތައް ހިމެނެއެވެ. މިސާލަކަށް: رحمة الله(ﷲގެ ރަޙްމަތް)، آية الله(ﷲގެ އާޔަތް)\nހަމައެފަދައިން الرسول މި ލަފުޒަށް ނިސްބަތްކުރެވޭ ނަންތައް ހިމެނެއެވެ. މިސާލަކަށް: غلام الرسول(ރަސޫލާގެ އަޅާ)\nجبرائيل، ميكائيل، إسرافيل ފަދަ މަލާއިކަތް ބޭކަލުންގެ ނަންފުޅުތައް ދިނުން ވަރަށް ގިނަ ޢިލްމު ވެރިން މަކުރޫހަ ކަމަށް ވިދާޅުވެއެވެ.\nމުޝްރިކުން ޤަބޫލު ކުރާ ގޮތާ އެއްގޮތް ވެވޭތީ ވަކިން ޙާއްޞަކޮށް އަންހެން ކުދިންނަށް މަލާއިކަތް ބޭކަލުންގެ ނަންފުޅުތައް ދިނުމަކީ ޙަރާމް ކަމެކެވެ. އެހެނީ އެބައިމީހުން ޤަބޫލު ކުރާ ގޮތުގައި މަލާއިކަތް ބޭކަލުންނަކީ މާތްﷲގެ ދަރިކަނބަލުންނެވެ. تعالى الله عما يقولون علوا كبيرا.\nޤުރުއާނުގެ ސޫރަތްތަކުގެ ނަންތަކުން ނަން ދިނުން ވަރަށް ގިނަ ޢިލްމު ވެރިން މަކުރޫހަ ކަމަށް ވިދާޅުވެއެވެ.\nމިސާލަކަށް: طه، يس، حم މިފަދަ ނަންތަކެވެ.\n* ރަސޫލާ صلى الله عليه وسلم ގެ ނަންފުޅެއް ކަމަށް ޢާއްމުންގެ ތެރޭގައި މަޝްހޫރު ވެފައި އޮންނަ يس އަދި طه އަކީ އެކަލޭގެފާނުގެ ނަންފުޅެއް ނޫނެވެ.\nޙަރާމް ނުވަތަ މަކުރޫހަ ވެގެންވާ ނަމެއް ދެވިއްޖެ ނަމަ އެފަދަ ނަމެއް ބަދަލު ކުރަން ވާނެއެވެ. ކުޑަ ކުއްޖެއް ނަމަ އެކުއްޖެއްގެ ނަން ރަނގަޅު ނަމަކަށް ބަދަލު ކުރާނީ އެކުއްޖެއްގެ ބެލެނިވެރިޔާ އެވެ. ބާލިޣު ވުމަށް ފަހު އެނގިއްޖެ ނަމަ އެމީހަކު އެނަން ބަދަލު ކުރަން ވާނެއެވެ. ހުތުރު ނަންތަކާއި ޝިރުކާއި ކުފުރުގެ ނަންތައް ވަނީ މާތް ނަބިއްޔާ صلى الله عليه وسلم ބަދަލު ކުރައްވާފައެވެ. ނަން ބަދަލު ކުރުމުގައި އެކަލޭގެފާނުގެ ހިދާޔަތަކީ، ވަޒަނާ ގުޅޭ އެހެން ނަމަކަށް ބަދަލުކުރެއްވުމެވެ. މިސާލަކަށް عبد النبي ކިޔާ މީހެއްނަމަ عبد الغني އަށް ބަދަލު ކުރުން.\nދުޢާއަކީ އަޅުގެ މިކުޑަ ކުޑަ މަސައްކަތުގައި މާތްﷲ ބަރަކާތް ލެއްވުމެވެ. އަދި މިމަޢުލޫމާތުގެ ސަބަބުން ދިވެހި މުސްލިމް ދީބަށް މަންފާ ކުރެއްވުމެވެ.\nމަޢުލޫމާތު ނަގާފައިވަނީ: العلامة بكر أبو زيد – رحمه الله – ލިއުއްވާފައިވާ تسمية المولود މި ފޮތުންނެވެ.\n(މިއީ ދިއިސްލާމް ވެބްސައިޓްގައި އައްޝައިޚް\nމުޙައްމަދު އިބްރާހީމް(އަބޫލުޤުމާން) ލިޔުއްވާފައިވާ ލިޔުމެކެވެ.)


Ministry Housing & Urban Development - ޅ.ނައިފަރުގައި ޢިމާރާތްކުރުމަށް ހަމަޖެހިފައިވާ 100 ހައުސިންގ ޔުނިޓްގެ ކޮންޓްރެކްޓްގައި ސޮއިކޮށްފި\nޅ.ނައިފަރުގައި ޢިމާރާތްކުރުމަށް ހަމަޖެހިފައިވާ 100 ހައުސިންގ ޔުނިޓްގެ ކޮންޓްރެކްޓްގައި ސޮއިކޮށްފި\nސަރުކާރުގެ ޕީ.އެސް.އައި.ޕީ ޕްރޮޖެކްޓް ތަކުގެ ދަށުން ކުރިއަށް ގެންދިޔުމަށް ހަމަޖެހިފައިވާ ޅ.ނައިފަރުގައި ޢިމާރާތްކުރާ 100 ހައުސިންގ ޔުނިޓްގެ ޑިޒައިން އެންޑް ބިލްޑް ޢުސޫލުން ޑިޒައިންކޮށް ޢިމާރާތް ކުރުމުގެ މަސައްކަތް ރަޝީދު ކާޕެންޓްރީ އެންޑް ކޮންސްޓްރަކްޝަން ޕްރައިވެޓް ލިމިޓެޑާ މިއަދު ޙަވާލުކޮށްފިއެވެ. 330 ދުވަހުގެ ތެރޭގައި ނިންމާ ގޮތަށް ހަވާލުކުރެވިފައިވާ މި މަޝްރޫޢުގެ ޖުމްލަ ޚަރަދަކީ 72،274،661.71 (ހަތްދިހަ ދެ މިލިއަން ދެ ލައްކަ ހަތްދިހަ ހަތަރުހާސް ހަ ސަތޭކަ ފަސްދޮޅަސް އެއް ރުފިޔާ ހަތްދިހަ އެއްލާރި) ދިވެހި ރުފިޔާއެވެ.\nމި ހައުސިންގ ޔުނިޓްގައި ހިމެނެނީ ތިންބުރީގެ ތިން ބްލޮކްއާއި ހަތަރުބުރީގެ އެއް ބްލޮކްއެވެ. ތިންބުރީގެ ތިން ބްލޮކްގައި ހިމެނެނީ 24 އެޕާޓްމަންޓް ޔުނިޓެވެ. އަދި ހަތަރުބުރީގެ ބްލޮކްގައި ހިމެނެނީ 28 އެޕާޓްމަންޓް ޔުނިޓެވެ. ކޮންމެ ޔުނިޓްއެއްގައި ހިމެނެނީ3ކޮޓަރި،3ފާޚާނާ، 1 ސިޓިންގް/ޑައިނިންގް ރޫމްއެވެ. މީގެ އިތުރުން އަމިއްލަ ގޯއްޗެއްގައި ( 1,000އަކަފޫޓޫ) އެއްބުރީގެ 1 ހައުސިންގ ޔުނިޓް އިމާރާތްކުރުން މި މަޝްރޫޢު ތެރޭގައި ހިމެނެއެވެ. މި ހައުސިންގ ޔުނިޓްގައި ހިމެނެނީ3ކޮޓަރި،3ފާޚާނާ އަދި 1 ސިޓިންގް ރޫމް އަދި ސްޓޯރޭޖް އޭރިއާއެވެ.\nމި މަޝްރޫޢުގެ ރަސްމީ އެއްބަސްވުމުގައި މިއަދު ވަނީ (26 ޖަނަވަރީ 2020) ސޮއިކޮށްފައިއެވެ. މިއެއްބަސްވުމުގައި މި މިނިސްޓްރީގެ ފަރާތުން ސޮއި ކުރެއްވީ ޑެޕިއުޓީ މިނިސްޓަރ މުހައްމަދު ޚާލިސް ޝަރީފް އެވެ. އަދި ރަޝީދު ކާޕެންޓްރީ އެންޑް ކޮންސްޓްރަކްޝަން ޕްރައިވެޓް ލިމިޓެޑްގެ ފަރާތުން ސޮއި ކުރައްވާފައިވަނީ އިބްރާހިމް ރަޝީދު (ރަޝީދު ކާޕެންޓްރީ އެންޑް ކޮންސްޓްރަކްޝަން ޕްރައިވެޓް ލިމިޓެޑްގެ މެނޭޖިންގ ޑިރެކްޓަރ) އެވެ.


Male'City ey Bunumun Emme Furathama Hithah Aranee Keekey?\nމާލެ ސިޓީއޭ ބުނުމުން އެންމެފުރަތަމަ ހިތަށް އަރަނީ ކީކޭ؟\nޚިޔާލު | | 13 ޖޫން 2017 | 11 ކޮމެންޓް\nމާލެ ސިޓީއޭ ބުނުމުން އެންމެފުރަތަމަ ހިތަށް އަރަނީ ކީކޭ؟ މިއީ މާލޭ ސިޓީގެ ޑެޕިއުޓީ މޭޔަރު ޝަމާއު ޝަރީފު މިދިޔަ ހޮނިހިރު ދުވަހު ސޯޝަލް މީޑިއާގައި ކުރެއްވި ސުވާލެކެވެ. އެ ސުވާލަށް ލިބުނު ޖަވާބުތަކުން ފެންނަނީ ގިނަބައެއްގެ ހިތްހަމަ ނުޖެހުމާއި ހާސްކަމެވެ.\nޓުވިޓާރ އާއި ފޭސްބުކްގައި ކުރެއްވި މި ސުވާލަށް 100 ފަރާތެއްގެ ޖަވާބު ބޭނުންވާ ކަމަށް ޝަމާއު ޝަރީފް ވިދާޅުވިއިރު 150 އަށްވުރެ ގިނަމީހުން އެއަށް ވަނީ ޖަވާބުދީފައެވެ.\nMale'City ey bunyma enme furathama hithah arany koachehthoa?It can be anything.let me now what you think.\nRT and Reply. Need atleast 100ans.\n— Shamau Shareef (@schamau) June 10, 2017\nއެންމެ ބޮޑު ޝަކުވާ "ތޮއްޖެހުން"\nޖަވާބުދިން މީހުން އެންމެ ގިނައިން ފާހަގަ ކޮށްފައިވަނީ މާލެ ސިޓީ ތޮއްޖެހުމުގެ މައްސަލައެވެ. އެއްބަޔަކަށް މާލެ ސިޓީގެ ތޮއްޖެހުން "ކޮންޖެސްޝަން" އޭ ބުނެ ލިޔެފައިވާއިރު އަނެއް ބަޔަކު ސިފަކުރަނީ ކޮންކްރީޓް ޖަންގައްޔެއްގެ ގޮތަށެވެ. އަދި ޓްރެފިކް ނުވަތަ މަގުމަތީގެ ތޮއްޖެހުން ވެސް ގިނަބަޔަކު ވަނީ ފާހަގަ ކޮށްފައެވެ. އަދި އަޑުގަދަވެ ނޭވާ ހާސްވާ ކަމަށާއި މާލޭ ތޮއްޖެހުމުގެ މައްސަލަ ހައްލުކުރާނެ ޕްލޭނެއް ނެތްކަން ވެސް ބައެއް ފަރާތްތަކުންވަނީ ހަމަކޮށްފައެވެ.\nތޮއްޖެހުމުގެ އިތުރުން މައިގަނޑު ތިން މައްސަލައެއް ގިނަމީހުންވަނީ ފާހަގަ ކޮށްފަައެވެ. އޭގެ ތެރޭގައި ގޯތިގެދޮރުގެ ކުލި އަގުބޮޑު ވުމާއެކު ދިރިއުޅުމުގެ ހަރަދު މައްޗަށް ދިއުން، ކުނި މެނޭޖް ނުކުރެވި މާލެ މުޑުދާރު ތަނަކަށް ވުން އަދި ރައްކާތެރިކަމާއި އަދުލްއިންސާފު ނެތުން ހިމެނެއެވެ.\nސަރުކާރުން މާލެ ސިޓީއަށް އަޅާ ނުލަނީތަ؟\nޤާނޫނަށް ގެނެވުނު ބަދަލަކާއި އެކު މީގެ ދެ އަހަރެއް ކުރީން މާލެ ސިޓީ ތަރައްގީ ކުރުމަށް ސިޓީ ކައުންސިލަށް ދީފައިވާ ބާރުތައްވަނީ ސަރުކާރުން ނަގާފަައެވެ. އަދި އޭގެ ފަހުން ސަރުކާރުން މާލެ ސިޓީއަށް އަޅާނުލާ ހުރީއޭ ބުނެވޭކަށެއް ވެސް ނެތެވެ. މި ތިން އަހަރު ރާއްޖޭގައި ހިންގަން ފެށި އެންމެ ބިޔަ މަޝްރޫއުތައް ހިންގަން ފެށީ މާލެ ސިޓީގައި ކަމަށް ބުނުން ދޮގަކަށް ނުވާނެއެވެ.\nއެތައް ޒަމާނެއް ވަންދެން ހަދާ ނުނިމި ހުރި އައިޖީއެމްއެޗް ހޮސްޕިޓަލްގެ އިމާރާތް ހާދާ ނިމުނީ މި ވޭތުވެދިޔަ3އަހަރުގައެވެ. އޭގެ އިތުރުން 150 މިލިއަން ޑޮލަރުގެ 25 ބުރީގެ އިމާރާތެއް އައިޖީއެމްއެޗް މިހާރު އެދަނީ އަޅާ ނިންމަމުންނެވެ. 300 މިލިއަން ޑޮލަރުގެ މާލެ - ހުޅުމާލެ ބްރިޖުގެ މަސައްކަތް އެދަނީ ކުރިއަށެވެ. މާލޭގެ މަގުތައް އަލުން ހަދަން ފަށާ ގިނަ އަދަދެއްގެ ޕާކުތަކެއް ހުޅުވި ރަސްފަންނު ވެސް ހުޅުވައިފިއެވެ.\nމާލެ ސިޓީއަށް ހައްލެއް އެބައޮތްތަ؟\nސަރުކާރުން ބިޔަ މަޝްރޫއުތަކެއް މާލެ ސިޓީގައި ހިންގި ނަމަވެސް އެ ކަންކަމުން މި ސިޓީގައިވާ މައްސަލަތަކަށް ދާއިމީ ހައްލެއް އޮތްކަމަށް ގިނަ ބަޔަކު ގަބޫލެއް ނުކުރެއެވެ.\nހާއްސަކޮށް ގިނަބަޔަކު ފާހަގަކުރި މާލެ ތޮއްޖެހުމުގެ މައްސަލައަށް ހައްލެއް ނެތެވެ. އެކަން ހައްލުވާނީ އިންސާނީ ވަސީލަތްތަކާއި ފުރުސަތުތައް ހޯދުމަށް ހިޖުރަ ކުރާނެ މާލެނޫން ސިޓީތަކެއް ނުވަތަ ރީޖަނަލް ސެންޓަރުތަކެއް ހުރެގެންނެވެ. މީހުން މާލެއަށް ހިޖުރަ ކުރުން މަޖުބޫރު ކުރުވުން ހުއްޓާލާގެނެވެ.\nރާއްޖޭގެ ވަކި ސަރަހައްދު ތަކެއް ތަރައްގީ ކުރުމަކީ އާ ވިސްނުމެއްވެސް ނޫނެވެ. މީގެ އަހަރުތަކެއް ކުރީން ޒޯންތަކަކަށް ބަހާލައިގެން އަދި އޭގެ ފަހުން ޕްރޮވިންސްތަކަކަށް ބަހާލައިގެން ވެސް މިފަދަ މަސައްކަތްތަކެއް ކުރެވުނެވެ. ނަމަވެސް މިހާރު ސަރަހައްދީ ތަރައްގީގެ ވާހަކަ ހަމަ އެއްވެސްގޮތަކަށް ނީވެއޭ ބުނުން ވެސް ރަނގަޅުވާނެއެވެ.\nއިންސާފާއި ހަމަހަމަކަމާއި ސަލާމަތްތެރިކަން ނެތުން ވެސް އެއީ ބޮޑު މައްސަލައެކެވެ. މާރާމާރީގެ މައްސަލަ ތަކާއި ފޭރުމުގެ މައްސަލަތައް ހައްލުކުރުމަށް ފުލުހުންނާއި ރައްޔިތުންނާ ގާތުން މަސައްކްތް ތަކެއް ކުރަންޖެހެއެވެ. އަދި މާލޭގައި ހިނގާފައިވާ ބިރުވެރި މަރުގެ ހާދިސާތަކަށް އިންސާފު ނުލިބެނީސް މާލެއަކީ ރައްކާތެރި ތަނެއްގެ ގޮތުގައި ރައްޔިތުން ބަލައެއް ނުގަންނާނެއެވެ.\n30 އަހަރު ވެރިކަން ކޮއްފަ ދިޔަ މީހަކު ވިސްނުން ހުރީ ރާއްޖެ ތެރެއިން މާލެއައް މީހުން ޖަމާކުރުމުގެ އަދި މާލޭ މީހުން ގެތައް ކުއްޔަދިނުމައް ފަހު މާލޭމީހުން މުއްސަންދި ކުރުވުން\nރާއްޖެ ތެރޭ މީހުން ފެލާ ތަން. ޒަމާނީ ގޮތައް އަޅުން ގެންނުޅޭނީ މިހެން.\nލަދު ކޮބާ ބާވައޭ ހިތަށް އަރާ... މުޅި ގައުމު ހަލާކުކޮށްފި... މާލޭގެ މަގުމަށްޗަށް އަދިވެސް އިތުރަށް ދެރިން ލައްކަ އެއްހާ ވެހިކަލް އާއި ބަންގާޅީން ގެނެއްސަ ތި ސުވާލު ކޮށްލަބަލަ.. އޭރުން އަދި މާ ފުރިހަމަވާނެ.... ލަދުގަނެބަލަ\nމާލެ ސިޓީއޭ، ލަދުން ދެފައިކައިރިކޮށްލަން ނުކެރޭ...\nދުނިޔޭގައި އޮތް، އެތަނެއްގެ އަމިއްލަ ވަޒަންވެރިންނަށްވުރެ، ތަހުޒީބުނުވާ ބަންގާޅީން އެންމެ ގިނަތަން. ހުސް ބަންގާޅީން\nކުލީގެ އަޅުވެތިކަން ތޮއްޖެހުންބޮޑު ބޯހަލާކު އަޅު މާލެކަން\nތޮއްޖެހިފައި ހުރި މީހާ.\nޕާކު ހެދިޔަސް ޕާކުތައް އޮންނަނީ ތޮއްޖެހިފައި ޕާކުތަކުގެ މާހައުލުން ލިބެން އެދޭ އުފަލެއް ނުލިބޭ. އަތިރިމަތީ މަގުތަކުގައި ތޮއްޖެހިފައި. އުތުރުފަރާތު އެއްގަމުތޮށިމަތިން އުޅަނދުފަހަރަށް އަރުވާނެ އިރަކު އަރުވަން ބަހައްޓާފައި ހުންނަ މުދަލާހެދި ހިނގާނުލެވޭ. ދެން އުތުރު ފަރާތު މާރުކޭޓް ސަރަހައްދުގައި، އަތޮޅުފިހާރަތަކުގެ ސަރަހައްދުގައި ޕޭމަންޓް އަކީ ފިހާރަ ތަކުގެ ބައެއް. އެދިމާލަށް މަގުމަތި އެއީ ކުނިގޮނޑު. ފިހާރަތަކުގެ މީހުން މަގަށް ކާން އަޅާ ކޮތަރު ގިނަކުރަނީ. ދެން ކޮތަރުތައް ގޭގޭގެ ބެލްކަނިތަކުގައި ޖާގަ ޖަހާ ސީލާ، އެގެތަކުގެ މީހުން ގެ ނޭވާލާ ނިޒާމަށް ކޮތަރުސީ ވައި މިލިބެނީ. މިއީވެސް ބަލިމަޑުކަމެއްގެ ފެށުން. މަތީބުރިތަކުގެ މޫންނަށް އެހެން ކަމުން ސާފު ވައިފޮދެއް ނުލިބޭ. މަގުމަތީގައި މިހާރު ގިނައީ އިންޖީނުލީ މީހުން. މިމީހުންގެ ސަބަބުން\nޕޭމަންޓް ވެސް ނުރައްކާ. އެއީ އިންޖީނު އެޅިޔަސް މީހުނަށް ވީމަ މިމީމުން ޕޭމަންޓަށް އަރާތީ. އިންޖީނު ދުން ހޮޅިތަކުން ނުކުންނަ ހޫނުން ވެސް މެންދުރު ގެ ހޫނުކަން ހެނދުނު އޮފީސްގަޑީގައި ގެނުވާ.5ބުރި6ބުރި ގޭތަކުގެ މަތީ ފްލޯތަކުގެ މީހުން މަގަށް ކުޅުޖެހުން ގިނަ. ފެން ފަދަތަކެތި، ބޯކިބާ ބުރިވެސް އުކާލާ. ބެލްކަނިތަކުގައި ގަސް ހައްދާ ގަހަށް ފެންދޭއިރު މަގުމަތީގެ ސައިކަލްތައް، ހިނގާ މީހުން ތެމި ހަޑިވާކަމަކަށް ނުބަލާ. އުސް ގޭގޭގެ މީހުން ތިރިގޭގޭގެ ފުރާޅުތައް ހަދަނީ ކުނިގޮނޑަކަށް. މަގުތަކުގެ ޕޭމަންޓްގެ ވަށައިގެން ޕާކުކުރާ ސައިކަލް ތަކާ ހެދި ހިނގާ މީހުންނަށް މި އުޅެނީ ޕޭމަންޓަށް ނޭރިގެން. ޕޭމަންޓަށް އަރައިފިނަމަ މިއުޅެނީ ޕޭމަންޓުން ނުފޭބިގެން. ދެން ފައިބަން ވެސް މިލިބެނީ ދެ ސައިކަލް ދޭތެރެއަކުން ހެދުން ނުވަތަ ފަޓްލޫނު ސައިކަލު ފުރޮޅެއްގައި ކާއްތައިގެން ކިލާކޮށްލައިގެން ލިބޭ ޖާގައެއް. ކޮންމެ މަގެއްގައި ވެސް ވަރަށް ގިނަ ގޭގޭގައި މިހުންނަނީ7ފޫޓު ވަރު މަތީގައި ބޮޑެތި އެގްޒޯސްޓް ފަންކާ ހަރުކޮށްފައި. ދެން ގޭތަކުގެ، ފާޚާނާތަކުގެ ނުބައި ވަސް މަގަށް 24 ގަޑީގައި މިހުންނަނީ ފޮނުވާފައި. މި ވައިތައް މިޖެހެނީ ޕޭމަންޓުން ހިނގާ މީހާގެ މޫނުގައި. ޕޭމަންޓެއް ނެތް މަގަކީ ހިނގާ މީހުންނަށް ބިރެއް. ސައިކަލް ދުއްވާ ސްޕީޑަކީ ހިނގާ މީހުންނަށް ބިރެއް. އެއްމަގެއްގައި ތިން ސައިކަލް ދުއްވާފައި ދާއިރު، ކޮންމެ ސައިކަލަކުން ވެސް މިބަލަނީ ދުއްވާފައި ދާ މަގުގައި ކުރިމަތީގައި ހުސްތަންކޮޅެއް ލިބެން އޮތްނަމަ ރޭސް ދީފައި އެތަންކޮޅުއަތުލެވޭތޯ. ވީމަ މަގުތަކުގައި ގިނައީ ރޭސްޖަހާ ސައިކަލު. ގިނަ ގޯޅިތަކުގައި އެއްފަރާތުގައި ސައިކަލް ޕާކުކުރުމުން އެ މަގުތައް އޮޓޮމެޓިކުން ކާރު މަނާ މަގުތަކަށް ވެއްޖެ. ދެން މިއޮންނަނީ އެންމެ ސައިކަލަކަށް އެއްކޮޅަށް ދުއްވާލެވޭވަރު ތަންކޮޅެއް. މިތަންކޮޅުގައި ވެސް ދާނީ ރޭސް ދީފައި. ހިނގާމީހާ އަކަށް ޖާގައެއް ނެތް. އުސް އިމާރާތްތަކުގެ ފުރާލުގެ ދިޔަދޮވި މިހުންނަނީ ވަކި ހިސާބަކަށް ދެން ޕޭމަންޓުން ހިނގާ މީހާއަށް ދިޔަދޮވިތަކުގެ ފެން މި މަރުހަބާކިޔަނީ. ކުޑަކޮށް ވާރޭ ވެހިލިޔަސް ބޮޑެތި އުސް އިމާރާތްތަކުގެ ފެން ހޮޅި މިހުންނަނީ މަގަށް ކަމަން ވުމުން މަގުމަތި އޮންނަނީ ފެން ބޮޑުވެފައި.\nދެން މިހެން ގޮސް ހުސް ތޮއްޖެހުމުގެ ވާހަކަ އަކަށް ކޮންމެ ކަމެއް ވެސް ގޮސް ހުއްޓޭނީ. ކަރަންޓް ކޭބަލް ތައް، މީޑިއާ ކޭބަލް ތައް، ޕޭމަންޓް ތައް މަތީގައި އެތަން މިތާ ބައިވަރު. ގޭގެއިން ނެރޭ ބާ މުދާ ކުނި ޕޭމަންޓް މަތިން ނުފިލާ. ދެން ސަރުކާރަކުން މާލެ ތޮއްޖެހުން ހަމައަކަށް އަޅުވަން ގަވައިދެއް ނެހެދުނު. އެންމެ ފަހަށް މަގުމަތީގައި ސައިކަލުގިނަވެގެން ގޮސް ނުދުއްވިގެން މިކަން އަމިއްލަ އަށް ހެން ހީވަނީ ރަނގަޅުވާނީ. ބައެއް ސަރަހައްދުތަކުގެ މަގުތަކުގެ ދެފަރާތުގައި ކާރު ޕާކުކޮށްފައި އެހުންނަނީ އެތައް ހަފުތާ އެއް ވަންދެން. ތިމާމެންގެ ދާއިމީ ގަރާޖެއްގެ ގޮތުގައި. އިމާރާތް ތައް ގިނަވެ، މީހުން ގިނަވެ، ފާޚާނާ ގިނަވެ ނަޖިސް ގިނަވަނީ ނަޖިސް ހޮޅިތަކަށް ނުތަކާވަރަށް. އެންމެ ފަހަކަށް ނަޖިސް އޯވަރ ފްލޯގެ މައްސަލަ ތަކަށް ހައްލު ނުލިބި މާލޭގެ މަގުތަކުގެ ފާޚާނާ ނިޒާމު ފުރިގެން ފަޅައިގެން ގޮސް ގެން ގޮސް ސިއްހީ މައްސަލަ ތައް ގިނަވެ، މީހުން ދެން އަމިއްލަ އަށް މާލެ ނާންނަ ހިސާބަށް ގޮސްގެން ތޯއްޗެއް ހައްލު ފެންނާނީ. ސަރުކާރުގެ އަމާޒަކީ އަދިވެސް މާލެއަށް މީހުން ގިނަކޮށް ތޮއް ޖެއްސުން. ނުވިތާކަށް މިއުޅެނީ މާލެ އަށް މިޖެހުނު ބަލި ހުޅުމާލެއަށް ޖައްސަން ގައުމުގެ އެންމެން ޖަމާކުރަން. އޭރުންތާ ރާއްޖޭގެ ރައްތައް ހުސްކޮށް ވިއްކާލެވޭނީ. ދެން ތޮއްޖެހުމާއި ކުނީގެ ވެރި މާލޭގެ މާހައުލުގެ ވާހަކަ މިއީ ވަރަށް ވާހަކަ. ޑެޕިއުޓީ މޭޔަރު ޝަމާއު އަށް ވަރަށް ވެދުން.\nކުލި ކުލި ކުލި ބޮޑެތި ކުލި ބިޔަ ކުލި މާ ކުލި\nރާއްޖޭގެ ރައްޔިތުން އެއްބަޔަކު އަނެއްބަޔަކާ ޖައްސުވާ ރުޅިވެރިކަން އުފައްދަން ތައްޔާރު ކޮށްފައިހުރި މެޝިން ގަނޑެއް\nދުނިޔޭގައި އޮތް އެންމެ ހަމައެއް ލަމައެއް ނެތް، ހަޑި، ގާނޫނާއި ގަވާއިދު ނުހިނގާ ވެރިރަށް.


"Manike mage hithe" ge arabi lava hingaifi\n"މަނިކޭ މަގޭ ހިތޭ"ގެ އަރަބި ލަވަ އެންމެންގެ ހިތް އަތުލައިފި\nޔޮހާނީ (ކ) އަދި "މަނިކޭ މަގޭ ހިތޭ" ގެ އަރަބި ލަވަ ކިޔާފައިވާ ލަވަކިޔުންތެރިޔާ\nކޮންމެ ބަހަކުން ކިޔާފައިވާ ލަވައެއް ނަމަވެސް މިއުޒިކް ރީތި ނަމަ އަޑުއަހާ މީހުންގެ ހިތްތައް އަތުލަން ފަސޭހަވެ އެވެ. ސްރީލަންކާގެ ލަވަކިޔުންތެރިޔާ ޔޮހާނީގެ "މަނިކޭ މަގޭ ހިތޭ" އަކީ މީގެ ރަނގަޅު މިސާލެކެވެ. މިހާރު ދުނިޔޭގެ ހުރިހާ ގައުމެއްގެ މީހުން ވެސް އެންމެ ގިނައިން އަޑުއަހާ އެންމެ މަގްބޫލު އެއް ލަވައަކީ މި ލަވަ އެވެ.\nއިންޑިޔާގައި މި ލަވަ މަޝްހޫރުވީ ވަރުން އެ ގައުމުގައި ވާހަކަ ދައްކާ އެތައް ބަހުރުވައަކުން މި ލަވަ ކިޔާފައި ވެއެވެ. އަދި އަމީތާބު ބައްޗަން ފަދަ އެކްޓަރުން މި ލަވައިގެ ރީތި ކަމުން ނިދިގެއްލުނު ކަމަށް ބުނެފައި ވެއެވެ.\nމިހާރު އިންޓަނެޓުގައި އެންމެ ގިނަ ބަޔެއްގެ މަގްބޫލުކަން ހޯދަމުންދަނީ "މަނިކޭ މަގޭ ހިތޭ" ގެ އަރަބި ލަވަ އެވެ.\n'މަނިކޭ މަގޭ ހިތޭ' ގެ އަރަބި ލަވަ\nމަރްވާ ހަލީލް އިންސްޓަގްރާމްގައި ޝެއާ ކޮށްފައިވާ މި ލަވަ ކިޔާފައިވަނީ އޭނާއެވެ. އަދި ރެޕާގެ ބައި ކިޔާފައި ވަނީ އާތައްﷲ އެވެ.\n"މަނިކޭ މަގޭ ހިތޭ" ގެ އޮރިޖިނަލް ލަވަ ކިޔާފައި ވަނީ ޔޮހާނީ އެއް ނޫނެވެ. ސަތީޝަން ރަތުނަޔަކަ އެވެ. އަދި ލިރިކްސް ލިޔެފައި ވަނީ ޑުކަން އޭއާރްއެކްސް އެވެ. ޔޮހާނީ އަސްލު ކިޔާފައި ވަނީ ޗާމަތު ސަންގީތު ޕްރޮޑިއުސްކުރި އޮރިޖިނަލް ލަވައިގެ ކަވަރު ކޮޕީ އެކެވެ. ޔޮހާނީ މި ލަވަ ފަށަނީ ހަމައެކަނި ޕިއާނޯ ކުޅެމުން އޭނާގެ ފޯނުގެ ކުރިމަތީގައި އިށީނދެ އިނދެ އެވެ.\nލަވަ އެއްކޮށް ކިޔައިދޭން ސަންގީތު އެދުމުން ޔޮހާނީ މިއުޒިކް ވީޑިއޯ ރެކޯޑްކުރީ ލޮކްޑައުން ތެރޭގަ އެވެ. މި ލަވައިގައި ރެޕްކުރާ ބައި ކިޔާފައިވަނީ ސަތީޝަން އެވެ.\nޔޮހާނީ މި ލަވަ ކިޔާލިލެއް އަސަރުގަދަކަމާއި އޭނާގެ މޫނުގައިވާ މައުސޫމް ކަމުން އިސާހިތަކު މި ލަވަ ވައިރަލްވެ އެތައް މިލިއަން ބަޔެއްގެ މަގްބޫލުކަން ލިބުނީ އެވެ.\n"މަނިކޭ މަގޭ ހިތޭ" ގެ ހިންދީ ވާޝަން މިހާރު ވަނީ ޔޮހާނީގެ އަޑުން ހިންދީ ފިލްމަކަށް ކިޔައިދީފަ އެވެ. އަދި ފިލްމު "ޝިއްދަތު" ގެ ޓައިޓްލް ޓްރެކްގެ އަންހެން ވާޝަން ވެސް ޔޮހާނީގެ އަޑުން މިހާރު ވަނީ ރެކޯޑް ކޮށްފަ އެވެ.


އޮއްސިގެން އެދިޔައީ އަލިގަދަ ތަރިއެކެވެ | Meedhoo.com\nHome މީހުން އޮއްސިގެން އެދިޔައީ އަލިގަދަ ތަރިއެކެވެ\nހަސަންމަލާ |9Mar 2017 | މީހުން | (0) ޚިޔާލު\nއޮއްސިގެން އެދިޔައީ އަލިގަދަ ތަރިއެކެވެ\nއެއީ ކުންނިއަރު އަލިތައްކާނުގެ ތުއްބީގެ ހަސަންތައްކާނާއި އެދުރުގޭ އެދުރުތައްކާނުގެ ހައްވާފާނުގެ ކައްދާފާނުގެ ކައިވެނިން ލިބުނު އެޅަވަލިގޭ މުހުއްމާތައްކާނު (ތުއްތޫބެއްޔާ)ގެ ރުއްގަނޑިގޭ އަބްދުއްރަހުމާނުގެ މުހުއްމާތައްކާނެވެ. އަބްދުއްރަހުމާނުގެ ދޮށީ ފިރިހެންދަރިއަށް މުހުއްމާތައްކާނުގެ ނަންދިނީ ބައްޕަގެ ނަން ދިރުވުމުގެ ގޮތުންނެވެ. އެޅަވަލިގޭ ތުއްތޫބެއްޔާއަކީ އޭނާގެ ޒަމާނުގައި ނުހަނު ހުނަރުވެރި މަސައްކަތްތެރިއެކެވެ. މުޅިއަތޮޅުގައިވެސް ނެތްވަރުގެ ތޫނުފިލި ހުނަރުވެރިއެކެވެ.\nއަބްދުއްރަހުމާނުގެ މުހުއްމާތައްކާނު ބޮޑަށް މަޝްހޫރުވެފައިވަނީ ސިއްތާގެ މުހުންމާތައްކާނުގެ ނަމުންނެވެ. އެޅަވަލިގޭ މުހުއްމާތައްކާނު ފަދައިން މިއީވެސް ފަންނުވެރިކަމާއި ހުނަރުގެ ގޮތުން ދެވަނައެއް ނުވާފަދަ މޮޅު މާވަޑިއެކެވެ. ވިސްނައިފިކުރުކޮށް ބަލައިފިނަމަ އަޖައިބުވުން އެކަށީގެންވާ ކަހަލަ ކާމިޔާބީތަކެއް ހާސިލްކޮށްފައިވާ ހުނަރުވެރިއެކެވެ. އެހެންނަމަވެސް މި ހުނަރުވެރިޔާގެ ހަޔާތުގައި އޭނާގެ ކާމިޔާބީތަކާއި ހުނަރުތަކުގެ މައްޗަށް އެއްވެސް މީހަކު ލިޔުމެއް ލިޔެފައެއް ނެތެވެ. މުހުއްމާތައްކާނު ވަނީ މިދިޔަ ހަފުތާގެ ބުދަދުވަހު އުމުރުން 65 އަހަރުގައި ނިޔާވެފައެވެ. އެމަރުހޫމުގެ ފުރާނައަށް ސުވަރުގޭގެ ދާއިމީ ނިއުމަތް މިންވަރު ކުރައްވާށިއެވެ.\nމުހުއްމާތައްކާނަކީ ހުނަރުވެރިޔެކޭ ލިޔެވިއްޖެއެވެ. އެއީ ކިހާވަރެއްގެ ހުނަރުވެރިކަމެއްކަން ބުނެދޭނީ ކޮން އިބާރާތަކުން ބާވައެވެ. މުހުއްމާތައްކާނަކީ ހަމަޔަގީނުންވެސް އޭނާގެ ކުރީންވެސް އަދި އޭނާގެ ހަޔާތުގައިވެސް އައްޑުއަތޮޅުގައި ނެތްވަރުގެ މޮޅު މާވަޑިއެކެވެ. ކިއްސަރުވަޑާމުގެ މަސައްކަތް އައްޑުއަތޮޅުގައި އާ އުސްމިނަކަށް ގެންދިޔަ ހުނަރުވެރިޔެކެވެ. މިމަސައްކަތް މުހައްމާތައްކާނު ދަސްކުރީ އޭނާގެ ބައްޕަ އަބްދުއްރަހުމާނުގެ ކިބައިންނެވެ. ދެން އިތުރަށް މިޒާތުގެ މަސައްކަތްކުރާ އެހެންމީހުންގެ ކިބައިންނެވެ. މިހުނަރު އާ އުސްމިނަކަށް މުހުއްމާތައްކާނު ގެންދިޔައީ އޭނާގެ އީޖާދީ ސިކުނޑި ބޭނުންކޮށްގެންނެވެ. މުހުއްމާތައްކާނުގެ ޚާއްސަ ހުނަރަކީ ކޮންމެކަމެއްގައިވެސް އާގޮތް ހޯދުމެވެ. އީޖާދީ ވިސްނުމަކުން ކަންކަން ތަރައްގީ ކުރުމެވެ.\nއައްޑުއަތޮޅުގައި ފަހަކަށް އައިސް ބޭނުން ކުރެވުނު މުދާއުފުލާ ބޯޓުފަހަރުގެ ފަރުމާގެ މޭސްތިރިޔަކީ މުހުންމާތައްކާނެވެ. އޭނާގެ މާވަޑިކަމުގައި ބަނދެފައިވާ ކޮންމެ އުޅަނދަކީ އޭގެ ފަރުމާއާ ދޭތެރޭ ވިސްނައިފިނަމަ ގޯހެއް ފެނުން ނާދިރު އުޅަނދެކެވެ. ބޯޓު ބަންދާ މީހާ ހަމައެކަނި ބުނެލަން ޖެހެނީ އުފުލަން ބޭނުންވާ މުދަލުގެ މިންވަރެވެ. އުޅަނދުގެ ކުރެހުން އޮންނަނީ މުހުއްމާތައްކާނުގެ ސިކުނޑީގައެވެ. އެއީ ކިތަންމެ ބޮޑު އުޅަނދެއް ކަމުގައިވިޔަސް ލަކުޑި ބޭކާރުނުކޮށް ބޭނުންވާ ފަރުމާޔަށް ބޭނުންވާ ސައިޒަށް އުޅަނދު ބަނދެ ނިންމައިދެއެވެ. އެއުޅަނދު ހަމައެކަނި ބަލާލަން ރީތީއެއް ނޫނެވެ. އެއުޅަނދަކީ ކަނޑަށްވެސް ގަދަ އަދި ފެނަށްވެސް ރީތި އުޅަނދެކެވެ. މިހެންވުމުން މުހުއްމާތައްކާނުގެ ނަމަކީ ބޯޓު ބަނުމުގެ ސިނާއަތުގައި މުޅިއައްޑު އަތޮޅުގައި އެންމެ އިތުބާރު ބްރޭންޑެވެ. ހަމައެކަނި އައްޑުއަތޮޅެއް ނޫނެވެ. މުޅިރާއްޖޭގައިވެސް އެއީ އެންމެ މޮޅު އެއްމާވަޑިޔާއެވެ.\nމީދޫގައި ބަނދެފައިވާ ކޮންމެ ބޯޓެއްގެ މޭސްތިރިޔަކީ މުހުއްމާތައްކާނެވެ. ހުޅުދޫގައި ފަހަކަށްއައިސް ބަނދެފައިވާ ކޮންމެ ބޯޓެއްގެވެސް މޭސްތިރިޔަކީ އޭނާއެވެ. އެހެން ރަށްރަށުގެ ބޯޓުފަހަރާއި ދޯނިފަހަރުވެސް އޭނާވަނީ ނިންމައިދީފައެވެ. ނަންތައް ލިޔެގެން މަޒުމޫނު ދިގުކުރުމުގެ ބޭނުމެއް ނެތަތީވެ އެވާހަކަ ކުރުކޮށްލީއެވެ.\nމުހުއްމާތައްކާނުގެ ވަކިވުމަކީ މުޅި މީދޫއަށް ލިބުނު ބޮޑު ގެއްލުމެކެވެ. މުޅިއަތޮޅަށްވެސް ލިބުނު ގެއްލުމެކެވެ. މުޅިރާއްޖެއަށްވެސް ލިބުނު ގެއްލުމެކެވެ. އޮޑިދޯނިފަހަރު ބަނުމުގެ ސިނާއަތުގެ އުދަރެހުން އޮއްސިގެން އެދިޔައީ އަލިކަން ގަދަތަރިޔެކެވެ. އެވަރުގެ އެހެންތަރިއެއް ފެންނާންނެތް ވަރުގެ ތަރިއެކެވެ. މުހުއްމާތައްކާނުގެ ޚިދުމަތާއި ކާމިޔާބީތަކަށް އަދި އެހެން ލިޔުމެއްގައި މިއަށްވުރެ މާދިގުކޮށް މާތަފްސީލުކޮށް އިންސާފުކުރަން އެބަޖެހެއެވެ. އެހެންވީމާ އޭނާގެ ޚިދުމަތުގެ ވަނަވަރު އެންމެ ރަނގަޅަށް އެނގޭ މީހަކު އެކަން ކުރާނެކަމަށް އުންމީދު ކުރަމެވެ.


މޮޅަކާ އެކު މެންޗެސްޓާ ސިޓީ އާއި ރެއާލް ގަދަ 16 ބުރަށް\n25 ނޮވެންބަރު 2021 - 08:13 0\nމެންޗެސްޓާ (ނޮވެމްބަރު 25) - ޔުއެފާ ޗެމްޕިއަންސް ލީގުގައި ރޭ ކުޅުނު މެޗުތަކުން މޮޅުވެ، މެންޗެސްޓާ ސިޓީ އާއި ރެއާލް މެޑްރިޑް މުބާރާތުގެ ގަދަ 16 ޓީމު ވާދަކުރާ ބުރުން ޖާގަ ކަށަަވަރުކޮށްފި އެވެ.\nމިދިޔަ ސީޒަނުގެ ރަނަރަޕް ސިޓީން ވަނީ ރޭ އަމިއްލަ ދަނޑުގައި 2-1 އިން ޕީއެސްޖީ ބަލިކޮށްފަ އެވެ. މުބާރާތުގެ ޗެމްޕިއަންކަން 13 ފަހަރު ހޯދާފައިވާ ރެއާލުން ވަނީ ރަށުންބޭރުގައި މޮލްޑޯވާގެ ޝެރިފް ޓިރާސްޕޯލް އަތުން 3-0 އިން މޮޅުވެފަ އެވެ.\nސިޓީގެ އިއްތިހާދު ސްޓޭޑިއަމް ފުރިފައި އޮތް ރޭގެ މެޗުގެ ފުރަތަމަ ހާފުގައި ގިނަ ވަގުތު ބޯޅަ ހިފަހައްޓައިގެން ސިޓީން ކުޅުނު ނަމަވެސް ޕީއެސްޖީގެ ގޯލުގައި ހުރި ކޭލޯ ނަވާސް ކައިރިން ގޯލެއް ޖެހޭ ގޮތެއްނުވި އެވެ. ފުރަތަމަ ހާފުގައި ޕީއެސްޖީގެ ކީލިއަން އެމްބާޕޭ އަށް ހުސްކޮށް ލިބުނު ފުރުސަތުގެ ބޭނުން އޭނާ އަށް ނުހިފުނެވެ. އެކަމަކު، ދެ ވަނަ ހާފުގެ ކުޅުން ފެށިގެން ފަސް މިނިޓް ތެރޭ އެމްބާޕޭ ވަނީ ގޯލު ޖަހައި ޕީއެސްޖީ އަށް ލީޑުނަގައިދީފަ އެވެ.\nޕީއެސްޖީން ލީޑުނެގިތާ 13 ވަަރަކަށް މިނިޓް ތެރޭ ގަބްރިއެލް ޖީސޫސް ދިން ބޯޅައަކުން ރަހީމް ސްޓާލިން ވަނީ ގޯލެއް ޖަހައި ސިޓީ އަށް ނަތީޖާ ހަމަހަމަކޮށްދީފަ އެވެ. މެޗު ނިމެން 14 މިނިޓަށް ވެފައި ހުއްޓައި އޭރިއާތެރެއިން ބެނާޑޯ ސިލްވާ ދިން މޮޅު ބޯޅައަކުން ޖީސޫސް ވަނީ ގޯލެއް ތެރެއަށް ބޯޅަ ފޮނުވާލައި ސިޓީ މޮޅުކޮށްދީފަ އެވެ. ޕީއެސްޖީ އަށް އެއްވަރުކޮށްދޭން ނޭމާ އަށް ލިބުނު ހުސް ފުރުސަތުން އޭނާ ޖެހި ބޯޅަ ދިޔައީ އަރިމަތިން ބޭރުންނެވެ.\nބާކީ އެއް މެޗު އޮއްވައި ސިޓީ އަނެއް ބުރުން ފުރުސަތު ހޯދީ ފަސް މެޗުން 12 ޕޮއިންޓް ހޯދައިގެންނެވެ. ދެ ވަނައިގައި އޮތް ޕީއެސްޖީ އަށް ވެސް އަނެއް ބުރުގެ ޖާގަ ވަނީ ޔަގީންވެފަ އެވެ. އެ ޓީމަށް ފަސް މެޗުން ވަނީ އަށް ޕޮއިންޓް ލިބިފަ އެވެ. އެ ގްރޫޕްގައި ރޭ ކްލަބް ބްރޫޖް ދަނޑުގައި 4-0 އިން މޮޅުވި، ޖަރުމަނުގެ އާރްބީ ލައިޕްޒިގަށް ވަނީ ފަސް މެޗުން ހަތަރު ޕޮއިންޓް ލިބިފަ އެވެ. ބްރޫޖަށް ވެސް ވަނީ ފަސް މެޗުން ހަތަރު ޕޮއިންޓް ލިބިފަ އެވެ.\nޝެރިފް ޓީމަށް ކުޅޭ ބްރޫނޯ ފިލީޕޭ ކައިރިން ރެއާލްގެ ކްރޫސް ބޯޅަ ހިފައިގެންދަނީ.-- ފޮޓޯ: އޭއެފްޕީ\nރޭ ރެއާލުން ޝެރިފް ދަނޑުގައި ފުރަތަމަ ހާފުގައި ވަނީ ދެ ގޯލުގެ ލީޑެއް ނަގައިފަ އެވެ. އެ ޓީމުގެ ފުރަތަމަ ލަނޑު ހިލޭ ޖެހުމަކުން ޖެހީ ޑޭވިޑް އަލަބާ އެވެ. އޭގެ ފަހުން އޭރިއާ ރޮނގުކައިރިން ޓޯނީ ކްރޫސް ވަނީ ގޯލެއް ޖަހައި ލީޑުފުޅާކޮށްދީފަ އެވެ. ކްރޫސް ޖެހި ބޯޅަ ހުރަސްދަނޑީގައި ޖެހިފައި ގޯލު ރޮނގު ހުރަސްކޮށް އެތެރެ އަށް ވަންކަން ކަށަވަރުކުރީ ގޯލްލައިން ޓެކްނޮލޮޖީގެ އެހީގަ އެވެ.\nދެ ވަނަ ހާފުގައި ފާލަންޑް މެންޑީ ދިން ބޯޅައަކުން ކަރިމް ބެންޒެމާ ވަނީ ރެއާލްގެ ތިން ވަނަ ގޯލު ޖަހައިފަ އެވެ.\nއެ ގްރޫޕްގެ އަނެއް މެޗުން ޔޫކްރެއިންގެ ޝަހުތަރު ޑޮނެސްކް 2-0 އިން ބަލިކޮށް އިންޓަ މިލާން ވެސް ވަނީ ގަދަ 16 ޓީމުގެ ބުރުގެ ޖާގައެއް ޔަގީންކޮށްފަ އެވެ.\nގްރޫޕް ޑީގެ އެއް ވަނައިގައި އޮތީ ފަސް މެޗުން 12 ޕޮއިންޓާ އެކު ރެއާލް އެވެ. ދެ ވަނައިގައި އޮތް އިންޓަ އަށް 10 ޕޮއިންޓް ލިބިފައިވާއިރު، ތިނެއްގައި އޮތް ޝެރިފަށް ވަނީ ހަ ޕޮއިންޓް ލިބިފަ އެވެ. ފުލުގައި އޮތް ޝަހުތަރުގެ އޮތީ އެންމެ ޕޮއިންޓެކެވެ.\nބެސިކްޓާސް ދަނޑުގައި ރޭ 2-1 އިން މޮޅުވެ، އަޔަކްސް ވެސް ވަނީ އެ ޓީމުގެ މޮޅުވުމުގެ ރެކޯޑް ދަމަހައްޓައިފަ އެވެ. އަޔަކްސް އޮތީ ރޭގެ މެޗުގެ ކުރިން ވެސް ގަދަ 16 ބުރުގެ ޖާގަ ޔަގީންކޮށްފަ އެވެ. މި ގްރޫޕުން އެ ބުރުގެ އަނެއް ފުރުސަތު ހޯދީ ރޭ އަމިއްލަ ދަނޑުގައި 3-1 އިން ޖަރުމަނުގެ ބޮރޫޝިއާ ޑޯޓްމަންޑް ބަލިކުރި ޕޯޗުގަލްގެ ސްޕޯޓިން ލިޒްބަން އެެވެ. މި ނަތީޖާއާ އެކު ޑޯޓްމަންޑް ވަނީ މުބާރާތުން ކަޓައި، ޔޫރަޕާ ލީގުގައި ވާދަކުރަން ޖެހިފަ އެވެ.\nގަދަ 16 ބުރު ޔަގީންކޮށްފައިވާ ޓީމުތަކަކީ ކުޅުނު ހުރިހާ މެޗަކުން މޮޅުވި ލިވަޕޫލާއި ބަޔާން މިއުނިކް އަދި އަޔަކްސްގެ އިތުރުން މެންޗެސްޓާ ސިޓީ، މެންޗެސްޓާ ޔުނައިޓެޑް، ޕީއެސްޖީ، ސްޕޯޓިން ލިޒްބަން، ރެއާލް މެޑްރިޑް، އިންޓަ މިލާން، ޗެލްސީ އަދި ޔުވެންޓަސް އެވެ.\nސޮސިއެޑާޑް ބަލިކޮށް ރެއާލަށް އަށް ޕޮއިންޓުގެ ލީޑެއް\nސިޓީ އެއް ވަނަ އަށް، ލިވަޕޫލަށް ދެ ވަނަ


ޔޫތު މިނިސްޓްރީ އިން އިންތިޒާމްކޮށްގެން "އެންގަރ މެނޭޖްމަންޓް" ވޯރކްޝޮޕެއް ބާއްވާއިފި!\n01 ފެބްރުއަރީ 2018 - 11:02\nޔޫތު މިނިސްޓްރީ އިން އިންތިޒާމްކޮށްގެން "އެންގަރ މެނޭޖްމަންޓް" ވޯރކްޝޮޕެއް ބާއްވާއިފިއެވެ.\n"އެންގަރ މެނޭޖްމަންޓް" ނުވަތަ ރުޅި ކޮންޓްރޯލް ކުރުމާއި ގުޅޭގޮތުން 18 އަހަރާއި 35 އަހަރާއި ދެމެދުގެ ޒުވާނުންނަށް އަމާޒްކޮށްގެން ހިންގި މި ވޯރކް ޝޮޕަކީ ލައިފް ސްކިލްސް މާސްޓަރ ޓްރެއިނަރ ފިއުނާޒް ވަހީދުގެ އެހީތެރިކާމާއިއެކު ކުރިޔަށް ގެންދިޔަ ވޯރކްޝޮޕެކެވެ.\nމާފަންނު ޒުވާނުންގެ މަރުކަޒުގައި ރޭ ކުރިޔަށް ދިޔަ މި ވޯކްޝޮޕްގައި ބައިވެރިވި ފަރާތްތަކަށް ވަނީ ހަނދާނީ ލިޔުން ހަވާލުކޮށްފައެވެ. އަދި ކޮންމެ މަހަކުވެސް "އެންގަރ މެނޭޖްމަންޓް" ގެ2ސެޝަން ބާއްވާ ގޮތަށް ޔޫތު މިނިސްޓްރީއިން ވަނީ ނިންމާފައެވެ.\nމީގެ އިތުރުން މިނިސްޓްރީ އޮފް ޔޫތު އެންޑް ސްޕޯޓްސް އިން އިންތިޒާމްކުރާ ޔޫތު ޗެލެންޖް 2018 މި މަހުގެ 8 އިން 10 އަށް ދަރުބާރުގޭގައި ކުރިޔަށްދާނެއެވެ. އަދި ސްޕޯޓް ފޯރ އޯލް 2018 މި މަހުގެ 16 އިން 17 އަށް ލ.ގަން އަދި ފޮނަދޫގައި ބޭއެވުމަށްވެސް ވަނީ ހަމަޖެހިފައެވެ.


ސިޓީބިޓީ: ފްލޫ ކުލިނިކު ޕާޓޭންނާއި މަދިރީގެ ހާއްޔަކަށް ބަދަލުވެ، އެކަމުގެ އުނދަގޫ ހިސާބުގަނޑު އެންމެނަށް |\nލިބެންވީ: ހެލްތު މިނިސްޓަރު ކެރަފާ އަހުމަދު ނަސީމަށް/ ކޮޕީ: މާލޭ މޭޔަރ ޑރ. މުހައްމަދު މުއިއްޒު\nފޮނުވީ: ފާތުމަތު/ ސިނަމާލެ\nގުޅޭ: ފްލޫ ކުލިނިކު ޕާޓޭންނާއި މަދިރީގެ ގޮނޑަކަށް ބަދަލުވެ، ހިސާބުގަނޑު އެންމެނަށް އުނދަގޫވާ މައްސަލައަށް ހައްލެއް ހޯދުމަށް އެދި\nމަނިކުފާނަށް އެނގިވަޑައިގަންނަވާނޭ ފަދައިން، ގަލޮޅު ސިނަމާލެ ފްލެޓްތައް ކައިރީގައި، ކުރީގެ "ރުމާލު 2" ޖަގަހައިގައި، ހުސްވި އަހަރު ކުރީކޮޅު ހެލްތު މިނިސްޓްރީން ހުޅުވި "ދަތުރުވެރިންގެ ކްލިނިކު" ފަހުން ބަދަލުވީ "ޑިރެކްޓް ކޮންޓެކްޓް ފްލޫ ކްލިނިކު" އަށެވެ. ކޮވިޑް19ގެ އެންމެ ބާރުބޮޑުވި ދުވަސްވަރު އެތަނުގައި ސިއްހީ ހިދުމަތްތެރިން އަވަދިނެތި ހަރަކާތްތެރިވިއެވެ. އާންމުންގެ ގިނަ ބަޔަކު އެތަނަށް ގޮސް ފަރުވާވެސް ހޯދިއެވެ. ޑރ. މުހައްމަދު މުއިއްޒުގެ ހައުސިން މިނިސްޓަރުކަމުގައި، ޕީ.ޕީ.އެމްގެ ކެމްޕެއިން ޖަގަހައެއް ހަދައިފައި ހުރި ތަން، ސިއްހީ ހިދުމަތްދޭ ތަނަކަށް ކުއްލިއަކަށް ބަދަލުކޮށްލުމަށް ކޮވިޑް ބަޖެޓުން ހަރަދުކޮށްފައި ވަނީ ކިތައް މިލިއަން ރުފިޔާ ކަމެއް ނޭނގެއެވެ.\nރައްޔިތުންގެ ޓެކްސް ފައިސާއިން މިލިއަނުން ހަރަދުކޮށްގެން ފްލޫ ކްލިނިކަކަށް ބަދަލުކުރިތަން، މިހާރު ހުރި ގޮތުގެ ފޮޓޯތަކެއް މަނިކުފާނުގެ މައުލޫމާތަށްޓަކައި މި ސިޓީއާއެކު އަރިސްކޮށްލަމެވެ.\nއެ ތަނުގައި ފްލޫ ކްލިނު ހިންގުން ހުއްޓާލައިފައި ހެލްތު މިނިސްޓްރީގެ އޮފިޝަލުން ދިޔައިރު، އެ މީހުން ދިޔައީ އަގުބޮޑެތި ވަރަށް ގިނަ ސާމާނުތައް އެތަނަށް ދޫކޮށްލައިފައެވެ. ނަތީޖާއަކަށްވީ، ފުރުސަތުގެ ބޭނުންކޮށް، ޕާޓޭންނާއި ވަގުން އެތަނަށް ވަދެ، ތަޅުތައް ހަލާކުކޮށްލައި، އެ މީހަކަށް އަތުޖެހުނު އެއްޗެއް ގެންގޮސް ތަން ހުސްކޮށްލުމެވެ. އެތަނުގައި މިހާރު ހުރީ ފަސޭހައިން ގެންގޮސް ވިއްކާނުލެވޭނެ ކަހަލަ ވަރަށް މަދު އެއްޗެކެވެ.\nއިއްޒަތްތެރި މިނިސްޓަރުއެވެ. ނިކަން ދެކެވަޑައިގަންނަވާށެވެ! ފުލޫ ކްލިނިކު ހިންގަންވެގެން ރައްޔިތުންގެ ފައިސާ އިން ގަނެފައި ހުރި އަގުބޮޑު އެނދުތަކާއި ގޮނޑި މޭޒާއި ހިފައިގެންގުޅޭ އެހެނިހެން ތަކެތި މިހިރީ ހަލާކުވެ މުޅީން ސުންނާފަތިކޮށްފައެވެ. ހަމަ ގައިމުވެސް މިކަހަލަ އެނދާއި ކަބަޑާއި ގޮނޑިމޭޒު ނުލިބިފައިވާ ކިތަންމެ ސިއްހީ މަރުކަޒަކާއި ހޮސްޕިޓަލެއް ރާއްޖޭގައި ހުންނާނެއެވެ. ފްލޫ ކްލިނިކު ބަންދުކޮށްފައި އެ ސާމާނުތައް ވެސް އެއިން ތަނަކަށް ފޮނުއްވި ނަމަ، ރައްޔިތުންގެ ފައިސާއިން ކުރި އިސްރާފު ތަންކޮޅެއް މަދުވީސް ކަމަށް އަޅުގަނޑު ގަބޫލްކުރަމެވެ.\nއަޅުގަނޑު ކުރިން ހީކޮށްގެން ހުރީ ސަރުކާރު އޮފީސްތަކުގައި ބޭނުންކުރާ ހުރިހައި ސާމާނެއްގެ އިންވެންޓްރީއެއް އޮންނަންޖެހޭ ކަމަށެވެ. އަދި ހުރިހައި އެއްޗެއްގައި ނަންބަރެއްވެސް ޖަހަންޖެހޭ ކަމަށެވެ. މިހެން މި ދެންނެވީ ދާދި ފަހަކުން ބައްދަލުވި، ސަރުކާރުގެ އޮފީހެއްގެ ވަރަށް އިސް ވެރިއެއްގެ އޮފީސް މޭޒުމަތީގައި ހުރި ކުޑަ ޓްރޭއެއްގައި ނަންބަރުތަކެއް ޖަހައިފައި ހުއްޓައި ފެނުމުން އެއީ ކޮން އެއްޗެއްތޯ ދަންނަވައިިލުމުން، އެއީ އިންވެންޓްރީ ނަންބަރު ކަމަށާއި އެ ނެތިއްޔާ އޮޑިޓްކުރާއިރު މައްސަލަ ޖެހޭނެ ކަމަށް އޭނާ ވިދާޅުވީމައެވެ. އެހެންވެ އަޅުގަނޑަށް މި އެނގެނީ ކޮވިޑްގެ ބޯޑު އަޅުވައިގެން ކުރާ އެއްވެސް ކަމެއް، ސަރުކާރުގެ ގަވައިދުތަކަށް ކޮންމެހެން ފެތެން ނުޖެހޭނެ ކަމެވެ. ހުރިހައި ކަމެއް ވެސް ހުންނަންޖެހޭނީ ވައްކަމަށް މަގުފަހިވާ ގޮތަށް ކަމެވެ. މަނިކުފާނުގެ ކުރިން ހުންނެވި އަމީނު މިނިސްޓަރު ގެންނަން އުޅުއްވި ވެންޓިލޭޓަރުތަކަށް ވެގެންދިޔަގޮތް އެއީ އެކަމުގެ ސާބިތު ހެއްކެއްނޫންތޯއެވެ؟\n(އަޅުގަނޑަށް އެނގިފައިވާ ގޮތުން ސަރުކާރުގެ އޮފީހެއްގައި ބޭނުންކުރާ މުދަލެއް ހަލާކުވެ، ބާވެއްޖެ ނަމަވެސް، މިގޮތަށް އެއްލާލާކަށް ހުއްދައެއް ނުކުރެއެވެ. އެ ތަކެތި ޖެހޭނީ ހަމަޖެހިފައި އޮންނަ އުސޫލަކުން ނީލަމަށް ފޮނުވާށެވެ.)\nމިއީ ފްލޫ ކްލިނިކުގައި ހުރި ފާހާނާއެކެވެ. ފާހާނާތަށި ވެސް އެ ވަނީ ނައްޓައިލައިގެން ގެންގޮސް ވިއްކައިލައިފައިކަން ޔަގީނެވެ. އެކަމަކު އަޅުގަނޑު މިހެން ދަންނަވާއިރަށް މަނިކުފާނު ވަރަށް ކޯފާވެފައި ވިދާޅުވާނީ، ތަނެއް ދޮރެއް ބަލައިނުލާ އަޅުގަނޑު ޝަކުވާ ކުރަނީ ކަމަށެވެ. އަދި ރައްޔިތުންނަށް އިހުލާސްތެރި ވާންވެގެން، ނޫސްކޮންފަރެންސްގައި މަނިކުފާނު ވިދާޅުވާނީ ފްލޫ ކްލިނިކު ބަންދުކޮށްފައި ދަމުން ފާހާނާތަށި ގެންގޮސް، ހެލްތު މިނިސްޓްރީގައި، މަނިކުފާނުގެ ފާހާނާކޮޅުގައި ހަރުކޮށްފައި ހުންނާނެ ކަމަށެވެ. އެވަރުވެސް ބަލައިނުލާ މީސްމީހުން ޝަކުވާގެ ސިޓީތައް ފޮނުވަނީ ކަމަށެވެ. އެހެންނޫންތޯއެވެ؟\nއިއްޒަތްތެރި މިނިސްޓަރުއެވެ. ނިކަން ބައްލަވާށެވެ. މިތަނުގައި ހުރި އެއްވެސް ފަންކާއެއްވެސް، ބޮތްކެއް، ހޮޅިބުރިއެއްވެސް މިހާރަކު ނެތެވެ. ހުރިހައި އެއްޗެއް މިވަނީ ވަގުން ވަދެ ނައްޓާލައިގެން ގެންގޮސްފައިނޫންތޯއެވެ؟ މިއީ ދައުލަތުގެ މުދަލަށްވެފައިވާ ކިހާ ބޮޑު އިހުމާލެއްތޯއެވެ؟\nއެންމެ ބޮޑު މައްސަލަ އަކީ މިއީއެވެ. މި ފޮޓޯތަކުން ވެސް ފެނިވަޑައިގަންނަވާނޭ ފަދައިން، ފްލޫ ކްލިނިކުގެ އެތެރެއާއި ބޭރުވެސް އެ ވަނީ ވަރަށް ބޮޑަށް ގޮނޑުވެފައެވެ. މުޅި ތަނުގައި ވަނީ ކުނިބުންޏެވެ. އަދި ފްލޫ ކްލިނިކުގެ ބޭރުގައި ހުރި ގަސްތަކުން އެޅޭ ފަތްތަކުގެ ސަބަބުންނާއި ވިއްސާރަވެ، އެކި އެއްޗެތީގައި ފެން ހެދުމުގެ ސަބަބުން، މަދިރީގެ މައްސަލަ ވަނީ އިންތިހާއަށް ބޮޑުވެފައެވެ. ސިނަމާލޭ ފްލެޓްތަކުގައި އުޅޭ މީހުންނަށާއި ކައިރީ ހިސާބުގަނޑު ގޭގޭގައި އުޅޭ މީހުންނަށް ވެސް އެންމެ ބޮޑު އުނދަގުލަކަށް މިހާރު ވެފައިވަނީ މަދިރީގެ މައްސަލައެވެ. ކުރުކޮށް ދަންނަވާނަމަ ހެލްތު މިނިސްޓްރީގެ ފްލޫ ކްލިނިކު މިހާރު ވަނީ ޕާޓޭންނާއި މަދިރީގެ ހާއްޔަކަށް ބަދަލުވެފައެވެ.\nފްލޫ ކްލިނިކުގައި ހުރި ފާހާނާތައްޓަށް ދާންދެން ގެންގޮސް ވިއްކައިލުމަށްފަހު، ޕާޓޭން އެތަން މިހާރު ބޭނުންކުރަނީ އެ މީހުންގެ އެކިއެކި ހަރަކާތްތަކަށް ހާއްސަ ތަނެއްގެ ގޮތުގައެވެ. އަނދިރިވެލީމާ އެ މީހުން އެތަނަށް ވަދެ ކުރާ ކަމެއް އެނގޭނީ ރަނގަޅަށް ބެލީމައެވެ. ބިޑި ބުއިމާއި ބިޑި ވިއްކުމާ މިހެން ގޮސް އެ ބާވަތުގެ ހުރިހައި ކަމެކެވެ. ވެއްޓިފައި ތިބޭ މީހުންނާއި ސީދަލަށް ހިނގަން ނޭނގޭ އެތައް ބަޔަކު އެތަނުން ފެނެއެވެ.\nފުލޫ ކްލިނިކުގައި އުޅޭ މަދިރީގެ އުނދަގުލާ ހެދި ކަންބޮޑުވެގެން މި ހިސާބުގަނޑުގެ ބަޔަކު މާލޭ ސިޓީ ކައުންސިލަށް ވެސް ޝަކުވާ އުފުލިއެވެ. ނަމަވެސް ސިޓީ ކައުންސިލުން ބުނި ކަމަށް ވަނީ އެއީ ސިޓީ ކައުންސިލްގެ ބެލުމުގެ ދަށުގައި ހުންނަ ތަނެއް ނޫން ކަމަށެވެ. އަދި ޕާޓޭންގެ އުނދަގޫ ބޮޑުވެގެން ތަފާތު ފަހަރު މަތިން ގަލޮޅު ފުލުހުންނަށް ވެސް ވަނީ އަންގައިފައެވެ. ގަލޮޅު ފުލުސް ހުންނަނީ އެތަނާ މާ ދުރަކުވެސް ނޫނެވެ. ހަމަ އެ ކޮށީގެ އަނެއް ފަޅީގައެވެ. އެކަމަކު ވެސް ވީކަމެއް ނެތެވެ.\nއެއީ ސިޓީ ކައުންސިލްގެ ތަނެއް ނޫން ނަމަވެސް، ފްލޫ ކްލިނިކު ހިންގި އިމާރާތް ހުންނާނީ ސަރުކާރުގެ ކޮންމެވެސް އިދާރާއެއްގެ ބެލުމުގެ ދަށުގައިކަން އަޅުގަނޑަށް ޔަގީނެވެ. މިވަގުތު އަޅުގަނޑަށް މުހިންމީ އެތަން ބަލަހައްޓާ އިދާރާއަކީ ކޮބައިތޯ ބެލުމެއް ނޫނެވެ. އަޅުގަނޑު ބޭނުންވަނީ އެތަނުގައި އުޅޭ ޕާޓޭންނާއި މަދިރީގެ މައްސަލައަށް، ހެލްތު މިނިސްޓްރީ ނުވަތަ މާލޭ ސިޓީ ކައުންސިލުން ނަމަވެސް، އަވަސް ހައްލެއް ގެނެސްދެއްވައި، ޕާޓޭންނާއި މަދިރީގެ އަތްދަށުން އެތަން ސާފުކޮށްދެއްވުމެވެ. ހިސާބުގަނޑުގައި އުޅޭ މީހުންނަށް ހަމަނިދި ލިބޭނެ ގޮތެއް ހައްދަވައިދެއްވުމެވެ. މާލޭ ރައްޔިތުންގެ ބަޔަކު މިހާ ބޮޑު ތަކުލީފެއް އުފުލަމުންދާކަން މާލޭ މޭޔަރ ޑރ. މުއިއްޒަށް އެނގިވަޑައިގެންފައި ނެތުމަކީ އެކަށީގެންވާ ކަމެކެވެ. މާލޭ މޭޔަރަށް ކޮޕީކޮށް މި ސިޓީ ފޮނުވުމުގެ ބޭނުމަކީ ވެސް އެއީއެވެ. މި ކަމަށް އަވަސް ހައްލެއް ގެނެސްދެއްވާނެ ކަމުގެ އުންމީދުގައެވެ.


Anna aharuge Oscar ah India inn Jalikattu | Mihaaru\nމުނިފޫހިފިލުވުން / އޮސްކާ އެވޯޑްސް\nއަންނަ އަހަރުގެ އޮސްކާ އަށް އިންޑިއާ އިން މަލަޔާޅަމް ފިލްމު "ޖަލިކައްޓޫ" ފޮނުވަން ނިންމައިފި\nއެ ފިލްމަކީ މިދިޔަ އަހަރު ރިލީޒްކުރި އެކްޝަން ފިލްމެކެވެ. ލިޖޯ ޖޯސް ޕެލިސެރީ ޑައިރެކްޓްކުރި ފިލްމުގެ މައިގަނޑު ރޯލްތައް ކުޅުނީ އެންތަނީސް ވަރްގިސް އާއި ޗެމްބަން ވިނޯދު ޖޯސްގެ އިތުރުން ސަބުމޮން އަބްދުއްސަމަދެވެ.\nލިޔުންތެރިޔާ ހަރީޝްގެ ކުރު ވާހަކަ "މައޮއިސްޓް" އަށް ބިނާކޮށް ހެދި ފިލްމުގައި ކިޔައި ދެނީ ބަފަލޯ މަހަށް ބަރޯސާވާ އަވަށެއްގައި އެ ޖަނަވާރު ކަތިލުމުގެ ތެރޭގައި އަތުން ދޫވެގެން އަވަށުގައި ތެރޭގައި ހިނގާ ހާޖާނުގަނޑެކެވެ.\nއިންޑިއާ އިން އޮސްކާ އަށް ފޮނުވާ ފިލްމަކަށް "ޖަލިކައްޓޫ" ހޮވި އިރު މި ފިލްމަކީ ބޭރުގެ ބައެއް ފެސްޓިވަލްތަކުގައި ވެސް ދައްކާފައިވާ ފިލްމެކެވެ. އޭގެ ތެރޭގައި މިދިޔަ އަހަރު ބޭއްވި 44 ވަނަ ޓޮރޮންޓޯ އިންޓަނެޝަނަލް ފިލްމު ފެސްޓިވަލް (ޓީއައިއެފްއެފް) އާއި 24 ވަނަ ބުސާން ފިލްމު ފެސްޓިވަލް ހިމެނެ އެވެ. އަދި "ޖަލިކައްޓޫ" އަކީ 50 ވަނަ އިންޓެނަޝަނަލް ފިލްމު ފެސްޓިވަލް އޮފް އިންޑިއާގައި ވާދަކޮށްގެން އެވޯޑް ވެސް ހޯދި ފިލްމެކެވެ. އެއީ ލިޖޯ އަށް ލިބުނު އެންމެ މޮޅު ޑައިރެކްޓަރުގެ އެވޯޑެވެ.\n"ޖަލިކައްޓޫ" އަންނަ އަހަރުގެ އޮސްކާގައި އިންޑިއާ ތަމްސީލުކުރަން ހޮވުނީ 27 ފިލްމަކާ ވާދަކޮށްގެންނެވެ. އަދި އެ ފިލްމާ އެންމެ ބޮޑަށް ވާދަކުރި ފިލްމުތަކަކީ މި އަހަރު ރިލީޒްކުރި އަމީތާބް ބައްޗަނާއި އަޔޫޝްމަން ކްރާނާގެ "ގުލާބޯ ސިޓާބޯ" އާއި މިދިޔ އަހަރު ރިލީޒްކުރި ޕްރިޔަންކާ ޗޯޕްޅާގެ "ދަ ސްކައި އިޒް ޕިންކް" އާއި ބަތަލާ އަނުޝްކާ ޝަރުމާ ނެޓްފްލިކްސްއާ ގުޅިގެން ޕްރޮޑިއުސްކުރި "ބުލްބުލް" އާއި ނަވާޒުއްދީން ސިއްދީގީގެ "ސީރިއަސް މެން" ގެ އިތުރުން ޖާންވީ ކަޕޫރްގެ "ގުންޖަން ސަކްސޭނާ: ދަ ކަރްގިލް ގާލް" އެވެ.\nމީގެ އިތުރުން "ޖަލިކައްޓޫ" އާ ވާދަކުރި ފިލްމުތަގެ ތެރޭގައި ދެން ހިމެނެނީ ވިދިޔާ ބާލަންގެ "ޝަކުންތަލާ ދޭވީ" އާއި ޝާހްރުކް ޚާން ޕްރޮޑިއުސްކުރި "ކާމިޔާބު" އާއި ނެޓްފްލިކްސް ޕްރިމިއާކުރަން ހަމަޖެހިފައިވާ އަނިލް ކަޕޫރާއި އަނޫރާގް ކެޝަޕްގެ "އޭކޭ ވާސަސް އޭކޭ" އާއި ދީޕިކާ ޕަދްކޯންގެ "ޗަޕާކް" އާއި ދާދި ފަހުން ރިލީޒްކުރި ރާޖްކުމާރު ރާއޯގެ "ޗަލާންގް" އާއި "ޝިކާރާ" އާއި "ބޯންސްލޭ" އާއި "ދަ ޑިސިޕްލް" އާއި "އަޓްކަން ޗަޓްކަން" އާއި "ޗެކްޕޯސްޓް" އާއި "ބިޓަސްވީޓް" އާއި "އީބް އައްލޭ އޫ" ގެ އިތުރުން "ޗިންޓޫ ކާ ބާތުޑޭ" އެވެ.\nއެންމެ ފަހުން ބޭއްވި އޮސްކާ އެވޯޑްސް އަށް އިންޑިއާ އިން ފޮނުވީ ރަންވީރު ސިންގް އާލިއާ ބަޓް މިދިޔަ އަހަރު ފެނިގެން ދިޔަ "ގަލީ ބޯއި" އެވެ. އެކަމަކު އެ ފިލްމު ގަދަ ފަސް ނޮމިނޭޝަނުގައި ވެސް ލައްވައެއް ނުލަ އެވެ.\nއިންޑިއާ އަށް އޮސްކާގެ އެންމެ މޮޅު ބޭރު ފިލްމުގެ ކެޓަގަރީ އަށް އެންމެ ފަހުން ނޮމިނޭޝަނެއް ލިބުނު ފިލްމަކީ 2001 ގައި ރިލީޒްކުރި އާމިރު ޚާންގެ "ލަގާން" އެވެ. އޭގެ އިތުރުން ދެން ނޮމިނޭޓްވި ފިލްމުތަކަކީ 1988 ގެ "ސަލާމް ބޮމްބޭ" އާއި 1957 ގެ "މަދަ އިންޑިއާ" އެވެ. އެކަމަކު މިހާތަނަށް އިންޑިއާގެ އެއްވެސް ފިލްމަކަށް އޮސްކާ ލިބިފައެއް ނުވެ އެވެ.\nއަންނަ އަހަރު ބާއްވާ 93 ވަނަ އޮސްކާ އެވޯޑް ހަފުލާ އޮންނާނީ އެޕްރީލް 25 ގަ އެވެ.\nބޮލީވުޑް ހޮލީވުޑް އިންޑިއާ އޮސްކާ އެވޯޑްސް ފިލްމު


Mahloof dhookohlumah govaalai Majlis gai adugadhakoh nizaam gehluvaalaifi\nމަހުލޫފު ޖަލަށް ލުމާ އެކު މަޖިލިސް ހަލަބޮލިކޮށްލައިފި\nމަޖިލިސް ތެރޭގައި މެންބަރުން އަޑުގަދަކޮށް، މަހުލޫފު މިނިވަންކުރުމަށް ގޮވާލަނީ --\nގަލޮޅު ދެކުނު ދާއިރާގެ މެންބަރު އަހުމަދު މަހުލޫފް ހަތަރު މަހާއި 24 ދުވަހަށް ޖަލަށްލުމަށް ހުކުމްކޮށްފައިވާތީ، އޭނާ ދޫކޮށްލުމަށް ގޮވާލައި އިދިކޮޅު މެންބަރުން މިއަދު މަޖިލިސް ތެރޭގައި އަޑުއުފުލައިފި އެވެ. އެވެ. އަޑުގަދަ ކުރުންތަކާ ހުރެ މަޖިލީހުގެ ނިޒާމު ގެއްލިފައިވަނިކޮށް، އިތުރު މެންބަރަކު ބަހުސް ކުރަން ނެތުމުން މަޖިލީހުގެ ޖަލްސާ ވަނީ މިވަގުތަށް މެދުކަނޑާލައިފަ އެވެ.\nހަތަރު މަހާއި 24 ދުވަހަށް މަހުލޫފް ޖަލަށްލާފައިވަނީ ފުލުހުންނަށް ދަތިކުރުމުގެ ދައުވާ އޭނާގެ މައްޗަށް ސާބިތުވުމާ ގުޅިގެންނެވެ.\nމިއަދުގެ މަޖިލިސް ފަށައި މުސާރައިގެ އޮނިގަނޑަށް ގެނުވުނު އިސްލާހާ މެދު މަޖިލީހުގައި މަޝްވަރާކުރަން ފެށުމާއާ އެކު އެމްޑީޕީއަށް ނިސްބަތްވާ މެންބަރުން ވަނީ މަހުލޫފް މިހާރުން މިހާރަށް ދޫކޮށްލުމަށް އަޑުހަރުކޮށް ގޮވާލައި މަޖިލީހުގެ ތެރޭގައި އަޑުގަދަކޮށްފަ އެވެ. އަދި މި ސަރުކާރުގެ އިސްތިއުފާއަށް އެ މެންބަރުން ގޮވާލި އެވެ.\nމަޖިލީހުގެ ނިޒާމު ގެއްލުމުގެ ސަބަބުން މި އިސްލާހާމެދު ވާހަކަ ދައްކަވާފައިވަނީ ޕީޕީއެމްގެ ޕީޖީ ލީޑަރު، އަހުމަދު ނިހާން ހުސެން މަނިކާއި ޑެޕިއުޓީ ޕީޖީ ލީޑަރު، ރިޔާޒު ރަޝީދެވެ. އަޑުގަދަކަމުން އެދެބޭފުޅުން ދެއްކި ވާހަކައެއް ވެސް ސާފެއް ނުވި އެވެ. އެހެން ބޭފުޅަކު ފުރުސަތަކަށް ވެސް އެދިވަޑައެއް ނުގަންނަވަ އެވެ. އިތުރަށް މެންބަރަކު ފުރުސަތަށް އެދިފައިނެތުމުން ރިޔާސަތުން ވަނީ މިއަދު ވޯޓު ނަގަންހުރި ކަންކަމަށް ވޯޓު ނެގުމަށް މިއަދު 13:30 ގައި މަޖިލީހުގެ ޖަލްސާ ކުރިއަށްދާނެ ކަމަށް ވިދާޅުވެ މަޖިލިސް މެދުކަނޑާލާފަ އެވެ.\nއަހުމަދު މަހްލޫފު ރައްޔިތުންގެ މަޖިލިސް\nޝިއުނާގެ މައްސަލަ ބަލަން ހުށައަޅައިފި\nފުރަތަމަ ޖަލްސާއަށް ނައިފަރާއި ގުޅޭ ޝަކުވާތައް\n"ވަޒީރުން އެކަހެރި ނުކުރެވޭނެ"\nހިޔާނާތުގެ ލިސްޓްގައި މަހުލޫފާއި އަކުރަމްގެ ނަން


BREAKING| 24 Gadi Iru Ge Thereyga 100 Kilo Ge Drug Hoadhaifi - Vaguthu\n24 ގަޑިއިރުގެ ތެރޭގައި 100 ކިލޯގެ ޑްރަގު ހޯދައި 10 މީހަކު ހައްޔަރުކޮށްފި\n3 މަސް ކުރިން ( އޮކްޓޯބަރ 14, 2021 )\nފުލުހުން އެންމެ ފަހުން ހޯދި 100 ކިލޯގެ ޑްރަގް\nފާއިތުވެދިޔަ 24 ގަޑިއިރުގެ ތެރޭގައި ފުލުހުން ހިންގި ހާއްސަ އޮޕަރޭޝަނެއްގައި 100 ކިލޯގެ ޑްރަގް އަތުލައިގެންފިއެވެ.\nޕޮލިސް ކޮމިޝަނަރު މުހައްމަދު ހަމީދު ކުރެއްވި ޓުވީޓެއްގައި ވިދާޅުވީ މަސްތުވާތަކެތި އަތުލައިގެންފައި ވަނީ ފުލުހުންގެ ޑްރަގް އެންފޯސްމަންޓް ޑިޕާޓްމަންޓް (ޑީއީޑީ) އާއި ޑްރަގް އިންޓެލިޖެންސާއި މެރިން ޕޮލިސް އަދި ފޮރެންސިކް ފުލުހުން ގުޅިގެން ހިންގި އޮޕަރޭޝަނެއްގައި ކަމަށެވެ.\nފުލުހުން އަތުލައިގަތީ 100 ކިލޯގެ ހެރޮއިން ކަމަށާއި އެ ތަކެތި ހޯދީ 10 ތަނެއް ބަލައި ފާސް ކުރުމަށް ފަހު ކަމަށް އޭނާ ވިދާޅުވިއެވެ.\nWhile at #GSF2021 I have been followingawell executed joint counter-narcotics trafficking operation in the last 24 HRS, by officers from DED, Drug Intelligence, Marine Police & Forensics. Arresting 10 people, searched 10 locations and seized approximately 100 kgs of heroin.👏🏽 pic.twitter.com/oozGzEnkFJ\n— Mohamed Hameed (@M_Hameedh) October 14, 2021\nއަދި އެ މައްސަލައާ ގުޅިގެން 10 މީހަކު ހައްޔަރުކޮށްފައިވާ ކަމަށް އޭނާ ވިދާޅުވިއެވެ. މި އޮޕަރޭޝަނާ ގުޅޭ އިތުރު ތަފްސީލެއް ޕޮލިސް ކޮމިޝަނަރު ނުދެއްވާ އިރު، މި އޮޕަރޭޝަން އަދިވެސް ކުރިއަށްދާ ކަމަށްވެއެވެ.\nޕޮލިސް ކޮމިޝަނަރު ފަހުން ކުރެއްވި ޓުވީޓެއްގައި ވިދާޅުވީ މި އޮޕަރޭޝަން ހިންގުމުގައި އދ. ގެ ރަށްތަކުގައި މަސައްކަތް ކުރާ ފުލުހުންގެ ޓީމުން ކުރި މަސައްކަތަށް ތައުރީފް ކުރައްވާ ކަމަށެވެ. ހާއްސަކޮށް މި އޮޕަރޭޝަން ކާމިޔާބުވީ އދ. މަހިބަދޫ ޕޮލިސް ސްޓޭޝަންގައި މަސައްކަތް ކުރާ ފުލުހުން ކުރި ބުރަ މަސައްކަތުން ކަމަށާއި މިކަމުގައި އެމްއެންޑީއެފް ކޯސްޓްގާޑުގެ އެހީތެރިކަން ލިބުނު ކަމަށް ވިދާޅުވިއެވެ.\nމަސްތުވާތަކެއްޗަކީ ރާއްޖޭގައި މިހާރު އާންމުވެފައި އޮތް އެންމެ ބޮޑު އެއް މައްސަލައެވެ. މަސްތުވާތަކެތީގެ ޝިކާރައަކަށްވެފައި ތިބި މީހުންގެ ތެރޭގައި ގިނަ އިން ޒުވާނުން ތިބި އިރު، ފުލުހުން ގެންދަނީ ރާއްޖޭގެ އެކިކަންކޮޅުތަކުގައި މަސްތުވާތަކެތީގެ ތަފާތު އޮޕަރޭޝަންތައް ހިންގަމުންނެވެ.\nމިދިޔަ އަހަރުގެ އޮކްޓޯބަރު މަހުގެ ތެރޭގައި ހުޅުމާލޭ ފަޅު ތެރޭގައި އޮތް ކަންނެލި ދޯންޏަކުން ފުލުހުން ވަނީ 100 ކިލޯގެ ޑްރަގް އަތުލައިގެންފައެވެ.\nއައްޑޫން ވެސް ވަނީ 98 ކިލޯގެ ޑްރަގް އަތުލައިގަނެ ބޮޑު ޑްރަގް ނެޓްވޯކެއްގެ ބަޔަކު ހައްޔަރުކޮށްފައެވެ. އެ މައްސަލާގައި ހައްޔަރު ކުރި މީހުންގެ ތެރޭގައި މަސްތުވާތަކެތީގެ ބޮޑެއްގެ ގޮތުގައި ފާހަގަކުރެވޭ ޢަބްދުﷲ އިބްރާހީމް (އަބުޗާ) އާއި ސ. ހިތަދޫ / ކޯޅި، މުޙައްމަދު ޔާމީން ނަޞީރު (23އ)، ހިމެނެއެވެ.\nއޮކްޓޯބަރ 14, 2021 12:50\nކޯޓައް ގެންދާއިރައް ބުނާނެ އެމީހުން ހައްޔަރު ކުރަން އައި ފުލުހުން ތިބީ ޖަގިޔާނުލާކަމައް އެހެންވީމަ ހައްޔަރު ކުރާނެ ތަނެއް އެއްކަމައް\nއޮކްޓޯބަރ 14, 2021 13:15\nއޮޕަރޭޝަން ހިންގީއޭ ؟ ޑެލިވަރީބޯއިސް ތައް ތިޔަ އަތުލައިގަތީ. އެޖެންޓައް މަކަރުހެދީ. ދެން އެޖެންޓު ބޮސް އައްގުޅީދޯ؟ އިންޓެލިޖެންސް މައުލޫ މާތު ލިބުނީ. ޑެލިވަރީ 10 ބޯއިސް ހައްޔަރު ކޮށްފަ މުދާކޮޅު ގޭންގައް އަނބުރާގެނައީދޯ. ކިހާސަޅި ޚާއްޞަ އޮޕަރޭޝަން. ދެން އޮތީ މުއްދަތު ކޯޓު............ ދޫކޮށްލައިފިން. ﷲ އައް ބިރުވެތިވޭ. ބަދުނާ މުން ސަލާ މަތްވޭ. ނޫނީ ހަ މަ މިހާރު އިސްތިއުފާދީފަ ގެއަށް ކަނޑާލާ.\nއޮކްޓޯބަރ 14, 2021 13:26\nރާޢްޖެއަށް މަސްތުވާތަކެތި އެތެރެ ކުރާތާ 24 ގަޑިއިރު ؟\nމިދިޔަ 50 އަހަރު ކުރީ ކޮންކަމެއް. ؟\nއޮކްޓޯބަރ 14, 2021 13:48\nފޭކު. ރާއްޖެ ދެރަވީމާ އެހެންދިމާލަކަށް މިސްރާބު އަނބުރާލަން ހިންގާ ގޭސްގަނޑު. ތިޔަ ކަހަލަ ފޮޓޯލެވިދާނެ. ތިޔަ ހިފެހެއްޓި 10 މީހުންގެ ފޮޓޯއާ ވަނަވަރު ހާމަކުރާކަށް ނުކެރޭނެ. ލާދީނީ ހަމީދު ދައްކާ ވާހަކަ އަހަރެމެން ގަބޫލެއް ނުކުރާނަށް.\nއޮކްޓޯބަރ 14, 2021 14:00\nޙައްޤު އަދަބު ދެއްވާ.\nލޯބިވާ ދަރިންކޮޅު މިއޮއް ހަލާކުވެ ދަނީ\nއޮކްޓޯބަރ 14, 2021 14:21\nކަލޭތިއީ ގައުމީލޭ ގައިގަ ހިނގާ އެއްޗެއްނޫން ދޯ.\nރާއްޖެޓީމް ދެއްކި ހިތްވަރު ރަނގަޅު އެމީހުންނަށް ޝކުރު ހައްގު.\nނުވެސް ގުޅޭ ޓޮޕިކަކަށް ކީއްވެތަ އެޓީމްގެ ވާހަކަ ތިވައްދަނީ.\nއޮކްޓޯބަރ 14, 2021 14:30\n..ތީގެން ކުއްވެރިވާނީ ތިހޯދި މީގުން\nއޮކްޓޯބަރ 14, 2021 14:33\n.ތިޙާމަސައްކަތްކޮއްގެން ތިހޯދިޔަކަސް ތިކަންބެލޭނެ ކޯޓެއް ނެތް\nއޮކްޓޯބަރ 14, 2021 14:50\nއަޅުގަނޑު އަބަދު ވެސް ބުނާ ވާހަކައެއް އޮވޭ.\nއެއީ ޓީބީ ޖެހިފާ ހުރި މީހަކަށް އަރިދަފުސް ރޯގާ ބޭސް ދީގެނެއްް ނުކަތާނެއޭ. އަހަރުމެންނަށް ވެސް މި ވަނީ އެހެން. އެހެންވެގެން ނާކޮޓިސް ކޮންޓްރޯލް ބޯޑަށް ކަމެއް ނުވެވިގެން އެއުޅެނީ.\nމިސާލެއް ދަންނަވައިލިޔަ ދެއްވާ. ﷲ ޤުރުއާނުގައި އަމުރުކުރައްވާފައި އޮތީ މަރަށް މަރު ހިފާށޭ. އަހަރުމެން: އުނހޫ އަރުވާލީމަ ކަމުދާނެ\nއެކަލާނގެ އަންގަވަނީ ވައްކަންކުރާ މީހާގެ އަތް ކަނޑާށޭ. ފަނޑިޔާރުން: އުނހޫ ޖަލަށް ލީމަ ނިމުނީއްޔޭ. މި މައްސަލަ މީ މައްސަލަޔަކީ\nﷲ ގެ އަމުރު މި ތާނގައި ނުހިނގުން. އޭގެ ހިތިކަން މި ފެންނަނީ މި ރަށާ މި ޤައުމުން ވެސް\nއޮކްޓޯބަރ 14, 2021 23:00\nތިޔަ ބޮނޑިވަރު އެތެރެވާ ގޮތެއް ވިސްނަ ވިސްނާ ނޭނގުނު ކުޑަ ފަޓްހެތް އެތެރެޔެއް ނުކުރެވޭ އެކަމް ޑުރަގު ޓަނުން ކިލޯއިން އެތެރެވޭ މީ އަޖައިބެތް


ގެސްޓު ހައުސްތައް ހުޅުވަންޖެހޭ – ޑރ. މައުސޫމް – DhiDaily\nގެސްޓު ހައުސްތައް ހުޅުވަންޖެހޭ – ޑރ. މައުސޫމް\nވަގިތީ ގޮތުން ހުއްޓާލައިފާވާ ގެސްޓްހައުސް ތަކުގެ ވިޔަފާރި އަލުން ހުޅުވަންވީ ވަގުތު ޖެހިއްޖެކަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެއެވެ.\nޑރ. މައުސޫމް ވިދާޅުވީ ރާއްޖޭގެ ބޯޑަރު އަލުން ބަންދުކުރުމަށް ”އެފޯޑެ“އް ނުކުރެވޭނެ ކަމަށާއި ކޮވިޑާއެކު އުޅެން ދަސްކުރަންޖެހޭ ކަމަށެވެ. އަދި ގެސްޓް ހައުސް ދާއިރާ އަދިވެސް ނުހުޅުވޭ ކަމަށާއި އެސެކްޓާ އަކީ މި ސަރުކާރުން އެންމެ އިސްކަންދޭ ދާއިރާ ކަމަށެވެ. އަދި ރައީސް ސޯލިހުގެ ވިސްނުންފުޅު ހުންނެވީވެސް ގެސްޓް ހައުސްތައް ވީހާވެސް އަވަހަކަށް ހުޅުވުމަށް ކަމަށާއި އިރުޝާދުތައްވެސް ހުރީ ވީހާވެސް އަވަހަކަށް ހުޅުވުމަށް ކަމަށްވެސް ޑރ. މައުސޫމް ވިދާޅުވިއެވެ.\n”ދެން އަޅުގަނޑު ދަންނަވާކަށް ނެތް ކޮން ދުވަހަކުން ކަމެއް ހުޅުވޭނީކީއެއް، ސަރުކާރަށް ވިސްނޭ، ހިތުގެ އަޑިން ގަބޫލު ކުރޭ ގެސްޓް ހައުސްތައް ހުޅުވަން ވެއްޖެކަން. އެހެންކަމުން އެމަގަށް އަޅުގަނޑުމެންގެ ޕްލޭންތައް، މަޝްވަރާތައްވެސް މިހުރީ. އިރާދަކުރެއްވިއްޔާ ވަރަށް އަވަހަށް އެ ތާރީހުތައް ލިބިގެންދާނެ،“ މައުސޫމް ވިދާޅުވިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މީގެ ކުރިން ނެރެފައިވާ ”ސޭފް ޓުއަރިޒަމް ގައިޑްލައިން“ގައިވާ ގޮތުން ގެސްޓްހައުސްތައް ހުޅުވައިލަން ނިންމާފައިވަނީ މިމަހު ތެރޭގައެވެ. ނަމަވެސް ސަރުކާރުން ވަނީ ގެސްޓް ހައުސްތައް ހުޅުވުން އަންނަ މަހަށް ފަސްކޮށްފައެވެ.\nމިނިސްޓަރު މައުސޫމް އިތުރަށް ވިދާޅުވީ ސިއްހީ ދާއިރާއާއެކު އެކުލަވައިލެވޭ ގައިޑްލައިންތައް ފުރިހަމައަށް އަމަލުކުރެވޭނެ ކަމުގެ ޔަގީންކަން އެބައޮތް ކަމަށާއި ކައުންސިލްތަކާއި ރައްޔިތުންގެވެސް އެއްބާރުލުމާއި ތާއީދު ފުރިހަމައަށް ލިބޭނެ ކަމުގެ ޔަގީންކަން އެބައޮތް ކަމަށެވެ.\nހުޅުމާލޭގައި ހުންނަ މީރާ އޮފީސް ފަޅާލައިފި\nކޮވިޑްގެވަބާ އެއްމެ ބާރަށް ފެތުރިގަނެ ޙާލަތު ނުރައްކައުވީ ދަނޑިވަޅުގައި މިކަލޭގެ މިބުނަނީ ތަންތަން ހުޅުވާ ޢާއްމު ޙާލަތަކަށް ގެންނަންވިއްޔޭ…؟ ހަމަ ފައްކާ މަރުމޯލެއް.


އަވޭގެ ގޯލަށް ބަލާ މާޒިއާ ޕްލޭއޮފް އަށް ދަތުރުކޮށްފި\nFebruary 13, 2020 01:58:28\nމާޒިޔާ އަދި އަބަހާނީ ވާދަކުރިމެޗު\nގަލޮޅުދަނޑުގައި އިއްޔެ ހަވީރު ކުޅުނު އޭއެފްސީ ކަޕްގެ ޕްރިލިމިނަރީ ބުރުގެ ދެވަނަ ލެގުގައި ބަންގަލަދޭޝްގެ ޑާކާ އަބަހާނީ އާއި މާޒިއާ ކުޅުނު މެޗު ނިމުނީ ދެޓީމުން ކުރެ އެއްވެސް ޓީމަކަށް ގޯލެއް ނުޖެހި 0-0 ކުން އެއްވަރުވެގެންނެވެ. މިނަތީޖާއާއެކު މާޒިޔާ ވަނީ ޕްރިލިމިނަރީ ފަހަނައަޅައި މުބާރާތުގެ ޕްލޭއޮފަށް ދަތުރުކޮށްފައެވެ. މިފުރުސަތު މާޒިޔާއަށް ލިބުނީ އަވޭޖެހި ގޯލަށް ބެލުމަށްފަހުގައެވެ.\nއަބަހާނީއަށް ސަޕޯރޓްކުރުމަށް ގިނަ އަދަދެއްގެ ބަނގްލަދޭޝް ސަޕޯރޓަރުން ދަނޑަށް ވަދެފައިވާއިރު ފުރަތަމަ ލެގުގައި 2-2 އަކުން ވަނީ އެއްވަރުވެފައެވެ. ވާދަވެރި ކުޅުމެއް ފެނިގެންދިޔަ އިއްޔަގެ މެޗަށް އަނިޔާގައި ހުރި ނާއިޒު ހަސަން (ދާދު)ގެ ބަދަލުގައި ޓީމުގެ ކެޕްޓަން އަސަދުﷲ އަބްދުﷲ (އަސައްކޮ) ވަނީ އަރުވާފައެވެ.\nޕްލޭއޮފްގައި މާޒިއާ ވާދަކުރާނީ ޕްރިމިލިނަރީގެ އަނެއް މެޗުގައި އިންޑިއާގެ ބެންގަލޫރު އެފްސީ އާއި ބޫޓާނުގެ ޕާރޯ ވާދަކޮށްމޮޅުވާ ޓީމަކާއެވެ. ޕްލޭއޮފުން ކުރި ލިބިއްޖެނަމަ މާޒިޔާއަށް ގްރޫޕް ސްޓޭޖުން ފުރުސަތު ލިބިގެންދާނެއެވެ.ގްރޫޕުގައި ކުޅުމަށް ހަމަޖެހިފައިވަނީ ރާއްޖޭގެ ޓީސީ ސްޕޯރޓްސް ކްލަބާއި އިންޑިއާގެ ޗެންނާއީ އެފްސީ އަދި ބަންގްލަދޭޝްގެ ބަޝުންދްރާ ކިންގްސް އެވެ.\nމާޒިޔާ ޓީމުގެ ކޯޗް މަރުޖާން ސެކުލޮސްކީ ވަނީ ކުޅުންތެރިންގެ ފަރާތުން ވަރުބަލިކަން ވަރަށް ބޮޑަށް ފާހަގަ ވިކަމަށާއި ޓީމުގައި އިންޖަރީ އެބައުޅޭކަމަށާއި ޓާގެޓް ހާސިލު ކުރެވުނީތީ އުފާކުރާކަމަށް ބުނެފައެވެ.\nމާޒިޔާ އޭއެފްސީ ޕްލޭއޮފް


Hoarafushi health center hospitalakah badhalu kurumah alhan jehey imaaraa design kurumah MTCC ah\nހޯރަފުށި ސިއްޙީ މަރުކަޒު ހޮސްޕިޓަލަކަށް ބަދަލުކުރުމަށް އަޅަންޖެހޭ އިމާރާތް ޑިޒައިންކޮށް، ބީއޯކިއު ހެދުމަށް އެމްޓީސީސީއަށް\nހއ. ހޯރަފުށީގެ ސިއްހީ މަރުކަޒު ހޮސްޕިޓަލަކަށް ބަދަލުކުރުމަށް އަޅަންޖެހޭ އިމާރާތް ޑިޒައިންކޮށް، ބީއޯކިއު ހެދުމުގެ މަސައްކަތް ކުރުމަށް މޯލްޑިވްސް ޓްރާސްޕޯޓް އެންޑް ކޮންޓްރެކްޓިންގ ކޮމްޕަނީ (އެމްޓީސީސީ)އާ ހަވާލުކޮށްފި އެވެ.\nހެލްތު މިނިސްޓްރީގައި މިއަދު ބޭއްވުނު ރަސްމިއްޔާތުގައި ވަނީ ހއ. ހޯރަފުށި ސިއްހީ މަރުކަޒު ހޮސްޕިޓަލަކަށް ބަދަލުކުރުމަށް އަޅަންޖެހޭ އިމާރާތް ޑިޒައިންކޮށް، ކުރެހުން ތަކާއި ބީއޯކިއު ހެދުމުގެ މަސައްކަތް އެމްޓީސީސީއާ ވަނީ ހަވާލުކޮށްފަ އެވެ.\nމިރަސްމިއްޔާތުގައި ވާހަކަދައްކަވަމުން ހެލްތް މިނިސްޓަރ ވިދާޅުވީ ހޯރަފުށީގެ ސިއްހީ މަރުކަޒު ހޮސްޕިޓަލަކަށް ބަދަލުވެގެން ދިއުމުން ފައިދާވެގެންދާނީ ހަމައެކަނި ހޯރަފުށީގެ ރައްޔިތުންނަށް ނޫން ކަމަށާއި އެ ސަރަހައްދުގެ ހުރިހާ ރައްޔިތުންނަށް ވެސް ފައިދާވެގެންދާނެ ކަމަށެވެ.\nއަދި އެސަރަހައްދަކީ ދަތުރު ފަތުރު ކުރުމުގައި ދަތި ސަރަހައްދެއްކަން ފާހަގަ ކުރައްވަމުން މިނިސްޓަރ ވިދާޅުވީ އެއްތަނުން އަނެއްތަނަށް ދަތުރުކުރުމުގެ އިންތިޒާމް މިހާރު އޮތް ވަރަށް ވުރެ ބޮޑަށް ފުރިހަމަ ކުރުމުގެ މަސައްކަތް ކުރައްވަމުންދާ ކަމަށް މިނިސްޓަރު ވިދާޅުވި އެވެ.\nމި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ ވިދާޅުވީ ހޮސްޕިޓަލްތަކުގެ އިންފްރާސްޓްރަކްޗަރ އަށް ބޮޑު ހޭދައެއްކުރުމުގެ އެންމެ ބޮޑު ބޭނުމަކީ ވަށާ ޖެހޭ ޚިދުމަތެއް އެތަންތަނުން ފޯރުކޮށްދިނުން ކަމަށެވެ. އެގޮތުން ޕަބްލިކް ހެލްތާއި މީހުންނަށް މައުލޫމާތު ފޯރުކޮށްދިނުމުގެ ވަސީލަތްތަކާއި ޓްރެއިނިންގ އާއި ކިޔަވާދިނުމުގެ ޚިދުމަތް ދިނުމަށް މަސައްކަތް ކުރައްވާނެ ކަމަށް މިނިސްޓަރު ވިދާޅުވި އެވެ.


ތާރީޚް: 28 ޖަނަވަރީ 2020\n- ސަރވިސް އެލަވަންސް -/3,000 ރުފިޔާ\n- ޖުޑީޝަލް އެލަވަންސް: މުސާރައިގެ %55\n- މަޤާމުގެ މަސައްކަތް ކުރުމުގެ ހުނަރު/ޤާބިލްކަން ސާބިތުކޮށް ދިނުމާއެކު، ޝަރީޢަތާ ޤާނޫނު ނުވަތަ ޝަރީޢާ ނުވަތަ ޤާނޫނުން ދިވެހިރާއްޖޭގެ ޤައުމީ ސަނަދު ތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން.\n- ކޯޓަށް ހުށަހެޅޭ މައްސަލަތަކަކީ، ކޯޓުން ބެލުމުގެ އިޚްތިޞާޞް ލިބިގެންވާ މައްސަލަތަކެއްކަން ކަށަވަރުކޮށް އެމައްސަލަތައް ބަލައިގަނެ ރަޖިސްޓްރީކުރުމުގެ ގޮތުން ކުރަންޖެހޭ މަސައްކަތްތަކުގައި ރަޖިސްޓްރަރ އަށް އެހީތެރިކަން ފޯރުކޮށްދިނުން.\n- ކޯޓަށް ހުށަހެޅޭ މައްސަލަތަކާ ގުޅިގެން ހުށަހެޅޭ ޝަކުވާތައް ބަލައި ރަޖިސްޓްރަރގެ އިރުޝާދުގެ ދަށުން ފިޔަވަޅުއެޅުން.\n- ކޯޓަށް ހުށަހެޅޭ މައްސަލަތައް ބަލައިގަތުމުގެ ކުރިން މަޢުލޫމާތު ފުރިހަމަވެފައިވޭތޯ ޗެކްކުރުން.\n- ޤާނޫނުތަކަށް އަންނަ ބަދަލުތައް ދިރާސާކޮށް ޝަރީޢަތްކުރުމާބެހޭ ގޮތުން ހެދިފައިވާ ޤަވާޢިދުތަކަށް ގެންނަންފެންނަ ބަދަލުތައް ދިރާސާކޮށް ކަމާބެހޭ ފަރާތްތަކަށް ބޭނުންވާ ރިޕޯޓްތައްޔާރުކުރުމާއި ޤާނޫނުތަކާއި ޤަވާޢިދުތަކަށް ގެނެވޭ އިޞްލާޙްތައް ފަނޑިޔާރުންނަށް ފޯރުކޮށްދިނުމާބެހޭ މަސައްކަތް ކޯޓުގެ އިސްޤާޟީގެ މަޝްވަރާގެ މަތިން ކުރުން.\n- ކޯޓުން ނެރޭ ސަރކިއުލަރ ޢާއްމު ސިޓީ ފަދަ ލިޔުންތައް ޑްރާފްޓްކޮށް، ކަމާބެހޭ ފަރާތްތަކަށް އެމަޢުލޫމާތު ފޯރުކޮށްދިނުމަށްޓަކައި ފޮނުވުން.\n- ރާއްޖެއާއި ރާއްޖެއިން ބޭރުގެ ޑްރަގް ކޯޓާއި ގުޅޭ ޝަރުޢީ މުހިއްމު ނިންމުންތައް ދިރާސާކޮށް ހޯދައި ޤާޟީންނަށް އެރުވުން.\n- ނިޔާކަނޑައަޅާ މައްސަލަތަކުގެ ޝަރީޢަތް ނިމުނު ގޮތުގެ ރިޕޯޓު ޑްރާފްޓްކުރުން.\n- ކޯޓުން ހަދާ ޤަވާއިދުތަކާއި އުސޫލުތައް ޑްރާފްޓްކޮށް އެކުލަވާލުމުގެ މަސައްކަތް ކުރުން.\n- ކޯޓަށް ހުށަހެޅޭ މައްސަލަތައް ދިރާސާކުރުން.\n- މައްސަލަތައް ދިރާސާކުރުމަށް ބޭނުންވާ މަޢުލޫމާތުތައް އެއްކުރުން.\n- މައްސަލަތަކުގެ ރިޕޯޓު ތައްޔާރުކުރުމާއި ޤާޟީންނަށް އެހީތެރިވެދިނުން.\n- ޤާޟީންގެ ލަފަޔާއި މަޝްވަރާގެ މަތިން ސެކްޝަންތަކުގެ މަސައްކަތްތައް ވިލަރެސްކުރުން.\n1- ވަޒީފާއަށް އެދޭ ފޯމު (މި ފޯމު މިކޯޓުގެ ކައުންޓަރުންނާއި ވެބްސައިޓް www.drugcourt.gov.mv އިން ލިބެން ހުންނާނެއެވެ.)\n4- ލިބިފައިވާ ތަޢުލީމީ ސެޓްފިކެޓްތަކާއި، މޯލްޑިވްސް ކޮލިފިކޭޝަން އޮތޯރިޓީއިން އެކްރިޑޭޓްކޮށްފައިވާ ސެޓްފިކެޓެއްނަމަ، އެކްރިޑޭޓްކޮށްފައިވާ ސެޓްފިކެޓްގެ ކޮޕީ ޓްރާންސްކްރިޕްޓާއެކު.\n5- އަދާކޮށްފައިވާ ވަޒީފާތަކާއި، އަދާކުރަމުންދާ ވަޒީފާތަކާއި، އެ މަޤާމުތަކުގެ ކްލެސިފިކޭޝަނާއި، ރޭންކާއި، މަޤާމްގައިވީ މުއްދަތާއި، މަސްއޫލިއްޔަތު އެނގޭނެ ލިއުންތަކުގެ ކޮޕީ.\n6- ފޯމާއެކު ހުށަހަޅަންޖެހޭނެކަމަށް އިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް ހުށަހަޅާފައިނުވާނަމަ، އެފޯމެއް ބާޠިލްކުރެވޭނެއެވެ.\n05 ފެބްރުއަރީ 2020 ވާ ބުދަ ދުވަހުގެ 12:00ގެ ކުރިން ޑްރަގް ކޯޓަށް ހުށަހެޅުއްވުން އެދެމެވެ.\nމި މަޤާމުގެ އިންޓަރވިއުއަށް ދަޢުވަތު ދެވޭނީ ޝަރުތު ފުރިހަމަވާ ފަރާތްތައް ޝޯޓްލިސްޓް ކުރުމަށްފަހު އެންމެމަތިން މާކްސް ލިބިފައިވާ ފަރާތްތަކަށެވެ.


Maruvegen vettumun eynage kokko aa kaiveni kuruvaifi\nސުރުބީ އާއި މަންޖޭޝް ކައިވެނީގެ ރަސްމިއްޔާތުގައި\nސުރުބީގެ ފަހަތުގައި (ބޮޅުއަޅާފައި) ނިޝާ\nކޮވިޑް-19 އިގެ ބަލިމަޑުކަން އޮތަސް އިންޑިޔާގެ ކައިވެނީގެ ސީޒަންގައި ކައިވެނިތައް ކުރުން ހުއްޓާލާކަށް އެ ގައުމުގެ ގިނަ ބަޔަކު ބޭނުމެއް ނުވެ އެވެ. މިގޮތަށް ބާއްވާ ބައެއް ކައިވެނީގެ ހަފުލާތަކުގައި ވަރަށް އަޖައިބުވާ ކަހަލަ ހާދިސާތައް ވެސް ހިނގާތަން ދަނީ ފެންނަމުންނެވެ.\nއެ ގައުމުގެ ބަރްތާނާ ކިޔާ ސަރަހައްދެއްގައިވާ އަވަށެއް ކަމަށްވާ ސަމަސްޕޫރުގައި ދާދިފަހުން ވަނީ މި ކަހަލަ އަޖައިބު ކުރުވަނިވި ކައިވެނީގެ ހަފުލާއެއް ބާއްވާފަ އެވެ.\nމި ކައިވެނީގެ ހަފުލާގެ ކަންކަން ކުރިޔަށް ދަމުންގޮސް ކައިވެނިކުރާ ދެ މީހުން އެކަކު އަނެކަކުގެ ކަރުގައި މާފަތި އަޅުވަނިކޮށް އަންހެންމީހާ ކުއްލިއަކަށް ބަލި ވެގެން ސްޓޭޖްމައްޗަށް ވެއްޓެނީ އެވެ. އަދި އިރުކޮޅެއް ތެރޭ އަންހެންމީހާ މަރުވުމުން ދެ ފަރާތުގެ އާއިލާއިން މަޝްވަރާ ކޮށްލުމަށް ފަހު އަންހެންމީހާގެ ކޮއްކޮ އާއި ފިރިހެން މީހާގެ ކައިވެނި ހަމަ އެ ތަނުގައި ވަގުތުން ވަނީ ކުރުވާފަ އެވެ.\nކައިވެނި ކުރި ފިރިހެންމީހާއަކީ މަންޖޭޝް ކުމާރެވެ. އޭނާ ކައިވެނި ކުރަން އޮތީ ސުރުބީ ނަމަކަށް ކިޔާ އަންހެނަކާ އެވެ. ކައިވެނީގެ ރަސްމިއްޔާތުތައް ކުރިޔަށް ގޮސް ކަރުގައި މާފަތި އަޅުވައި ވަށައި ހަތް ބުރު ޖަހަން ތައްޔާރުވީ ތަނާ ސުރުބީ އަނބުރައިގަނެގެން ސްޓޭޖު މައްޗަށް ވެއްޓުނީ އެވެ. ވަގުތުން އެތަނަށް ޑޮކްޓަރަކު ގެނެސް ޗެކް ކުރިއިރު ހާޓް އެޓޭކެއް ޖެހިގެން ސުރުބީ އޮތީ މަރުވެފަ އެވެ.\nކައިވެނިކުރާ ތަނުގައި އުފަލުން ތިބި އެންމެން ކުއްލިއަކަށް ހިތާމަވެރިވެ ރޯން ފެށި އެވެ.\n"މިފަދަ ދަނޑިވަޅެއްގައި ދެން ކުރާނެ ކަމެއް އަހަރެމެންނަކަށް ނުވިސްނުނު. ދެން ދެ ފަރާތުގެ އާއިލާ ބައްދަލުކޮށް ވާހަކަ ދައްކައި ސުރުބީގެ ކޮއްކޮ ނިޝާ އާއި މަންޖޭޝްގެ ކައިވެނި ކޮށްދޭން އެއްބަސްވީ،" ސުރުބީގެ ބޭބެ ސޯރަބް އިންޑިޔާގެ ނޫހަކަށް ދިން އިންޓަވިއު އެއްގައި ބުންޏެވެ.\nމަންޖޭޝް އާއި ނިޝާގެ ކައިވެނީގެ ކަންކަން ނިމެންދެން ސުރުބީގެ މަރުވެފައިވާ މަސްގަނޑު އެ ގޭގެ ކޮޓަރިއެއްގެ ތެރޭގައި އޮތީ ބާއްވާފަ އެވެ. އޭގެ ފަހުން މަންޖޭޝް އޭނާގެ އަލަތު އަނބިމީހާ ނީޝާ ގޮވައިގެން ދިއުމުން ސުރުބީގެ ޖަނާޒާގެ ކަންތައްތައް އާއިލާއިން ފުރިހަމަ ކުރީ އެވެ.\nސުރުބީގެ ބޮޑުބޭބެ އަޖަބް ސިންގް ބުނީ އެމީހުންނަށް އެ ނިންމުން ނިންމަން އެހާ ފަސޭހަ ކަމަކަށް ނުވި ކަމަށެވެ.\n"އަހަރެމެންގެ ދަރިއަކު މަރުވެފައި ކޮޓަރިއެއްގެ ތެރޭގައި އޮއްވާ އެހެން ދަރިއެއްގެ ކައިވެނި ކުރުވުން ފަސޭހަ ކަމަކަށް ނުވާނެތާ. މިފަދަ މަސްހުނި ޖަޒުބާތުތަކެއް އަހަރެމެންނަށް ދުވަހަކު ވެސް އިހްސާސް ވެފައެއް ނުވޭ. ސުރުބީގެ މަރާއި ނިޝާގެ ކައިވެނީގެ ކަންކަން ދިޔަ ގޮތް އަދިވެސް މިއުޅެނީ ރަނގަޅަށް ވިސްނާލަން ވެސް ނޭނގިގެން،" އަޖަބު ސިންގް ބުންޏެވެ.\nއިންޑިޔާގައި ކައިވެނީގެ ހަފުލާތަކަށް އާއިލާތަކުން އެމީހުން އުމުރު ދުވަހު އެއްކޮށްފައިވާ ހުރިހާ މުދަލަކާއި ފައިސާއެއް ޚަރަދުކުރެ އެވެ. އަދި ބައެއް މީހުން ދަރަންޏަށް ފައިސާ ނަގައިގެން ވެސް އެކަންކަން ފުރިހަމަ ކުރެ އެވެ. ވީމާ ކުއްލިއަކަށް ކައިވެނީގެ ރަސްމިއްޔާތު ފުރިހަމަނުކޮށް ހުއްޓާލަން ޖެހޭނަމަ ހީވެސް ނުކުރާވަރުގެ ބޮޑު ގެއްލުމެއް އެ އާއިލާތަކަށް ލިބެ އެވެ. އެފަދަ ދަނޑިވަޅެއްގައި ވެސް ނިޝާ އާއި މަންޖޭޝް ކައިވެނި ކުރުވީ އެ ސަބަބާ ހެދި ކަމަށް ވަނީ ބެލެވިފަ އެވެ.\nއިންޑިއާ ވަރި ކައިވެނި މަރު


Maraalaafaivaa Noosveriyaage Hashiganduge Bai Thah Fenijje - Vaguthu\nމާލެ އިން ކޮވިޑަށް ފައްސިވާ އަދަދުތައް ދަށަށް! - 15 ގަޑިއިރު ކުރިން\nމަރާލާފައިވާ ނޫސްވެރިޔާގެ ހަށިގަނޑުގެ ބައިތައް ފެނިއްޖެ\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓުގެ ތެރޭގައި މަރާލާފައިވާ، ސައުދީގެ ނޫސްވެރިޔާ ޖަމާލު ހާޝޮގީގެ ހަށިގަނޑުގެ ބައިތައް ފެނިފައިވާ ކަމަށް ރިޕޯޓުތައް ބުނަން ފަށައިފިއެވެ.\nސައުދީ ސަރުކާރަށް ވަރަށް ބޮޑަށް ފާޑުކިޔާ ލިޔުންތައް ޝާއިރުކުރަމުންދިޔަ ހާޝޮގީ ވީނުވީއެއް ނޭނގި ގެއްލިފައިވަނީ މި މަހުގެ ދެވަނަ ދުވަހު ތުރުކީގައި ހުންނަ ސައުދީ ކޮންސިއުލޭޓުގެ ތެރެއަށް ވަތް ފަހުންނެވެ. ސައުދީން ފުރަތަމަ ބުނަމުންދިޔައީ ކޮންސިއުލޭޓަށް ވަނުމަށްފަހު ހާޝޮގީ އިރުކޮޅެއްފަހުން އެތަނުން ނިކުމެގެންދިޔައީ ކަމަށެވެ. ނަމަވެސް މިދިޔަ ހަފްތާގެ ތެރޭގައި ސައުދީން ވަނީ ފުރަތަމަ ފަހަރަށް ހާޝޮގީ މަރުވެފައިވާކަން ކަށަވަރުކޮށްދީފައެވެ. ސައުދީން ބުނާގޮތުގައި ހާޝޮގީ މަރުވީ ކޮންސިއުލޭޓުގެ ތެރޭގައި ހިނގި ތަޅާފޮޅުމެއްގެ ތެރެއިންނެވެ.\nހާޝޮގީގެ ހަށިގަނޑު ވީތަނެއް ސައުދީން މިހާތަނަށް ހާމަކޮށްފައި ނުވާއިރު، ކަމާ ގުޅުންހުރި ފަރާތްތަކާއި ހަވާލާދީ "ސްކައި ނިއުސް" ގައި ބުނެފައިވާ ގޮތުން ހާޝޮގީގެ ހަށިގަނޑުގެ ބައިތަކެއް ވަނީ ސައުދީގެ ކޮންސިލް ޖެނެރަލްގެ ގޭގައި ހަދާފައިވާ ބަގީޗާއެއްގެ ތެރެއިން ފެނިފައެވެ.\nއުމުރުން 59 އަހަރުގެ ހާޝޮގީގެ ހަށިގަނޑު އޮތީ ބުރިކޮށްފައި ކަމަށާއި، މޫނު ވެސް އޮތީ ކާކުކަން ނޭނގޭ ވަރު ކޮށްފައި ކަމަށް "ސްކައި ނިއުސް" އިން ރިޕޯޓުކޮށްފައިވެއެވެ.\nހާޝޮގީގެ ހަށިގަނޑުގެ ބައިތައް ފެނިފައިވާ ކަމަށް މީޑިޔާތަކުން ރިޕޯޓުކުރަން ފަށާފައިމިވަނީ، ނޫސްވެރިޔާގެ ހަށިގަނޑު ވީތަނެއް ހާމަކުރުމަށް ތުރުކީގެ ރައީސް ރަޖަބް ތައްޔިބް އުރުދުޣާން މިއަދު ސައުދީ އަށް ގޮވާލާފައިވާ ދަނޑިވަޅެއްގައެވެ.\nތުރުކީގެ ގާނޫނު ހަދާ މަޖިލީހުގައި ވާހަކަދައްކަވަމުން އުރުދުޣާން ވިދާޅުވީ ނޫސްވެރިޔާ މަރާލާފައިވަނީ ދުރާލާ ރާވައިގެން ކަމަށާއި އެގޮތުން ނޫސްވެރިޔާ ކޮންސިއުލޭޓަށް ވަނުމުގެ ކުރިން 15 މީހުންގެ ގްރޫޕެއް ކޮންސިއުލޭޓު ތެރެއަށް ވަދެފައިވާކަން ހާމަވެފައިވާ ކަމަށެވެ. ނަމަވެސް އޭނާ މަރާލާފައިވާ ގޮތުގެ ތަފްސީލެއް ހާމަކުރައްވާފައެއް ނުވެއެވެ.\nނޫސްވެރިޔާގެ މަރާއި ގުޅިގެން 18 މީހަކު ހައްޔަރުކޮށްފައިވާ ކަމަށް ސައުދީން ބުނާއިރު، އުރުދުޣާން ވަނީ އެމީހުންނާއި ބެހޭ މައްސަލަތައް ތަހުގީގު ކުރަންޖެހޭ ތުރުކީގައި ކަމަށް ވިދާޅުވެފައެވެ.\n"މިކަން ހިނގާފައިވަނީ ތުރުކީގަ. އެހެންވީމަ އެ 18 މީހުންނާއި މެދު ގޮތެއް ނިންމަންވެސް ޖެހޭނީ ތުރުކީގައި" އުރުދުޣާން ވިދާޅުވިއެވެ.\nވަލީއަހްދު މުހައްމަދަށް ފިޔަވަޅު އަޅަން ބައިޑެންގެ ސަރުކާރަށް ވެސް ނުކެރުނު!\nޚަޝޯޣީ މަރާލަން ވަލީއަހްދު ރުހުން ދިން - އެމެރިކާ\nއޮކްޓޯބަރ 23, 2018 21:59\nއޮކްޓޯބަރ 24, 2018 07:33\nކޮބައިތަ ޔޫރަޕިއަން ޔޫނިއަން އާއި ދެކޮޅަށް ކަރަޕްޝަންގެ ވާހަކަ ލިޔުނު އަންހެނާ އޭނާ މަރާލީ ރޭޕް ކުރުމަށް ފަހު އެވާހަކަ މީޑިޔާ ތަކުގެ ފަލަ ސުރުހީގައި ނޫޅެނީ ކީއްވެބާ މިވާހަކަ ލިޔާ ގޮތަށް އެވާހަކަ ވެސް ގެނެސްދީބަަލަ އެވާހަކަ އޮތްބާލީތޯ\nއޮކްޓޯބަރ 25, 2018 11:21\nއާ! އުރުދުޣާން މަރާލައިފައި ތިވަނީ އަންހެން ނޫސްވރިޔާގެ ކަންތަށް އޮށްބާލަން ޔަހޫދީންގެ ރޭ ވުމުން ކުރިކަމަކަށް. މިހާރު އެވާހަކަ ނުދައްކައެއްނު މި މީހުންނެއް.


Farah eri dhoanee ge kappi hoadhan bodu sarahahdheh balaifi | Mihaaru\n"ޓީޓީއެސް ފާނަ" ދޯނީގެ ކައްޕި ހޯދުމަށް، މާލެ އަތޮޅު ކައިރީގައި އޮންނަ ފަރުގެ ސަރަހައްދު އެމްއެންޑީއެފްގެ ހެލިކޮޕްޓަރުގައި މިއަދު ބަލަނީ.---ފޮޓޯ: އެމްއެންޑީއެފް\nފަރަށް އެރި ދޯނީގެ ކައްޕި ހޯދަން ބޮޑު ސަރަހައްދެއް ބަލައިފި\n08 ޖެނުއަރީ 2020 - 16:182comments\nއެމްްއެންޑީއެފްގެ މީޑިއާ އޮފިޝަލް މޭޖާ އިބްރާހީމް އާޒިމް މިއަދު ވިދާޅުވީ، މިދިޔަ އާދިއްތަ ދުވަހު އުރުނު ދޯނި އޮތް ސަރަހައްދަށް ޑައިވް ކޮށްގެންނާއި ވައިގެ މަގުން މިހާތަނަށް ބޮޑު ސަރަހައްދެއް ބަލާފައިވާ ކަމަށެވެ. އެކަމަކު، މުހައްމަދު އަދިއެއް ނުފެނެ އެވެ.\nހދ.ކުޅުދުއްފުށި، ހަވީރީނާޒް، މުހައްމަދު 37، ގެއްލުނުކަން ދޯނީގެ ފަޅުވެރިން ކޯސްޓް ގާޑަށް އެންގީ މިދިޔަ ހޯމަ ދުވަހު ހެނދުނެވެ. ދޯނި ފަރަށް އަރާފައި އޮތްކަން އެނގުނީ އޭނާ ހޯދަން ސިފައިން އެ ސަރަހައްދަށް ދިއުމުންނެވެ. ނަމަވެސް، އެ ސަރަހައްދުން ދަތުރުކުރި ބައެއް އުޅަނދުތަކުގެ ކައްޕިން ބުނާ ގޮތުގައި އެ ދޯނި ފަރަށް އެރީ މިދިޔަ އާދީއްތަ ވިލޭރޭ ފަތިހު އެވެ.\nމުހައްމަދު ގެއްލުނު ގޮތް ފުލުހުން އަންނަނީ ތަހުގީގު ކުރަމުންނެވެ. ފުލުހުންގެ މީޑިއާ އޮފިޝަލް މިއަދު ވިދާޅުވީ، ތަހުގީގު ކުރިއަށް ގެންދާތީ އަދި ވަކި އެއްޗެއް ވިދާޅުވެވެން ނެތް ކަމަށެވެ.\nއެނގިފައިވާ ގޮތުގައި މުހައްމަދު ގެއްލުނު ހާދިސާގައި ޝައްކު ކުރެވޭ ފަދަ ކަންތައްތަކެއް އެބަހުއްޓެވެ.\nދޯނި ފަރަށް އެރިތާ މާ ފަހުން ސިފައިންނަށް ރިޕޯޓް ކުރުމާއި ކައްޕި ގެއްލުނު ގޮތާ މެދު ވަނީ ސުވާލު އުފެދިފަ އެވެ. އޭނާ މޫދަށް ވެއްޓުނީ ކަމެއް ނުވަތަ އަމިއްލަ އަށް މޫދަށް ފައިބައިގެން އުޅެނިކޮށް ގެއްލުނީ ކަމެއް ވެސް ސާފެއް ނުވެ އެވެ.\nމުހައްމަދު ހޯދަން އެމްއެންޑީއެފްގެ ޑައިވަރުން ފީނާ ސަރަހައްދު، އެމްއެންޑީއެފުން ވަނީ މީޑިއާއާ ހިއްސާކޮށްފަ އެވެ. އެ ޗާޓުން ފެންނަނީ، ދޯނި ފަރަށް އަރާފައި ހުރި ހިސާބުން، ކަތްގާ ދިމާއަށް ޑައިވަރުން ފީނަމުން، ހޯދަމުން ދާ ކަމެވެ. އެހެންކަމުން ބޮޑަށް ބެލެވެނީ ކަގި ކައިރިއަށް ދާން އޭނާ ފީނި ކަމެވެ.\nމުހައްމަދު މޫދަށް ފޭބި ނަމަ އެކަން ދޯނީގައި ތިބި ދެ ފަޅުވެރިންނަށް އެނގޭނެ އެވެ. އެމްއެންޑީއެފާއި ފުލުހުން މާ ގިނަ މައުލޫމާތުތަކެއް ހާމަނުކުރިޔަސް، އެ ސަރަހައްދު ބަލަން ޑައިވަރުން މަސައްކަތް ކުރާނީ އޭނާ ކަނޑަށް ފައިބައިގެން ފަތާފައި ދިޔަ ކަމުގެ މައުލޫމާތު ދެ ފަޅުވެރިން ދިނުމުން ކަމަށް ބެލެވެ އެވެ.\nޓީޓީއެސް ފާނަ ދޯންޏަކީ މުދާ އުފުލުމާއި މުދާ ރައްކާ ކުރުމުގެ މަސައްކަތް ކުރާ ޓީޓީއެސް ކުންފުނިން ދުއްވާ އުޅަނދެކެވެ. އެއީ ދިގު މިނުގައި ގާތްގަނޑަކަށް 100 ފޫޓް ހުރި ދޯންޏެކެވެ. ދޯނި ފުންކުރުމުގެ މަސައްކަތް ޓީޓީއެސް އިން މިހާރު ވަނީ ބަޔަކާ ހަވާލުކޮށްފަ އެވެ.\nދޯނި ފަރަށް އެރީ މުދާ ހިފައިގެން ދަތުރުކުރަނިކޮށް ކަަމެއް ނުވަތަ މުދާ ހުސްކޮށްފައި މާލެ އަންނަނިކޮށް ކަމެއް، ޓީޓީއެސް އަކުން ނުބުނެ އެވެ. އެ ކުންފުނިން ބުނީ ފުލުހުން މައްސަލަ ބަލަމުން އަންނާތީ އެއްވެސް މައުލޫމާތެއް ދެވެން ނެތް ކަމަށެވެ.\nދޯނީގެ މެދުގައި ހުރި އެއްޗެހި ތަކެއްގައި ނޫ ކުލައިގެ ސަތަރިގަނޑެއް އަޅައި ނިވާކޮށްފައި ހުރި ތަން އެމްއެންޑީއެފުން އާންމުކުރި އެއް ފޮޓޯއިން ފެނެ އެވެ.\nއިތުރު ލިޔުންތައް އެކްސިޑެންޓް ޕޮލިސް ކ. އަތޮޅު އެމްއެންޑީއެފް ކަނޑުމަތީގެ ހާދިސާ ގެއްލިގެން ހޯދާ މީހުން ކޯސްޓް ގާޑް


Rah'thakuge mahsalathah nimeynee kihineh?\nއެމްއެމްޕީއާރުސީ ބޮޑު ހިޔާނަތް\nރަށްތަކުގެ މައްސަލަތަށް ނިމޭނީ ކިހިނެއް؟\nބައެއް ރަށްތައް ތަރައްޤީކޮށް ނިމި ހުޅުވައިފައި އެބަހުރި\nކުއްލިއަކަށް ރަށްތައް އަތުލުމަކީ ސަރުކާރަށް ފަސޭހަ ކަމަކަށް ނުވާނެ\nމި ބޮޑު ޖަރީމާ ހިންގީ ދައުލަތިގެ މުއައްސަސާތައް ގުޅިގެން\nކ. މާލެ | 28 ޖުލައި 2019 | އާދީއްތަ 21:19 | 4,688\nއެމްއެމްޕީއާރުސީ - ކުރީގެ ސަރުކާރުން ޓޫރިޒަމަށް ދޫކުރި ގިނަ ރަށްތައް ދޫކުރީ އެމްއެމްޕީއާރުސީ މެދުވެރިކޮށް - ސަން\nއެމްއެމްޕީއާރުސީގެ މައްސަލައަކީ މި ރާއްޖޭގެ ތާރީޚްގައި ހިންގި އެންމެ ބޮޑު ހިޔާނާތެވެ. ތަހްގީގުތަކުން ދައްކާ ގޮތުން، އެމްއެމްޕީއާރުސީ މެދުވެރިކޮށް ދޫކުރި، 57 ތަނުން (ރަށާއި ފަޅު) 77 މިލިއަން އެމެރިކާ ޑޮލަރު ލިބެންޖެހެ އެވެ. ނަމަވެސް ލިބިފައިވަނީ 12 މިލިއަން ޑޮލަރެވެ. މި ބޮޑު ވައްކަން 2014 ވަނަ އަހަރުގެ ކުރީކޮޅު ފެށި ނަމަވެސް މިހާރު އެނގޭ ގޮތުގައި އޭގެ މާކުރިންް މިކަމަށް ތައްޔާރުވެ، ވިސްނުންތައް ގެންގުޅުނުކަމަށް ބެލެވެ އެވެ.\nއެމްއެމްޕީއާރުސީގެ މެންޑޭޓް ބަދަލުކުރުމުގެ އިތުރުން، ފައިސާ ދައުރުކުރުމަށްޓަކައި އުސޫލްތައް ބަދަލުކުރީ އިއްތިފާގުންނޭ ބުނުމަށް ވުރެ، އެއީ ބަޔަކު ގަަސްތުގަ ކުރިކަންތައްތަކެކެވެ. އެފްއައިޔޫއިން މައްސަލައަށް ސަމާލުކަން ނުދިނުމާއި، ޕޮލިހާއި، އޭސީސީ އާއި ރައްޔިތުންގެ މަޖިލީހުން ވެސް އެ މައްސަލަތަކަށް އަޅާނުލީ، ނުބައި ވިސްނުމުގައި އެ މުއައްސަސާތަކަށް ނުފޫޒު ފޯރުވައި، ނިޒާމު ހަރާބުކޮށްލުމުންނެެވެ.\nއެ ޖަރީމާތައް ތަހްގީގުކޮށް އިންސާފު ހޯދަދޭންޖެހެ އެވެ. ނަމަވެސް މިއީ ކުޑަކުޑަ ކަމެއް ނޫނެވެ.\nއެމްއެމްޕީއާރުސީއިން ރަށްތަކާއި ފަޅުގެ ގޮތުގައި 57 ތަނެއް ދޫކޮށްފައިވާ ކަމަށް ލިޔުންތަކުން ދައްކައެވެ. އޭގެ ތެރެއިން އެގްރީމެންޓް ހަދާފައިވާ 49 ތަނުގެ ތެރެއިން 12 ރަށެއް ރަށެއް ވަނީ ހުޅުވައިފަ އެވެ.\n15 ރަށެއް ތަރައްގީކުރުމުގެ އެކި މަރުހަލާތަކުގައި އުޅޭއިރު، 50 ޕަސެންޓަށް ވުރެ ގިނަ މަސައްކަތް، ތިން ރަށެއްގައި ނިންމާފައިވެ އެވެ. ތިން ރަށެއްގެ މަސައްކަތް އުޅޭނީ 21 ޕަސެންޓާއި 49 ޕަސެންޓާ ދެމެދު އެވެ.9ރަށެއްގެ މަސައްކަތް ހުރީ ނުވަ ޕަސެންޓަށް ވުރެ ވެސް ދަށުގަ އެވެ.\nދޫކުރި ރަށްތަކުގެ ތެރެއިން3ތަނެއްގެ އެއްބަސްވުން ބާތިލްކޮށްފައިވާއިރު، އަދިވެސް މައުލޫމާތު ފުރިހަމައަށް ނޭނގޭ9ރަށަކާއި، ތަރައްގީކުރުމުގެ މަސައްކަތް އެއްގޮތަކަށް ވެސް ފަށާފައި ނުވާ 10 ތަނެއް އެބަ އޮތެވެ. އޮފަރ ލެޓާ ދޫކުރި ނަމަވެސް އެގްރީމެންޓާ ހަމައަށް ނުގޮސް އޮތް އަށް ތަނެއް އެބަ އޮތެވެ. މި މައްސަލަތައް ޕޮލިހާއި، އޭސީސީ އަދި އެސެޓް ރިކަވަރީ ކޮމިޝަނުގައި ވެސް އެބަ އޮތެވެ. މި ރަށްތަކުގެ މަސައްކަތް އަވަސްކުރަންޖެހެ އެވެ.\nޓޫރިޒަމް ދާއިރާގައި ހަރަކާތްތެރިވާ ބައެއް ފަރާތްތަކުން ބުނި ގޮތުގައި، އެސެޓް ރިކަވަރީ ކޮމިޝަނުން ރަށްތަކުގެ ވެރިންނަށް ވަރުގަދަ އެންގުމެއް އަންގާފައި އެބަ އޮތެވެ. އެއީ މިލްކުވެރިކަން ބަދަލުނުކުރުމުގެ އެންގުމެކެވެ.\n"[އެހެންވެ] މިކަމުގައި ގޮތެއް ނުނިންމި ގިނަ ދުވަސްވުމަކީ ވަރަށް ބޮޑު ގެއްލުމެއް ލިބޭނެ ކަމެއް،"ޓޫރިޒަމް ދާއިރާގެ ތަޖުރިބާކާރު އަދި މަޝްހޫރު ވިޔަފާރިވެރިޔަކު ވިދާޅުވި އެވެ.\nރަށްތައް ދޫކުރިއިރު ޓޫރިޒަމް ގާނޫނުގައި ބުނެފައިވާ ގޮތުން ބީލަމަށް ނުލައި ރަށެއް ދޫކުރެވޭނީ ސަރުކާރާއެކު ޖޮއިންޓް ވެންޗަރއެއް ހަދައިގެންނެވެ. އެމްއެމްޕީއާރުސީން ރަށްތައްް ދޫކުރީ ބީލަމަކު ނޫނެވެ. އަދި ސަރުކާރާއެކު ޖޭވީއެއް ހަދައިގެނެސް ވެސް ނޫނެވެ. އެެހެންވެ، މިކަމުގެ ޒިންމާ ނަގަންޖެހެނީ ރައީސުލްޖުމްހޫރިއްޔާތޯ، ޓޫރިޒަމް މިނިސްޓަރުތޯ، އެމްއެމްޕީއާރުސީގެ މެނޭޖިން ޑިރެކްޓަރުތޯ ނުވަތަ އިންވެސްޓަރުތޯ ބަލަންޖެހެ އެވެ.\n"އިންވެސްޓަރު ސަރުކާރާ މުއާމަލާތް ކުރަނީ ގާނޫނާ އެއްގޮތަށް ކަންތައް ގެންދާނެ ކަމަށް ދެކިގެން. އެހެންވެ، މި ރަށްތައް [އެމްއެމްޕީއާރުސީ އިން] ދޫކުރުމުގައި މައްސަލަތަކެއް އޮތަސް، އެކަމުގެ ޒިންމާ ނަގަންޖެހޭނީ ދައުލަތުން. ރަށްތަކުގެ މައްސަލަ ކޮންމެ ގޮތަކަށް ނިންމިޔަސް މަގާމުގައި ތިބެ، ދައުލަތަށް ބޮޑު ގެއްލުމެއް ލިބޭ ގޮތަށް ކަންކުރި ވެރިންގެ ފަރާތުން ބަަދަލު ހޯދަން ދައުވާ ވެސް ކުރެވިދާނެ،"ގާނޫނީ ވަކީލަކު ވިދާޅުވި އެވެ.\nމި މައްސަލަ ދިގު ދެމިގެންދާއިރު، އެމްއެމްޕީއާރުސީން ވިއްކި ބައެއް ރަށްތައް މިހާރު ވަނީ ހުޅުވައިފަ އެވެ. އެ ރަށްތައް އަތުލުމަކީ ފަސޭހަ ކަމަކަށް ނުވާނެ އެވެ.\nއެއްގޮތަކަށް ވެސް ހަދަން ނުފަށާ ހުރި ތަންތަނާއި، ހެދޭނެ ކަމުގެ އުއްމީދެއް ނެތް ތަންތަން އެބަ ހުއްޓެވެ. އެތަންތަން ދައުލަތަށް އަލުން ނެގިދާނެ އެވެ. ނަމަވެސް ނަގަނީ އެމްއެމްޕީއާރުސީން ގަވާއިދާ ހިލާފަށް ދޫކޮށްފައި އޮތުމަކުންނޫނެވެ. އިމާރާތްކޮށް ހުޅުވަން ދިން މުއްދަތު ހަމަވެފައި އޮތުމުންނެވެ. މަސައްކަތުގެ ބޮޑު ބައި ނިމި ނުވަތަ، ނިމެން ކައިރިވެފައިވާ ތަންތަނަށް ވަކި މުއްދަތެއް ދެވިދާނެ އެވެ. ނުވަތަ ރިސޯޓް ހުޅުވުމަށް ފަހު، ބާކީ ބައި ފުރިހަމަކުރަން ހުއްދަ ދެވިދާނެ އެވެ.\nނިންމާފައިވާ ރަށްތަކާއި ހުޅުވުމަށް އިތުރު ފުރުސަތު ދެވިދާނެ ރަށްތަކުގެ ކަންތަކުގައި ދެ ގޮތެއް ކަނޑައެޅިދާނެ ކަމަށް ތަޖުރިބާކާރުން ދެކެވަޑައިގަންނަވަ އެވެ. އެއްގޮތަކީ ޖޭވީ ހެދުމަށް ފަހު، އަހަރުން އަހަރުން ފައިދާގެ ޕަސެންޓް ސަރުކާރަށް ލިބޭނެ ގޮތް ހެދުމެވެ. އަނެއް ގޮތަކީ ފައިދާ ޕަސެންޓްގެ ބަދަލުގައި، ފައިސާގެ ވަކި އަދަދެއް އަހަރުން އަހަރަށް ދޭ ގޮތަށް ކަނޑައެޅުމެވެ. މި ދެ މޮޑެލަކީ ވެސް ރާއްޖޭގައި ކާމިޔާބުކަމާއެކު ހިންގަމުންދާ މޮޑެލެވެ.\nއެންމެން ވެސް ގޯސް ހެދި!\nމި ބޮޑު ޖަރީމާ ހިންގީ އެންމެ ފަރުދެއްގެ ސަބަބުންނެއް ނޫނެވެ. ސަރުކާރުގެ ވެރިންނާއި މުއައްސަސާތަކުގެ ނުކުޅެދުންތެރިކަމުގެ ސަބަބުންނެވެ. އަދި ބައެއް ވިޔަފާރިވެރިންގެ ވެސް އަމިއްލަ އެދުމުގެ ސަބަބުންނެވެ. ޓޫރިޒަމް ދާއިރާއަކީ ރާއްޖޭގެ އެންމެ ބޮޑު އިންޑަސްޓްރީވުމާއެކު މި ކަމަށް ރަނގަޅު ނިންމުމެއް ގެންނަންޖެހެ އެވެ.\n"ދުނިޔޭގެ އެހެން ގައުމުތަކުގައި ވެސް މިފަދަ ކަންކަން ހިނގާފައި އެބަ ހުރި. އެކަންކަން ވަކި ހިސާބަކުން ނިންމައި. އެހެންވެ، އެމްއެމްޕީއާރުސީގެ މައްސަލަ ވެސް ނިމުން އަންނަންޖެހޭ. ޒިންމާ ނަގަންޖެހޭ ބަޔަކު ދެނެގަނެ، އެ ބަޔަކު ޒިންމާ ކުރުމަށް ފަހު ނުވަތަ އަދަބު ދިނުމަށް ފަހު، އަދި ގެއްލުމުގެ ބަދަލު ހޯދޭނެ ގޮތްތަކެއް ކަނޑައެޅުމަށް ފަހު މައްސަލަ ވަކި ގޮތަކަށް ނިންމަން ޖެހޭ،"ޓޫރިޒަމް ދާއިރާގެ ބޭފުޅަކު ވިދާޅުވި އެވެ.\nރާއްޖެ.އެމްވީއަށް އެނގިފައިވާ ގޮތުގައި، އެމްއެމްޕީއާރުސީގެ ރަށްތަކުގެ މައްސަލައިގައި ގޮތެއް ނިންމުމަށް ރިޔާސީ ލަފާ ދޭ ކޮމިޓީއަށް ވެސް ވަނީ ހުށަހަޅައިފަ އެވެ. އެ ކޮމިޓީން ވެސް ވަކި ގޮތެއް ނުނިންމަ އެވެ.\nނިންމާ ކޮންމެ ނިންމުމަކީ ދެން އެފަދަ ޖަރީމާއެއް ނުހިންގޭނެ ވަރުގެ ނިންމުމަކަށް ވާންޖެހޭނެ އެވެ. ޖަރީމާ ހިންގުމުގެ އެންމެ އިސްކޮށް ތިބި ފަރާތްތަކުން ކުރި ކުށަށް އަދަބު ލިބޭނެ ނިންމުމަކަށް ވާންޖެހެ އެވެ. އިންވެސްޓްކޮށްފައިވާ ފަރާތްތަކުގެ އިތުބާރު ނުގެއްލޭނެ، އަދި ރަށްތައް ނުހަދައި އިންވެސްޓަރެއް ލިބޭނެ ކަމަށް އަދިވެސް އަތްފުޅައި އަޅަމުންދާ ފަރާތްތަކަށް އިތުރު ފުރުސަތު ނުލިބޭނެ ނިންމުމަކަށް ވާންޖެހެ އެވެ. ދައުލަތަށް ލިބުނު ގެއްލުމުގެ ބަދަލު ވެސް ހޯދޭނެ ނިންމުމަކަށް ވާންޖެހޭނެ އެވެ.


Maldives reopening: Border hulhuvinas dhuniyeakah Rajje eh neyngey!\nބޯޑަރު ހުޅުވުނުއިރު، ދުނިޔެ އަށް ރާއްޖެ ނޭނގެ!\nރާއްޖޭން ބޭރުގައި ބޭއްވި ފެއާއަކަށް އައި ކުދިންތަކެއް: ރާއްޖެ އިސްތިހާރު ކުރުން ވަރުގަދަ ކުރަން ޖެހުނަސް މިދިއަ ދުވަސްތަކުގައި އެކަމެއް ނުކުރެވުނު -- ފޮޓޯ: އެމްއެމްޕީއާރުސީ\nރާއްޖޭގެ ބޯޑަރު ހުޅުވުމާއެކު އުންމީދު އާ ވެއްޖެ އެވެ. ދެން އޮތީ އިގްތިސޯދަށް ލިބިފައިވާ ގެއްލުން ތަކުން އަރައިގަނެ ތެދުވަން މަސައްކަތް ކުރުމެވެ. މިކަން ކުރެވޭނީ ރާއްޖޭގެ ޓޫރިޒަމް ރަނގަޅު ކޮށްގެންނެވެ. ޓޫރިޒަމް ރަނގަޅު ކުރެވެން އޮތީ ރާއްޖެއާ މެދު އޮތް އިތުބާރު ވަރުގަދަ ކޮށްގެންނެވެ. ކޮވިޑް-19 އަށް ފަހު ދުނިޔޭގެ ބޯޑަރުތައް ހުޅުވި މީހުން ދަތުރު ކުރަން ފަށާއިރު، އެންމެންގެ ސިކުނޑީގައި އަދިވެސް ހަރުލާފައި އިނީ ކޮވިޑް-19އިގެ ބަލާ އާފާތެވެ. އެންމެން ވެސް ބޭނުން ވާނީ އަލަށް ދަތުރު ކުރާ މަންޒިލްގެ ފުރިހަމަ މަންޒަރެއް ފެނުމަށެވެ. މި ދިޔަ ދުވަސްތަކުގައި މި މައުލޫމާތުތައް ރާއްޖެއަށް ކިޔައި ދެވިފައިވޭ ހެއްޔެވެ؟\n"އަބަދު ވެސް އަޅުގަނޑު ބުނާ ވާހަކައެއް، ރާއްޖެއަކީ ކޮވިޑް-19 އަށްފަހު އަލުން ހުޅުވާލާއިރު އެންމެ އެޑްވާންޓޭޖް ގިނަ އެއް ގައުމޭ. އެކަމަކު ރާއްޖޭގެ މި ވާހަކަތައް ދުނިޔެ އަށް ކިޔައެއް ނުދެވޭ. ދުނިޔެއަކަށް އަދި ނޭނގޭ... މިއީ ވަރަށް ދެރަކަމެއް. މިކަން އެނގޭނެ ގޮތަށް މާކެޓިން ބަދަލު ކޮށްގެން ނޫނީ މާކެޓްތަކުގައި ހިފަހައްޓާލަން ދަތިވާނެ،" ޓްރެވަލް އެޖެންސީ ހިންގުމާއި ޓޫރިޒަމް ވިޔަފާރީގައި ގިނަ ދުވަސްތަކެއް މަސައްކަތް ކުރައްވައި، މިހާރު މަންޓާ އެއާގެ ސީއީއޯގެ މަގާމުގައި ހުންނެވި، މުހައްމަދު ހަލީލް (މަޓާޓޯ) ހަލީލް ވިދާޅުވި އެވެ.\nއެހެން މީހުނަށް ނެތް އެޑްވާންޓޭޖް ރާއްޖޭގައި\nރާއްޖޭގެ ބޯޑަރު މިއަދު ހުޅުވުނުއިރު، ރާއްޖޭގައި ކޮވިޑް-19 ފެތުރުން މުޅިން ކޮންޓްރޯލްވިއެކޭ އަދި ނުބުނެވޭނެ އެވެ. އެކަމަކު އަދި ވެސް ރާއްޖެއަކީ އެންމެ ސޭފް މަންޒިލް ކަމަށް ބުނެވިދާނެ އެވެ. ސަބަބުތައް ގިނަ އެވެ. ހާއްސަކޮށް ފުރަތަމަ ހުޅުވާލާއިރު ރާއްޖޭގެ ޓޫރިޒަމް އޮތް ގޮތަކީ ރާއްޖެ އަށް އޮތް ބޮޑު ޔަގީން ކަމެކެވެ. ރާއްޖޭގެ ޓޫރިޒަމްގެ "ވަން އައިލެންޑް ވަން ރިސޯޓް" ކޮންސެޕްޓް ވެގެން ދަނީ ރާއްޖެއަށް މި ހާލަތުގައި ޓޫރިޒަމް ހުޅުވަން ލިބޭނެ ރަންގަނޑަކަށެވެ. ރާއްޖެ އަންނަ ޓޫރިސްޓު މީހާ އެއާޕޯޓުން ދިއުމަށް ފަހު އާއްމުންނާ ވަކިން އުޅެވޭނެ މާހައުލެއް ހުރި ރިސޯޓެއްގައި ވެސް އޮވެ އެވެ.\nލެޓްސްގޯ ކުންފުނީގެ ވެރިޔާ، މުހައްމަދު ރިޔާޒު (ލެޓްސްގޯ ރިޔާޒު) ވިދާޅުވި ގޮތުގައި ރާއްޖޭގެ ވޯޓާ ބަންގަލޯތަކާއި ރިސޯޓު އަދި މުޅި ޓޫރިޒަމް އޮތް ގޮތަކީ މުޅިން ތަފާތު ކޮންސެޕްޓެކެވެ. އަދި މިއީ ކޮވިޑް-19 އިގެ މި ހާލަތުގައި އޮތް އެޑްވާންޓޭޖެކެވެ.\n"ރާއްޖެއަކީ އެންމެ ސޭފް މަންޒިލް. ރާއްޖޭގައި މިހުރި ސިފަތައް ދުނިޔޭގެ އެހެން ގައުމެއްގައި މަދުވާނެ،" ރިޔާޒު ވިދާޅުވި އެވެ.\nނަމަވެސް، ސުވާލަކީ ރާއްޖެ މާކެޓް ކުރިއިރު މި ވާހަކަތައް ދުނިޔެއަށް ބުނެދެވުނު ހެއްޔެވެ؟ މި ކޮންސެޕްޓް އެންމެ ބޮޑަށް ދުނިޔެ އަށް ކިޔައިދޭންވީ ވަގުތު އެކަން ކުރެވުނު ހެއްޔެވެ؟ ކޮވިޑް-19 އިގެ ލޮކްޑައުންތަކާއެކު މުޅި ދުނިޔެ ބަންދުގައި އޮތްއިރު ސަރުކާރުގެ މާކެޓިން ކުންފުނި އެމްއެމްޕީއާރްސީ އާއި ޓޫރިޒަމް މިނިސްޓްރީއަށް އެކަން ކުރެވުނު ހެއްޔެވެ؟\nއެކަންކަން ކުރުމުގެ ބަދަލުގައި ޓޫރިޒަމް މިނިސްޓްރީ އާއި އެމްއެމްޕީއާރްސީގެ ކޯޅުން ނޫން ކަމެއް ނުކުރެ އެވެ. އަދި ކޯޅުން ގަނޑަކަށްފަހު ދެބައި މީހުން ގުޅިގެން ތައްޔާރުކުރި "ދަ ސަން ވިލް ޝައިން އެގެއިން" އިވެންޓުގައި ވެސް ބޭނުންވި މައުލޫމާތެއް ދުނިޔެއަކަށް ނުލިބުނެވެ. އިވެންޓުން ގެނެސްދޭން ހަގީގަތުގައި ޖެހޭނީ އާ ކޮންޓެންޓާއި ޓޫރިޒަމް ހުޅުވާނެ ތާރީހެވެ. އެ އިވެންޓާ ހަމައަށް ވެސް ސަރުކާރަށް ޓޫރިޒަމް ހުޅުވާނެ ތާރީހު ފައިނަލްއެއް ނުކުރެވުނެވެ.\nމީގެ ބަދަލުގައި މި އިވެންޓުގެ ކުރިން ޓޫރިޒަމް މިނިސްޓްރީން އިންޑަސްޓްރީއަށް ހިއްސާ ކުރި ޓޫރިޒަމް ގައިޑްލައިންގައި ބޮޑެތި އަދަދު ތަކެއް ޖެހުންވީ ރާއްޖެއަށް ލިބުނު ބޮޑު ވެގެންވާ ހުތުރަކަށެވެ. އޭގެ ނަތީޖާއަކަށްވީ ހޭވި ހަޑި ސާފު ކުރަން އެތައް ފައިސާއެއް ހޭދަ ކުރަން ޖެހުމެވެ. ކޮވިޑް-19 އާ ހަމައަށް ރާއްޖެ މާކެޓް ކުރަން ކުރަން މިހާތަނަށް ސަރުކާރުން ކުރި ކަމަކީ މިއީ އެވެ.\nސެލްޓަ ވީގޯ ކުޅުންތެރިއެއް ވިޒިޓް މޯލްޑިވްސް ޖެހި ޕްރެކްޓިސް ކިޓުގައި- ފޮޓޯ: ސެލްޓާ\nމާކެޓިންގެ ބޮޑު ބަޖެޓުން ކުރީ ކީއް؟\nކޮވިޑަށް ފަހު ރާއްޖޭގެ ބޯޑަރު މިއަދު ހުޅުވުނުއިރު، މިހާރު ރާއްޖެ މާކެޓް ކުރަން ހަރަދު ކުރަމުން ދަނީ ރާއްޖޭގެ ތާރީހުގައި ވެސް ދިން އެންމެ ބޮޑު ބަޖެޓުންނެވެ. މިދިޔަ އަހަރު ސަރުކާރުން ރާއްޖެ މާކެޓު ކުރަން 10 މިލިއަން ޑޮލަރު (ގާތްގަނޑަކަށް 154 މިލިއަން ރުފިޔާ) މާކެޓިން ކުންފުނި، އެމްއެމްޕީއާރުސީއަށް ދިނެވެ. މީގެ ކުރިން އެވްރެޖު ގޮތެއްގައި މާކެޓިންއަށް އެމްއެމްޕީއާރުސީ އިން ހޭދަކޮށްފައި ވަނީ އެވްރެޖު ގޮތެއްގައި ތިން މިލިއަން ޑޮލަރު (ގާތްގަނޑަކަށް 46 މިލިއަން ރުފިޔާ) އެވެ. އެކަމަކު މި ސަރުކާރު އައިސް މާކެޓިން ބަޖެޓް 200 ޕަސެންޓް ބޮޑު ކުރި އެވެ. މިއީ ރާއްޖޭގެ ޓޫރިޒަމަށް ހެވަކަށް ސަރުކާރުން އެޅި ހަރުދަނާ ފިޔަވަޅެއް ކަމަށް ބުނެވިދާނެ އެވެ.\nމި ބަޖެޓުން ރާއްޖެ އިސްތިހާރު ކޮށްގެން މިދިޔަ އަހަރު 1.7 މިލިއަން ޓޫރިސްޓުން ގެނަ އެވެ. މިއީ ސަރުކާރުން ޓާގެޓް ކުރި 1.5 މިލިއަން މީހުންނަށް ވުރެ އިތުރު ވުމެކެވެ. ނަމަވެސް، ސުވާލަކީ 2017 އިގެ ކުރިން އެވްރެޖު ގޮތެއްގައި 1.3 ނޫނީ 1.4 މިލިއަން މީހުން ގެނެވިފައި، މިދިޔަ އަހަރު 1.7 މިލިއަން މީހުން ގެނައުމަކީ ހަމަ މޮޅު ވުމެއް ބާއެވެ؟ ނޫނީ ކާމިޔާބީއެއް ބާ އެވެ.\nމިދިޔަ އަހަރު ރެކޯޑު އަދަދަކަށް މީހުން ގެނެވުނުއިރު، ރާއްޖޭގެ ސިޔާސީ މާހައުލާއި ދުނިޔެ އޮތް ގޮތާއި 2017 ގެ ކުރީގައި ރާއްޖެ އާއި ދުނިޔެ އޮތް ގޮތަށް ވެސް ބަލަން ޖެހެ އެވެ. ރާއްޖެ އިސްތިހާރު ކުރުމުގެ މަސައްކަތް 2017 ގެ ކުރީގެ އަހަރުތަކުގައި ކުރަމުން ދިޔައިރު، ރާއްޖޭން ބޭރުގައި ފަތުއަޑު ކިޔާފަ ރާއްޖެ "ބޮއިކޮޓް" ކުރި އެވެ. އަދި އޭރުގެ ސަރުކާރުން ދެ ފަހަރެއްގެ މަތިން ރާއްޖޭގައި "ސްޓޭޓް އޮފް އިމަޖެންސީ" އިއުލާނު ކުރި އެވެ. ނަމަވެސް ރިޔާސީ އިންތިހާބަށް ފަހު މުޅި މަންޒަރު ބަދަލުވި އެވެ. ޖުމްލަ ގޮތެއްގައި 2018 ގެ ފަހުން ރާއްޖެ އޮތީ ހިމޭން ކޮށެވެ. އިންތިހާބަށް ފަހު އާ ސަރުކާރު ބޭރުގައި ހެސް ކިޔާފަ ސިޔާސީ ޕީއާރު ހިންގި އެވެ.\nމި ވަރަށް ޕީއާރު ކުޅެ، ބޮޑި ބިޔަ މާކެޓިން ބަޖެޓެއް ހިފައިގެން ކުރެވުނު ވަރާމެދު ސުވާލު އުފެދެ އެވެ. މިދިޔަ އަހަރު އެމްއެމްޕީއާރްސީ އިން 165 އަށްވުރެ ގިނަ މާކެޓިން ހަރަކާތް ހިންގި ކަމަށް ބުނެ އެވެ. ނަމްބަރުން ބަލާނަމަ މިއީ ގިނަ އަދަދެކެވެ. އެކަމަކު ސުވާލަކީ އެއިން ނެރުނު ނަތީޖާ އެވެ. ރާއްޖެއަށް "ބޭރުގެ ނޫސްވެރިން" ނާއި "ސޯޝަލް މީޑިއާގެ ނުފޫޒު ގަދަ" މީހުންގެ ނަމުގައި އެތައް ބަޔަކު ގެނެސްފައިވެ އެވެ. އެކަމަކު މި ނޫސްވެރިން ބޭރުގެ ނޫހެއްގައި ލިޔެފައިވާ ލިޔުމެއް ނުފެނެ އެވެ.\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރުކަން ކުރެެއްވި ހާރިސް މުހައްމަދު ވިދާޅުވި ގޮތުގައި ރާއްޖެ އިސްތިހާރު ކުރާ ގޮތް ބަދަލުކޮށް، އާ ގިނަ މަސައްކަތް ތަކެއް ކުރަން ޖެހެ އެވެ.\n"މިހާރުގެ ހާލަތުން ގަބޫލު ކުރެވެނީ ސްޕެނިޝް ލީގުގެ ސެލްޓާގައި ކުރާ އިސްތިހާރު އެކަނި ކަމަށް ފެންނަން އޮތީ ކަމެއް. މިއީ މި ހާލަތަށް ބޮޑު ވަރެއް. އެ ނޫންކަމެއް ނެތް." ހާރިސް ވިދާޅުވި އެވެ.\nރާއްޖޭގެ ވިޒިބިލީޓީ ހައި ކުރަން ޖެހޭ\nތަޖުރިބާކާރުންގެ ނަޒަރުގައި މި ހާލަތުގައި "ރާއްޖޭގެ ވިޒިބިޓީ ހައިކޮށް" ރާއްޖެ އަންނަން ތިބި މީހުންނަށް ފެންނާނެ ގޮތެއް ހަދައިދޭން ޖެހެ އެވެ. އެ މީހުންގެ ސިކުނޑިއަށް ރާއްޖެ ލައިދޭން ޖެހެ އެވެ. އަދި އެކަމަށް ތައްޔާރުވެ ހާއްސަ ޓީމެއް، ފުރިހަމަ ބާރާއެކު މަސައްކަތް ކުރަން ޖެހޭ ކަމަށް އެފަދަ ބޭފުޅުން ދެކެ ވަޑައިގަންނަވަ އެވެ.\nރާއްޖޭގައި ހިންގާ އެންމެ ލަގްޒަރި އެއް ރިސޯޓް ކަމަށްވާ ވޯލްޑޯފް އެސްޓޯރިއާ، އިތާފުށި ރިސޯޓުގެ އެއް އޯނަރު ކަމަށްވާ މުހައްމަދު އަލީ ޖަނާހު ވިދާޅުވި ގޮތުގައި ކޮވިޑް-19 އަށްފަހު އަލުން މިއަދު ހުޅުވާއިރު ޓޫރިޒަމް ދާއިރާގެ އެކްސްޕާޓުންނާއި ތަޖުރިބާކާރުން ހިމެނޭ ގޮތަށް ހުއްޓުމެއްނެތި ކަންކަން ބެލޭނެ ގޮތެއް ހަމަޖެހެން ޖެހެ އެވެ.\n"މިހާރު އޮންނަ ކޮމެޓީއާ ހިލާފަށް މި ސިނާއަތަށް އަންނަ ބަދަލު 24 ގަޑިއިރު ބެލޭނެ ގޮތެއް ހަދަން އެބަޖެހޭ. އެ ބޭފުޅުންނަށް އެނގޭނެ ދުނިޔެ އަށް އަންނަ ބަދަލު. ރާއްޖޭގެ މާކެޓްތަކަށް އަންނަ ބަދަލު. މިގޮތަށް ގޮސް މުވައްޒަފުންގެ ކަންތައް. މި ހުރިހާ ކަމެއް އެނގޭނެ އެ ބޭފުޅުންނަށް،" ޖަނާ ވިދާޅުވި އެވެ.\nޗައިނާ މާކެޓަށް އިސްތިހާރެއް ނުކުރޭ!\nކޮވިޑް-19 އަށްފަހު ރާއްޖެ ހުޅުވޭއިރު ރާއްޖޭގެ މުހިންމު މާކެޓުތަކަށް ހާއްސަކޮށް ފޯކަސް ކޮށްގެން މާކެޓިން ހަރަކާތްތައް ހިންގަން ޖެހެ އެވެ. ހާއްސަކޮށް ޗައިނާ އިން މީހުން ގެނައުމަށް ވިސްނަން ޖެހެ އެވެ. އެ ގައުމުގެ އެކި މީޑިއަމްތަކުގައި ރާއްޖޭގެ މައުލޫމާތު ދީ އިސްތިހާރު ކުރަން މަސައްކަތް ކުރަން ޖެހެ އެވެ. އެކަމަކު މީގެ އެއްވެސް ކަމެއް ކުރި ކަމެއް މިހާތަނަށް އެމްއެމްޕީއާރްސީން ބުނެފައެއް ނުވެ އެވެ. މީގެ ބަދަލުގައި ގައުމުގެ ސިޔާސީ "ރޯޅި" އެނބުރެމުން ދަނީ އެންމެ ބޮޑު ޓޫރިޒަމް މާކެޓާ ދެކޮޅަށެވެ.\nރާއްޖޭން ހަމައެކަނި ވިސްނަންވީ އިންޑިއާއިން މީހުން ގެންނާކަށް ނޫނެވެ. ދުނިޔެ ހުޅުވެމުންދާ ވަރަށް ރާއްޖެ ދުނިޔޭގައި ކިޔައިދޭން ވެސް ޖެހެ އެވެ. ސުވާލަކީ އެކަން އެބަ ކުރެވޭ ހެއްޔެވެ؟\nއެމްއެމްޕީއާރްސީ ވިޒިޓް މޯލްޑިވްސް މިނިސްޓްރީ އޮފް ޓޫރިޒަމް + އިގްތިސޯދު ދިވެހި ރާއްޖެ އަލުން ހުޅުވާލުން\nޗައިނާ ޓޫރިޒަމް މާކެޓު ރާއްޖެއަކަށް ނެތް!\nސްޓޭ މަތިވުމުން އާމްދަނީ އިތުރު ވެދާނެތަ؟


Bridge kairi Accident eh noon, Film shooting eh\nބްރިޖް ކައިރި އެކްސިޑެންޓެއް ނޫން، ފިލްމު ޝޫޓިންއެއް\nސިނަމާލެ ބްރިޖްގައި މަސައްކަތެއް ހިނގަނީ: މިރޭ ބްރިޖް ސަރަހައްދުގައި ފިލްމު ޝޫޓިއެއް ކުރިއަށް ގެންދާ ކަމަށް ފުލުހުން ވަނީ ބުނެފައި -- އަވަސް ފޮޓޯ\nސިނަމާލެ ބްރިޖް ކައިރީ ހިނގަމުންދަނީ ފިލްމު ޝޫޓިންއެއް ކަމަށް ފުލުހުން ބުނެފި އެވެ.\nސިނަމާލެ ބްރިޖަށް މާލެ އިން އަރާ ސަރަހައްދުގައި ނުރައްކާތެރި އެކްސިޑެންޓެއް ހިނގާފައިވާ ކަމަށް ބުނެ ބައެއް މީހުން ދަނީ ސޯޝަލް މީޑިއާގައި އެ ވާހަކަ ހިއްސާ ކުރަމުންނެވެ. އަދި އެ މަންޒަރު ފެންނަ ބައެއް ފޮޓޯތައްވެސް އާންމު ކުރަމުން ގެންދެއެވެ.\nއަވަސްގެ ނޫސްވެރިން އެ ސަރަހައްދަށް ދިޔައިރު ވެއްޓިފައި އޮތް ޖީއެން ސައިކަލެއް ކައިރީގައި ހުރެ މީހަކު އެ ސައިކަލަށް ގެއްލުންދޭ މަންޒަރު ފެނެއެވެ. އަދި ފުލުހުންގެ ޔުނީފޯމްގައި ތިބި ބަޔަކުވެސް ހަރަކާތްތެރިވަމުން ދެއެވެ. މަންޒަރު ބަލަން ބައެއް މީހުން އެ ސަރަހައްދަށް އެއްވެފައިވެސް ވެއެވެ.\nފުލުހުންގެ މީޑިއާ އޮފިސަރު ވިދާޅުވީ ބްރިޖް ސަރަހައްދުގައި އެކްސިޑެންޓެއް ހިނގާފައިނުވާ ކަމަށެވެ. އެ ސަރަހައްދުގައި ކުރިއަށް ދަނީ ވީޑިއޯ ޝޫޓިއެއް ކަމަށާ އެ ކަމަށް ފުލުހުން އެހީތެރިކަން ފޯރުކޮށް ދެމުންދާ ކަމަށެވެ.\nމޯލްޑިވްސް ޕޮލިސް ސާވިސް ސިނަ މާލެ ބްރިޖް\nއެކްސިޑެންޓެއްގައި ފުލުސް ކާރަކަށް ގެއްލުން ވެއްޖެ\nބްރިޖްގައި ދަތުރު ކުރެވޭނީ ހާއްސަ ހާލަތްތަކުގައި\n"ނުވައެއް ޖަހާއިރު ބްރިޖު ބަންދު ކުރާނެ"


Zalif aai suvaalu kuranee heki nahthaalumuge thuhumathugai: Vakeel - vNews.mv\nޒާލިފާ ސުވާލުކުރަނީ ހެކި ނައްތާލުމުގެ ތުހުމަތުގައި: ވަކީލް\nރައްޔިތުންގެ މަޖިލީހުގެ ދަނގެތި ދާއިރާގެ މެންބަރު އިލްހާމް އަހްމަދުގެ ކޮއްކޮ އާދަމް ޒާލިފް ހައްޔަރުކޮށް ސުވާލުކޮށްފައިވަނީ ހެކި ނައްތާލުމުގެ ތުހުމަތުގައި ކަމަށް އޭނާގެ ގާނޫނީ ވަކީލް ވިދާޅުވެއްޖެ އެވެ.\nވީނިއުސް އަށް މިއަދު މައުލޫމާތު ދެއްވަމުން ޒާލިފްގެ ގާނޫނީ ވަކީލް ވިދާޅުވީ ފުލުހުން މީގެ ހަފްތާއެއް ކުރިން ޒާލިފްއާ ސުވާލުކޮށް ބަޔާން ނަގާފައިވާ ކަަމަށެވެ.\nވަކީލް ވިދާޅުވީ ފުލުހުން ޒާލިފްއާ ސުވާލުކޮށް ބަޔާން ނެގީ ގާނޫނުއުގޫބާތުގެ 530 ވަނަ މާއްދާއާއި 533 ވަނަ މާއްދާގައި ބުނާ ފަދަ ކުށެއް ކުރުމުގެ ތުހުމަތުގައި ކަމަށާއި ނަމަވެސް ފުލުހުން ބުނާ ފަދަ ކުށެއް ކުރައްވާފައި ނުވާ ކަމަށް ޒާލިފް ތަކުރާރުކޮށް ވިދާޅުވެފައިވާ ކަމަށެވެ.\n"ޒާލިފް ވަނީ ފުލުހުންގެ ސުވާލުތަކަށް ޖަވާބު ދެއްވާފައި. ނަަމަވެސް ފުލުހުން ކުރާ ތުހުމަތަށް ޒާލިފް އިންކާރުކުރައްވާ،" ވަކީލް ވިދާޅުވި އެވެ.\nހެކި ނައްތާލުމުގެ ތުހުމަތު ފުލުހުން ޒާލިފްގެ މައްޗަށް ކުރަނީ ޒާލިފްގެ ބޭބެ އަދި ރައްޔިތުންގެ މަޖިލީހުގެ ދަނގެތި ދާއިރާގެ މެންބަރު އިލްހާމް އަހްމަދު ގެންގުޅުއްވާ މޯބައިލް ފޯނެއް ފުލުހުންނަށް ފެނިފައިވާތީ ނުވާތީ ކަމަށްވެސް ވަކީލް ވަނީ ވިދާޅުވެފަ އެވެ.\nއިލްހާމްގެ އަނބިކަނބަލުން މިދިޔަ ފެބްރުއަރީ މަހުގެ 12 ވަނަ ދުވަހު ފުލުހުންގެ އިދާރާއަށް ހާޒިކުރުމުން އޭނާގެ ގާނޫނީ ވަކީލެއްގެ ގޮތުގައި ޒާލިފް ފުލުހުންގެ އިދާރާއަށް ހާޒިރުވުމުން އެ ދުވަހު ފުލުހުން ވަނީ ޒާލިފްގެ ފޯން އަތުލާފަ އެވެ. އަދި އޭގެ ފަހުން ފުލުހުން ޒާލިފް ހައްޔަރުކުރީ މިދިޔަ ފެބްރުއަރީ މަހުގެ 20 ވަނަ ދުވަހު އެވެ.\nފުލުހުން މީގެ ކުރިން ވަނީ އިލްހާމްގެ ފޯން ހޯދުމަށްޓަކައި އިލްހާމް ދިރިއުޅުއްވާ ގެއާއި ޒާލިފް ދިރިއުޅުއްވާ ގެ ވެސް ބަލައި ފާސްކޮށްފަ އެވެ. ނަމަވެސް މި ދެ ގެއިން ފުލުހުންގެ ބެލުމުގެ ދަށަށް އެއްވެސް އެއްޗެއް ގެންގޮސްފައެއް ނުވެ އެވެ.\nފުލުހުން ވަނީ މިދިޔަ ފެބްރުއަރީ މަހުގެ 12 ވަަނަ ދުވަހު އިލްހާމް ފުލުހުންގެ އިދާރާއަށް ހާޒިރުވެވަޑައިގަތުމުން އެ ދުވަހު އިލްހާމް ހައްޔަރުކޮށް، ރިޝްވަތުގެ ތުހުމަތާއި، ސަރުކާރު ވައްޓާލަން މަސައްކަތް ކުރެއްވި ކަމުގެ ތުހުމަތުކޮށްފަ އެވެ.\nއިލްހާމާއި ޒާލިފް ހައްޔަރުކުރި ދުވަހުން ފެށިގެން މި ދެ ބޭފުޅުން ވެސް ތިއްބެވީ ދޫނިދޫ ޖަލުގައި ހައްޔަރުކޮށްފަ އެވެ.